മൂന്നാംഘട്ട ലോക്ക് ഡൗണ് ; കേന്ദ്ര സര്‍ക്കാര് മുന്നോട്ട് വച്ച പൊതുവായ ചട്ടക്കൂടുകള്‍ക്കുള്ളില് നിന്ന് സംസ്ഥാനത്തിന്‍റെ സവിശേഷത കൂടി ഉള്‍ക്കൊണ്ട് നിയന്ത്രണങ്ങള് നടപ്പിലാക്കും - truenewsmalayalam.com\nHome / Kerala / മൂന്നാംഘട്ട ലോക്ക് ഡൗണ് ; കേന്ദ്ര സര്‍ക്കാര് മുന്നോട്ട് വച്ച പൊതുവായ ചട്ടക്കൂടുകള്‍ക്കുള്ളില് നിന്ന് സംസ്ഥാനത്തിന്‍റെ സവിശേഷത കൂടി ഉള്‍ക്കൊണ്ട് നിയന്ത്രണങ്ങള് നടപ്പിലാക്കും\nമൂന്നാംഘട്ട ലോക്ക് ഡൗണ് ; കേന്ദ്ര സര്‍ക്കാര് മുന്നോട്ട് വച്ച പൊതുവായ ചട്ടക്കൂടുകള്‍ക്കുള്ളില് നിന്ന് സംസ്ഥാനത്തിന്‍റെ സവിശേഷത കൂടി ഉള്‍ക്കൊണ്ട് നിയന്ത്രണങ്ങള് നടപ്പിലാക്കും\ntruenewsmalayalam.com May 02, 2020 Kerala\nതിരുവനതപുരം (True News2May 2020): മൂന്നാംഘട്ട ലോക്ക് ഡൗണ് തിങ്കളാഴ്ച തുടങ്ങാനിരിക്കെ കേന്ദ്ര നിര്‍ദേശങ്ങള്‍ക്ക് ഉപരിയായി സംസ്ഥാനത്ത് കൂടുതല് ഇളവുകള് ഉണ്ടാകില്ല. യാത്രാവിലക്ക് തുടരുമ്പോഴും രാവിലെ ഏഴ് മുതല് രാത്രി ഏഴര വരെ ജനങ്ങള്‍ക്ക് പുറത്തിറങ്ങാമെന്നും മുഖ്യമന്ത്രി പറഞ്ഞു. അത്യാവശ്യ കാര്യങ്ങള്‍ക്ക് രാവിലെ ഏഴ് മുതല് രാത്രി ഏഴര വരെ ജനങ്ങള്‍ക്ക് പുറത്തിറങ്ങാം. വൈകിട്ട് ഏഴര മുതല് രാവിലെ ഏഴ് വരെ സഞ്ചാരത്തിന് നിയന്ത്രണം ഉണ്ടാകും. അത്യാവശ്യവും അനുവദനീയവുമായ കാര്യങ്ങള്‍ക്ക് റെഡ് സോണിലും യാത്രക്കാര്‍ക്ക് പോകാം. ഒന്നിലധികം നിലകളില്ലാത്ത ചെറുകിട ടെക്‌സ്‌റ്റൈല് സ്ഥാപനങ്ങള് അഞ്ചില് താഴെ ജീവനക്കാരെ വച്ച് തുറക്കാം. ഇത് ഗ്രീന്, ഓറഞ്ച് സോണുകളില് മാത്രമാണ് ബാധകം. ഈ സോണുകളില് ടാക്‌സി, ഊബര് ടാക്‌സി എന്നിവ അനുവദിക്കും. ഗ്രീന് സോണുകളില് രാവിലെ ഏഴ് മുതല് രാത്രി 7.30 വരെ കടകള് പ്രവര്‍ത്തിക്കാം. ആഴ്ചയില് ആറ് ദിവസവും ഇത് അനുവദിക്കും. ഓറഞ്ച് സോണുകളില് നിലവിലെ സ്ഥിതി തുടരും.\nഹോട്ട്‌സ്‌പോട്ടുകള് ഒഴികെയുള്ള ഇടങ്ങളില് ഹോട്ടലുകള്‍ക്കും ഭക്ഷണശാലകള്‍ക്കും പാര്‍സല് വിതരണത്തിനായി തുറക്കാം. നിലവിലെ സമയക്രമം പാലിക്കണം. കടകള്‍ക്ക് നിലവിലെ സ്ഥിതി തുടരും. ഞായറാഴ്ച പൂര്‍ണ്ണ അവധി. കടകള് തുറക്കരുത്. വാഹനങ്ങള് പുറത്തിറങ്ങരുത്. ഈ തീരുമാനത്തിന് നാളെ ഇളവുണ്ട്. തുടര്‍ന്നുള്ള ഞായറാഴ്ചകളില് നിയന്ത്രണം പൂര്‍ണ്ണതോതില് കൊണ്ടുവരണം. അവശ്യ സേവനങ്ങളല്ലാത്ത സര്‍ക്കാര് ഓഫീസുകള് മെയ് 15 വരെ പ്രവര്‍ത്തിക്കാം. ഇരുചക്ര വാഹനങ്ങളില് പിന്‍സീറ്റ് യാത്ര പാടില്ല. ഒരാള് മാത്രമേ സഞ്ചരിക്കാവൂ എന്നാണ് നിര്‍ദ്ദേശം. ഹോട്ട്‌സ്‌പോട്ട് അല്ലാത്ത ഇടങ്ങളില് അത്യാവശ്യ ഘട്ടങ്ങളില് സംസ്ഥാനത്ത് ഇളവ് അനുവദിക്കും. ആളുകള് കൂടിച്ചേരുന്ന പരിപാടി പാടില്ല. സിനിമാ തിയേറ്റര്, ആരാധനാലയങ്ങള്, തുടങ്ങിയവയ്ക്ക് നിയന്ത്രണം തുടരും. ആളുകള് കൂടിച്ചേരുന്ന പരിപാടികള് വേണ്ടെന്ന് വയ്ക്കും. 65 വയസിന് മുകളിലുള്ളവര്, മാരകരോഗങ്ങളുള്ളവര്, 10 വയസിന് താഴെയുള്ള കുട്ടികള്, ഗര്‍ഭിണികള് എന്നിവര് അത്യാവശ്യ അവശ്യങ്ങള്‍ക്കല്ലാതെ പുറത്തിറങ്ങരുത്. പൊതുഗതാഗതം ഗ്രീന് സോണില് അടക്കം അനുവദിക്കില്ല. സ്വകാര്യ വാഹനങ്ങളില് യാത്ര ചെയ്യുമ്പോള് ഡ്രൈവര്‍ക്ക് പുറമെ രണ്ട് പേരില് കൂടുതല് യാത്ര ചെയ്യരുത്. ഹോട്ട്‌സ്‌പോട്ടുകളിലും ഇത് പാടില്ല.\nഅനുവദനീയമല്ലാത്ത പ്രധാന കാര്യങ്ങള്\nഗ്രീന് സോണില് അടക്കം പൊതുഗതാഗതം അനുവദിക്കില്ല\nസ്വകാര്യ വാഹനങ്ങളില് ഡ്രൈവര്‍ക്ക് പുറമെ രണ്ട് പേരില് കൂടുതല് യാത്ര ചെയ്യാനാവില്ല,\nഹോട്ട് സ്പോട്ടുകളില് അതും പാടില്ല\nഇരുചക്രവാഹനങ്ങളില് ഒരാള് മാത്രമേ സഞ്ചരിക്കാവൂ. വളരെ അത്യാവശ്യമായി പോകുന്ന കാര്യമാണെങ്കില് റെഡ് സോണില് ഒഴികെ ഇളവ് അനുവദിക്കും.\nആളുകള് കൂടി ചേരുന്ന ഒരുപരിപാടിയും പാടില്ല. അത് സാമൂഹിക, രാഷ്ട്രീയ, കുടുംബ പരിപാടിയായാലും അനുവദിക്കില്ല.\nസിനിമ തീയേറ്റര്, ആരാധനാലയങ്ങള് തുടങ്ങിയവയിലുള്ള നിയന്ത്രണങ്ങള് തുടരണം.\nപാര്‍ക്ക്, ജിംനേഷ്യം തുടങ്ങിയിടങ്ങളിലും ഒത്തുചേരരുത്.\nമദ്യ ഷോപ്പുകളും ഈ ഘട്ടത്തില് തുറന്ന് പ്രവര്‍ത്തിക്കില്ല.\nമാളുകള്, ബാര്‍ബര് ഷോപ്പുകള്, ബ്യൂട്ടീ പാര്‍ലറുകളും പ്രവര്‍ത്തിക്കരുത്.\nവിവാഹം, മരണാനന്തര ചടങ്ങുകളില് 20ല് അധികം ആളുകള് പാടില്ല\nവിദ്യാഭ്യാസ സ്ഥാപനങ്ങള് തുറക്കില്ല. പരീക്ഷയുടെ കാര്യത്തിന് മാത്രം നിബന്ധനകള് പാലിച്ച് തുറക്കാം\nഞായറാഴ്ച പൂര്‍ണ ഒഴിവ് ദിവസമായി കണക്കാക്കണം. കടകളോ ഓഫീസുകളോ ഒന്നും തുറക്കരുത്. വാഹനങ്ങളും അന്ന് പുറത്തിറങ്ങരുത്.\nആവശ്യസര്‍വ്വീസുകള് അല്ലാത്ത സര്‍ക്കാര് ഓഫീസുകള് മെയ് 15 വരെ മുന് നിയന്ത്രണങ്ങള് അനുസരിച്ച് തന്നെ പ്രവര്‍ത്തിക്കണം.\nഗ്രീന് സോണുകളില് കടകമ്പോളങ്ങള് രാവിലെ ഏഴ് മുതല് രാത്രി ഏഴരവരെ. അകലം പാലിക്കണം. ആഴ്ചയില് ആറ് ദിവസം തുറക്കാം.\nഓറഞ്ച് സോണില് നിലവിലുള്ള സ്ഥിതി തുടരണം.\nഗ്രീന് സോണുകളില് സേവന മേഖലകളില് 50 ശതമാനം ജീവനക്കാരുടെ സേവനം ലഭ്യമാക്കും. ഓറഞ്ച് സോണില് നിലവിലുള്ള സ്ഥിതി.\nഹോട്ട് സ്പോട്ടുകള് ഒഴികെയുള്ള സ്ഥലങ്ങളില് ഹോട്ടലുകള്‍ക്ക് പാഴ്സലുകള് നല്‍കാം. നിലവിലുള്ള സമക്രമം പാലിക്കണം\nഒന്നിലധികം നിലകളില്ലാത്ത ചെറുകിട തുണിക്കടകള് അഞ്ചില് താഴെ ജീവനക്കാരുടെ സേവനത്തോടെ തുറന്ന് പ്രവര്‍ത്തിക്കാം. ഗ്രീന്, ഓറഞ്ച് സോണുകളില് മാത്രം\nടാക്സി, യൂബര് ക്യാബ് തുടങ്ങിയവ അനുവദിക്കും. ഡ്രൈവറും രണ്ട് യാത്രക്കാരും മാത്രം. റെഡ് സോണില് പാടില്ല.\nചരക്ക് വാഹനങ്ങള്‍ക്ക് നിയന്ത്രണമില്ല.\nഅത്യാവശ്യ കാര്യങ്ങള് രാവിലെ ഏഴ് മുതല് രാത്രി ഏഴര വരെ പുറത്തിറങ്ങാം. ഹോട്ട് സ്പോട്ടുകളില് പ്രത്യേക നിയന്ത്രണം ഉണ്ടാകും.\n65 വയസിന് മുകളിലും 10 വയസില് താഴെ ഉള്ളവരും വീട്ടില് തന്നെ തുടരണം.\nരാത്രി യാത്ര പാടില്ല\nകൃഷിയുടെയും വ്യവസായത്തിന്‍റെയും കാര്യത്തില് മുന് ഇളവുകള് തുടരും.\nനിശ്ചിത സ്ഥലങ്ങളില് പ്രഭാതസവാരി അനുവദിക്കും.\nപോസ്റ്റ് ഓഫീസുകള് തുറന്ന് പ്രവര്‍ത്തിക്കും.\nമലഞ്ചരക്ക് വ്യാപാര സ്ഥാപനങ്ങള്‍ക്ക് ആഴ്ചയില് രണ്ട് ദിവസം തുറക്കാം.\nഓറഞ്ച്, ഗ്രീന് സോണുകളില് പ്രത്യേക അനുമതിയോടെ അന്തര്‍ജില്ലാ യാത്രയ്ക്ക് അനുമതി


കളി കാര്യമായി! പോലീസുകാരെ തെരുവ് നായ്ക്കളോട് ഉപമിച്ച് വീഡിയോ; മൂന്നു പോലീസുകാർക്കെതിരേ അച്ചടക്കനടപടിക്ക് ഐജിയുടെ ഉത്തരവ് - RashtraDeepika\nതിരുവനന്തപുരം: പോലീസുകാരെ തെരുവ് നായ്ക്കളോട് ഉപമിച്ച് സമൂഹമാധ്യമങ്ങളിൽ വീഡിയോ പ്രചരിപ്പിച്ച സംഭവത്തിൽ മൂന്നു പോലീസുകാർക്കെതിരേ അച്ചടക്ക നടപടി.\nസിപിഒമാരായ ശ്രീജിത്ത്, വിനോദ്, ഗ്രേഡ് എസ്ഐ ചന്ദ്രബാബു എന്നിവർക്കെതിരേയാണ് തിരുവനന്തപുരം റേഞ്ച് ഐജി നടപടിക്ക് നിർദേശം നൽകിയത്.\nഒരു വീടിന്‍റെ മുന്നിൽ കിടക്കുന്ന തെരുവ് നായ്ക്കളെ ഓരോ പോലീസുകാരായി കണ്ട് നിർദേശങ്ങൾ നൽകുന്ന വീഡിയോയാണ് സമൂഹ മാധ്യമങ്ങളിൽ വൈറലായത്.\nപോലീസ് സേനയ്ക്ക് തന്നെ ആകെ കളങ്കമുണ്ടാക്കുന്ന രീതിയിലാണ് വീഡിയോ ചിത്രീകരിച്ചത്. കോട്ടയം വെസ്റ്റ് സിഐക്കാണ് അന്വേഷണ ചുമതല നൽകിയിരിക്കുന്നത്.


(Yogi Adityanath): 'ബിജെപി സ്ഥാനാർത്ഥിയെ വിജയിപ്പിച്ചാൽ അദ്ദേഹം നിങ്ങളെ അയോധ്യയിലെ രാമക്ഷേത്രത്തിൽ കൊണ്ടുപോകും', യോഗി ബിഹാറിൽ | Bihar election 2020 Yogi Adityanaths Poll Promise Darshan At Ayodhya Ram Temple\n'ബിജെപി സ്ഥാനാർത്ഥിയെ വിജയിപ്പിച്ചാൽ അദ്ദേഹം നിങ്ങളെ അയോധ്യയിലെ രാമക്ഷേത്രത്തിൽ കൊണ്ടുപോകും', യോഗി ബിഹാറിൽ\nBy വെബ്ഡെസ്ക് • 21/10/2020 at 12:39AM\nബിഹാറിൽ യോഗി ആദിത്യനാഥ് 18 തിരഞ്ഞെടുപ്പ് റാലികളിലാണ് പങ്കെടുക്കുക. ഒരു ദിവസം പരമാവധി മൂന്ന് റാലികളിലായിരിക്കും യോഗിയുടെ പ്രസംഗം ഉണ്ടാകുക. പ്രധാനമന്ത്രി നരേന്ദ്രമോദി 12 റാലികളിൽ പങ്കെടുക്കും.\nബിഹാർ തിരഞ്ഞെടുപ്പ് പ്രചാരണത്തിൽ രാമക്ഷേത്ര നിർമ്മാണം ഉയർത്തി വോട്ട് പിടിക്കാൻ ബിജെപി. തിരഞ്ഞെടുപ്പ് റാലികളിൽ രാമക്ഷേത്ര നിർമ്മാണവും ഭീകരതയ്ക്കെതിരെയുളള നരേന്ദ്രമോദി സർക്കാരിന്റെ നടപടികളും ചൂണ്ടിക്കാട്ടിയാണ് പ്രചാരണം. പട്നയിൽ തിരഞ്ഞെടുപ്പ് പ്രചാരണത്തിന് ഉദ്ഘാടനം കുറിച്ച് നടന്ന റാലിയിൽ രാമക്ഷേത്ര നിർമ്മാണം ചൂണ്ടിക്കാട്ടിയായിരുന്നു ബിജെപി നേതാവും ഉത്തർപ്രദേശ് മുഖ്യമന്ത്രിയുമായ യോഗി ആദിത്യനാഥിന്റെ പ്രസംഗം.\nബിജെപി സ്ഥാനാർത്ഥിയെ നിങ്ങൾ വിജയിപ്പിച്ചാൽ അദ്ദേഹം നിങ്ങളെ അയോധ്യയിലെ രാമക്ഷേത്രത്തിൽ കൊണ്ടുപോകും. തേത്രായുഗത്തിൽ ഈ ക്ഷേത്രമാണ് ധ്യാനത്തിനായി ശ്രീരാമൻ തിരഞ്ഞെടുത്തതെന്നും അദ്ദേഹം പറഞ്ഞു. നരേന്ദ്രമോദി സർക്കാരിന്റെ നേട്ടങ്ങളും ഭീകരതയ്ക്കെതിരെയുളള പോരാട്ടവും എൻഡിഎ സഖ്യത്തിൽ നിതീഷ് കുമാറിന്റെ പ്രവർത്തനങ്ങളും യോഗിയുടെ പ്രസംഗത്തിൽ കടന്നുവന്നു.\nപാകിസ്ഥാനിലേക്ക് കടന്നുകയറി ഭീകരരെ വകവരുത്തി. ഇങ്ങനെ ഭീകരവാദം ഇല്ലാതാക്കുകയാണ് മോദി സർക്കാരെന്നും പാകിസ്ഥാനിലെ ബലാക്കോട്ട് വ്യോമാക്രമണം പരാമർശിച്ച് കൊണ്ട് യോഗി പറഞ്ഞു. കൂടാതെ ജമ്മുകശ്മീരിന് പ്രത്യേക അധികാരം നൽകുന്ന ആർട്ടിക്കിൾ 370 റദ്ദാക്കുമെന്ന ബിജെപിയുടെ പ്രഖ്യാപനവും മോദി സർക്കാർ നടപ്പാക്കി. ബിഹാറിൽ ജനങ്ങളുടെ താത്പര്യത്തിന് അനുസരിച്ചാണ് എൻഡിഎ സർക്കാർ ഭരിക്കുന്നത്. നിതീഷ് കുമാർ മുഖ്യമന്ത്രി ആകുന്നതിന് മുൻപ് ബിഹാറിന്റെ അവസ്ഥ എന്തായിരുന്നുവെന്നും യോഗി ചോദിച്ചു.\nബിഹാറിൽ യോഗി ആദിത്യനാഥ് 18 തിരഞ്ഞെടുപ്പ് റാലികളിലാണ് പങ്കെടുക്കുക. ഒരു ദിവസം പരമാവധി മൂന്ന് റാലികളിലായിരിക്കും യോഗിയുടെ പ്രസംഗം ഉണ്ടാകുക. പ്രധാനമന്ത്രി നരേന്ദ്രമോദി 12 റാലികളിൽ പങ്കെടുക്കും. മൂന്ന് ഘട്ടങ്ങളായി നടക്കുന്ന ബീഹാർ തിരഞ്ഞെടുപ്പിന്റെ ആദ്യഘട്ടം ഈ മാസം 28നാണ്. നവംബർ മൂന്ന്, ഏഴ് തിയതികളിലായിട്ടാണ് ബാക്കി രണ്ട് ഘട്ടങ്ങൾ. നവംബർ പത്തിനാണ് ഫല പ്രഖ്യാപനം.


ഇന്ത്യയിൽ കൊവിഡ് മരണം 206; 24 മണിക്കൂറിനിടെ മരിച്ചത് 37 പേർ | covid toll rises to 206 in country\nഇന്ത്യയിൽ കൊവിഡ് മരണം 206; 24 മണിക്കൂറിനിടെ മരിച്ചത് 37 പേർ\n896 പേർക്ക് രോഗം പുതിയതായി സ്്ഥിരീകരിച്ചു. ഒരു ദിവസം ഇത്രയധികം പേർക്ക് രോഗം ബാധിക്കുന്നത് രാജ്യത്ത് ഇതാദ്യമായാണ്.\nDelhi, First Published Apr 10, 2020, 6:00 PM IST\nദില്ലി: രാജ്യത്ത് കൊവിഡ് മരണം 206 ആയി. 24 മണിക്കൂറിനിടെ 37 പേരാണ് രോഗം ബാധിച്ച് മരിച്ചത്. 896 പേർക്ക് രോഗം പുതിയതായി സ്ഥിരീകരിച്ചു. ഒരു ദിവസം ഇത്രയധികം പേർക്ക് രോഗം ബാധിക്കുന്നത് രാജ്യത്ത് ഇതാദ്യമായാണ്.\n6761 പേർക്കാണ് രാജ്യത്ത് ഇതുവരെ രോഗം ബാധിച്ചത്. അതേസമയം, രാജ്യത്ത് കൊവിഡ് 19 സമൂഹവ്യാപനം ഇതുവരെയില്ലെന്നാണ് കേന്ദ്ര ആരോഗ്യമന്ത്രാലയം വ്യക്തമാക്കുന്നത്. ഇതുസംബന്ധിച്ച ഐസിഎംആറിന്റെ പഠനവും ആരോഗ്യമന്ത്രാലയവും ലോകാരോഗ്യ സംഘടനയും തള്ളിക്കളയുന്നു.\nസാമൂഹിക വ്യാപനം ഉറപ്പിക്കുന്ന കേസുകൾ ഇതുവരെ ഇല്ലെന്ന് ആരോഗ്യമന്ത്രാലയവും ലോകാരോഗ്യ സംഘടനയും വ്യക്തമാക്കി. ലോക്ക് ഡൗണ് തീരുന്ന പതിനാലിന് മുന്‍പ് രണ്ടരലക്ഷം പരിശോധന പൂര്‍ത്തിയാക്കണമെന്ന് കേന്ദ്രം സംസ്ഥാനങ്ങള്‍ക്ക് നിര്‍ദ്ദേശം നല്‍കി.\nതീവ്രശ്വാസകോശ രോഗങ്ങളുമായി കഴിഞ്ഞ ഫെബ്രുവരി പതിന‍ഞ്ചിനും, ഏപ്രില് രണ്ടിനുമിടയില് ചികിത്സ തേടിയ 5911 പേരില് 104 പേര്‍ക്ക് കൊവിഡ് സ്ഥിരീകരിച്ചു. ഇവരില് 40 പേരില് രോഗബാധയുടെ ഉറവിടം അജ്ഞാതമെന്നാണ് ഐസിഎംആര് വ്യക്തമാക്കുന്നത്. 15 സംസ്ഥാനങ്ങളിലെ 36 ജില്ലകളിലുള്ള ഇവര് വിദേശ യാത്ര നടത്തിയിട്ടില്ല, കൊവിഡ് ബാധിതരുമായി സമ്പര്‍ക്കത്തില് വന്നിട്ടുമില്ല. അങ്ങനെയെങ്കില് സമൂഹവ്യാപമെന്ന നിഗമനത്തിലത്താമെന്നാണ് ഐസിഎംആറിന്‍റെ കൊവിഡ് രണ്ടാംഘട്ട പഠനം ചൂണ്ടിക്കാട്ടുന്നത്. ഈ സാധ്യത ആരോഗ്യമന്ത്രാലയം തള്ളി.\nLast Updated Apr 10, 2020, 6:26 PM IST


നിരുപാധികം മാപ്പ് ചോദിക്കുന്നു- കളക്ടര് ബ്രോ. വാഗ്വാദങ്ങള്‍ക്ക് അറുതി.\nHome News Kerala News നിരുപാധികം മാപ്പ് ചോദിക്കുന്നു- കളക്ടര് ബ്രോ. വാഗ്വാദങ്ങള്‍ക്ക് അറുതി.\nവാക്ക് പോരുകള്‍ക്ക് അറുതി. കോഴിക്കോട് എംപി എംകെ രാഘവനോട് ക്ഷമപറഞ്ഞ് കോഴിക്കോട് കളക്ടര്. ഫെയ്സ് ബുക്ക് വഴിയാണ് കളക്ടറുടെ ക്ഷമാപണം. എംപിയുടെ മനസിന് വിഷമം തോന്നിച്ച, തന്റെ ഭാഗത്ത് നിന്ന് ഉണ്ടായ എല്ലാത്തിനും നിരുപാധികം ക്ഷമ ചോദിക്കുന്നു എന്നാണ് കളക്ടര് ഫെയ്സ് ബുക്കില് എഴുതിയിരിക്കുന്നത്.\nഎംപി നടത്തി വാര്‍ത്തസമ്മേളനത്തോടെയാണ്ഇരുവരും തമ്മില് ഉള്ള വാക്പോര് ആരംഭിച്ചത്. എം.പിഫണ്ട് വിനിയോഗിക്കുന്നതില് കളക്ടര് ഇടപെട്ട് വൈകിക്കുന്നു എന്നായിരുന്നു എം.പിയുടെ പരാതി. കളക്ടര് മാപ്പ് പറയണമെന്നും എം.പി ആവശ്യപ്പെട്ടു. കുന്നംകുളത്തിന്റെ മാപ്പ് ഫെയ്സ് ബുക്കില് പോസ്റ്റ് ചെയ്തുകൊണ്ടാണ് കളക്ടര് ഇതിനെ നേരിട്ടത്. അതോടെ വിവാദം കൊഴുത്തു.\nമാപ്പ് പറഞ്ഞതോടെ കാര്യങ്ങള്‍ക്ക് താത്കാലിക ശമനമാകുമെന്ന് കരുതാം.\nചില കാര്യങ്ങളിൽ, ചില സന്ദർഭങ്ങളിൽ ഞാനും വളരെ ഇമോഷനലായി ഇടപെടാറുണ്ട് എന്നതു സമ്മതിക്കുന്നു. നമ്മളെല്ലാവരും മനുഷ്യരാണല്ലൊ. ആരെയും അറിഞ്ഞോ അറിയാതെയോ വേദനിപ്പിക്കുകയോ വിഷമിപ്പിക്കുകയോ ചെയ്യരുത് എന്ന് തന്നെയാണ് എന്റെ ആഗ്രഹം. ഔദ്യോഗിക കാര്യങ്ങൾ നിയമപരമായി തന്നെ മുന്നോട്ട് പോകേണ്ടതുണ്ട്. കാര്യങ്ങൾ പറഞ്ഞ് നേരിട്ട് ബോധ്യപ്പെടുത്താനാകും എന്നാണ് എന്റെ വിശ്വാസം. എന്നും കളക്ടര് ബ്രോ ഫെയ്സ് ബുക്കില് എഴുതിയിട്ടുണ്ട്.\nപോസ്റ്റിന്റെ പൂര്‍ണ്ണരൂപം താഴെ വായിക്കാം…\nPrevious articleആന വന്ന് കുശലം ചോദിച്ചതാ!!\nNext articleഒാണത്തിന് എല്ലാ വീടുകളിലും കുടുംബശ്രീയുടെ ജൈവ പച്ചക്കറി എത്തും\nമരിച്ചാലും വിടരുത് സ്വന്തം ഫേസ്ബുക്ക് അക്കൗണ്ട്!!\nആപ്പിളിന്റെ ടോപ് 90 ആപ്പ് ലിസ്റ്റിൽ ‘രജനികാന്ത്’ ഗെയിമും\nചിത്രം വരയ്ക്കുന്ന വണ്ട്; താരമായി സ്‌പൈക്


കൊവിഡിന്റെ പശ്ചാത്തലത്തില് സംസ്ഥാന സര്‍ക്കാര് പ്രഖ്യാപിച്ച സൗജന്യ റേഷന് വിതരണം ആരംഭിച്ചു രാവിലെ മുതല് ഉച്ചവരെ അന്ത്യോദയ മുന്‍ഗണന വിഭാഗങ്ങള്‍ക്കും ഉച്ചക്ക് ശേഷം മുന്‍ഗണനേതര വിഭാഗങ്ങള്‍ക്കുമാണ് സൗജന്യറേഷന് വിതരണം. റേഷന്‍കടകളിലെ തിരക്ക് നിയന്ത്രിക്കാന് ജില്ലാ ഭരണാധികാരികള് പ്രത്യേക മാര്‍ഗനിര്‍ദ്ദേശങ്ങള് പുറപ്പെടുവിച്ചു. ഒരേസമയം അഞ്ചില് കൂടുതല് ആളുകള് ക്യൂ നില്‍ക്കാനും പാടില്ല. ഒരുമീറ്റര് അകലം പാലിക്കാനും നേരിട്ട് എത്താന് സാധിക്കാത്തവര്‍ക്ക് സന്നദ്ധ പ്രവര്‍ത്തകര് മുഖേന വീടുകളിലെത്തിക്കാനുമുള്ള സംവിധാനങ്ങള് ഒരുക്കിയിട്ടുണ്ട്. നഗരപരിധിയല് രാവിലെ താരതമ്യേന തിരക്ക് കുറാവായിരുന്നെങ്കിലും ഗ്രാമപ്രദേശങ്ങളില് രാവിലെ മുതല് നീണ്ടവരി ദൃശ്യമായിരുന്നു. ഇവിടങ്ങളില് പോലീസ് ഇടപെട്ട് തിരക്ക് ഒഴിവാക്കി. എല്ലാ റേഷന്‍കടകള്‍ക്ക് മുന്നിലും ശാരീരിക ശുദ്ധി വരുത്താനുള്ള സംവിധാനവും ഒരുക്കിയിരുന്നു. നല്ല ഗുണനിലവാരമുള്ള റേഷന്‍സാധനങ്ങളാണ് ലഭിക്കുന്നതെന്ന് ഉപഭോക്താക്കള് പറഞ്ഞു റേഷന്‍കടകളിലേക്ക് വേണ്ടുന്ന സാധനങ്ങളെല്ലാം എത്തിചേര്‍ന്നുവെന്നും ആളുകള് നന്നായി സഹകരിക്കുന്നുണ്ടെന്നും റേഷന്‍കട നടത്തിപ്പുകാരനായ ഷാജു പറയുന്നു മഞ്ഞ, പിങ്ക് കാര്‍ഡുടമകള്‍ക്ക് രാവിലെ ഒമ്പതു മുതല് ഉച്ചക്ക് ഒന്നുവരെയും നീല, വെള്ള കാര്‍ഡുടമകള്‍ക്ക്2മുതല് വൈകീട്ട്5വരെയും റേഷന് നല്‍കും. കാര്‍ഡിലെ അവസാന അക്കം 0,1 എന്നിവയില് അവസാനിക്കുന്നവര്‍ക്കാണ് ആദ്യദിനം റേഷന്‍വിതരണം ചെയ്യുന്നത്. മിക്ക കടകളിലും പ്രശ്‌നങ്ങളൊന്നുമില്ലാതെ രാവിലെ മുതല് വിതരണം ആരംഭിച്ചെങ്കിലും ചില സ്ഥലങ്ങളില് ഗോതമ്പിന് ബില്ല് അടിക്കാന് സാധിച്ചിരുന്നില്ല. ചെമ്പൂക്കാവ് 293-ാം നമ്പര് കടയിലെ പ്രശ്‌നം പരിഹരിക്കാന് അനധികൃതരുമായി ബന്ധപ്പെട്ട് നടപടികള് സ്വീകരിച്ചെന്ന് ഡിവിഷന് കൗണ്‍സിലര് കെ.മഹേഷ് പറയുന്നു നായരങ്ങാടിയിലുള്ള റേഷന്‍കടയില് മാസ്‌ക് ഇല്ലാതെ എത്തിയവര്‍ക്ക് ബിജെപി മുക്കാട്ടുകര മണ്ഡലം കമ്മിറ്റിയുടെ നേതൃത്വത്തില് സൗജന്യ മാസ്‌ക് വിതരണം ചെയ്തു. വരുംദിവസങ്ങളിലും മാസ്‌കുകള് വിതരണം ചെയ്യുമെന്ന് ഏരിയാ പ്രസിഡന്റ് വിന്‍സ് നെട്ടിശ്ശേരി, മുന് മണ്ഡലം പ്രസിഡന്റ് ഷാജന് ദേവസ്വംപറമ്പില് എന്നിവര് പറഞ്ഞു. ചീഫ് വിപ്പ് അഡ്വ.കെ രാജന്റെ നേതൃത്വത്തില് റേഷന് വിതരണം ചെയ്യുന്ന സ്ഥലങ്ങളില് പരിശോധന നടത്തി. സാമൂഹിക അകലം പാലിക്കണമെന്നും കൈ കഴുകാനുള്ള സംവിധാനവും സാനിറ്റൈസറും ഉണ്ടാവണമെന്നും ചീഫ് വിപ്പ് നടത്തിപ്പുകാര്‍ക്കും റേഷന് വാങ്ങാന് വന്നവര്‍ക്കും നിര്‍ദ്ദേശം നല്‍കി.\nചെറുതുരുത്തി : ദേശമംഗലം തലശ്ശേരി പൊതുവിതരണ കേന്ദ്രത്തില് റേഷന് വിതരണത്തെച്ചൊല്ലി തര്‍ക്കം. നേരത്തെ എത്തിയവര്‍ക്ക് 15 കിലോ വീതം അരി നല്‍കിയെന്നും പിന്നീട്4കിലോ അരിയും 1 കിലോ ഗോതമ്പുമാണ് നല്‍കിയതെന്നാരോപണമാണ് തര്‍ക്കത്തിനിടയാക്കിയത്. റേഷന് വിതരണക്കാര്‍ക്ക് സര്‍ക്കാര് നിര്‍ദ്ദേശം കിട്ടിയ പ്രകാരമാണ് അരി വിതരണം നടത്തുന്നതെന്നും , യാതൊരു കൃത്രിമവും നടത്തുന്നില്ലെന്നും റേഷന് കടയുടമ പറഞ്ഞു. ജനപ്രതിനിധികള് സ്ഥലത്തെത്തി നാട്ടുകാരെ വിവരങ്ങള് ധരിപ്പിക്കാന് ശ്രമിച്ചെങ്കിലു തര്‍ക്കം രൂകഷമാവുകയായിരുന്നു. തുടര്‍ന്ന് ചെറുതുരുത്തി പോലീസ് സ്ഥലത്തെത്തിയാണ് തര്‍ക്കം പരിഹരിച്ച് റേഷന് വിതരണം പുനരാരംഭിച്ചത്.\nപാചക വാതകത്തിന്റെ വില കുറഞ്ഞു. ഗാര്‍ഹിക ഉപഭോക്താക്കളുടെ സിലിണ്ടറിന് 62 രൂപ 50 പൈസയാണ് കുറഞ്ഞത്. 734 രൂപയാണ് ഇന്നത്തെ വില. വാണിജ്യ ആവശ്യത്തിനുള്ള സിലിണ്ടറിന് 97 രൂപ 50 പൈസയും കുറഞ്ഞിട്ടുണ്ട്. 1274 രൂപ 50 പൈസയാണ് ഇന്നത്തെ വില. പുതിയ വില നിലവില് വന്നു. മാര്‍ച്ച് ആദ്യവാരവും സബ്‌സിഡിയില്ലാത്ത പാചകവാതക സിലിണ്ടറിന് 50 രൂപയിലധികം കുറഞ്ഞിരുന്നു.\nചാവക്കാട് പോലീസ് പിടിച്ചെടുത്തത് 300 ല് പരം വാഹനങ്ങള്\nഭൂചലനം ഉണ്ടായതായി സംശയം\nതൃക്കൂര് സ്വദേശിയുടെ സംസ്‌കാര ചടങ്ങുകളില് പങ്കെടുക്കാന് തിരുവനന്തപുരത്തു നിന്നും എത്തിയ4പേരെ ആരോഗ്യ വകുപ്പ് തൃക്കൂരില് നിരീക്ഷണത്തിലാക്കി\nപോലീസ് എയിഡ് പോസ്റ്റില് സോഡ കുപ്പി പൊട്ടിതെറിച്ച് ഡ്യൂട്ടിയിലുണ്ടായിരുന്ന പോലീസുകാരന് പരിക്കേറ്റു\nപെന്‍ഷന് വിതരണത്തിന് ക്രമീകരണം


തിരുവല്ല: കേരള കേന്ദ്ര സര്‍വകലാശാലയുടെ തിരുവല്ലയിലുള്ള നിയമ പഠന വിഭാഗം സംഘടിപ്പിക്കുന്ന പ്രഥമ ദേശീയ മുട്ട് കോര്‍ട്ട് മത്സരം സെപ്റ്റംബര് 22 മുതല് 25 വരെ ഓണ്‍ലൈനായി നടക്കും. സെപ്റ്റംബര് 22 ന് രാവിലെ 11 ന് കൊച്ചി നാഷണല് യൂണിവേഴ്‌സിറ്റി ഒഫ് അഡ്വാന്‍സ്ഡ് ലീഗല് സ്റ്റഡീസ് വൈസ് ചാന്‍സലര് പ്രൊഫ. (ഡോ.) കെ.സി. സണ്ണി മത്സരം ഉദ്ഘാടനം ചെയ്യും.\nഓണ്‍ലൈനായി നടക്കുന്ന ചടങ്ങില് സര്‍വകലാശാല രജിസ്ട്രാര് ഡോ.രാജേന്ദ്ര പിലാങ്കട്ട അധ്യക്ഷത വഹിക്കും. കേരള കേന്ദ്ര സര്‍വകലാശാല ഡീന് അക്കാദമിക് പ്രൊഫ. (ഡോ.) കെ.പി. സുരേഷ്, നിയമ പഠന വിഭാഗം മേധാവി ഡോ.കെ.ഐ. ജയശങ്കര്, അസിസ്റ്റന്റ് പ്രൊഫസര്‍മാരായ ഡോ.ജെ. ഗിരീഷ് കുമാര്, ഡോ എസ്.മീര എന്നിവര് പങ്കെടുക്കും.\nകേരളത്തിലെ നിയമ വിദ്യാഭാസ ചരിത്രത്തില് ആദ്യമായിട്ടാണ് നിയമത്തില് ബിരുദാനന്തര ബിരുദവും ഗവേഷക കോഴ്‌സും നടത്തുന്ന സര്‍വകലാശാല നിയമ പഠന വിഭാഗം ദേശീയ തലത്തിലുള്ള മുട്ട് കോര്‍ട്ട് മത്സരം സംഘടിപ്പിക്കുന്നത്.\nദേശീയ തലത്തില് നിന്നും വിവിധ സര്‍വകലാശാലകളിലും ലോ കോളേജുകളിലും നിന്നുമായി പത്ത് ടീമുകള് മത്സരത്തിന് രജിസ്റ്റര് ചെയ്തിട്ടുണ്ട്. മത്സരത്തിന്റെ വിവിധ റൗണ്ടുകള് സെപ്റ്റംബര് 23 മുതല് 25 വരെ നടക്കും. സെപ്റ്റംബര് 25 ന് വൈകുന്നേരം 6.15 ന് നടക്കുന്ന സമാപന സമ്മേളനം കേരള ഹൈക്കോടതി ജഡ്ജ് എ. മുഹമ്മദ് മുഷ്താക് ഉദ്ഘാടനം ചെയ്യും.


ഞായറാഴ്ച ട്വിറ്ററിലൂടെ ഒരാൾ ഞെട്ടിക്കുന്ന ഒരു വീഡിയോ പങ്കുവെച്ചു. പ്രായപൂർത്തിയാവാത്ത ഒരു കുട്ടിയെ ഒരാൾ ലൈംഗികമായി പീഡിപ്പിക്കാൻ ശ്രമിക്കുന്നതിന്റെ അസ്വസ്ഥതയുണ്ടാക്കുന്ന ദൃശ്യങ്ങളാണ് പങ്കുവെച്ചത്. കുട്ടിയുടെ വ്യക്തിത്വം മറച്ചുവെയ്ക്കാതെയാണ് ആ ദൃശ്യങ്ങൾ ഷെയർ ചെയ്തത്. ഒന്നര ലക്ഷത്തോളം അനുയായികളുള്ള മറ്റൊരാൾ ഉടനടി അത് റീട്വീറ്റ് ചെയ്തു. ഒറ്റ ദിവസത്തിനുള്ളിൽ ലക്ഷക്കണക്കിന് പേരാണ് ആ വീഡിയോ കണ്ടതും ആക്രമണത്തിന് ഇരയായ കുട്ടിയെ വ്യക്തതയോടെ തിരിച്ചറിഞ്ഞതും. ഇത്തരം ഒരു കൊടും കുറ്റകൃത്യത്തെ സമൂഹത്തിന്റെ സത്വര ശ്രദ്ധയിൽ കൊണ്ടുവരാനും കുറ്റവാളിയെ എത്രയും പെട്ടന്ന് More\nഞായറാഴ്ച ട്വിറ്ററിലൂടെ ഒരാൾ ഞെട്ടിക്കുന്ന ഒരു വീഡിയോ പങ്കുവെച്ചു. പ്രായപൂർത്തിയാവാത്ത ഒരു കുട്ടിയെ ഒരാൾ ലൈംഗികമായി പീഡിപ്പിക്കാൻ ശ്രമിക്കുന്നതിന്റെ അസ്വസ്ഥതയുണ്ടാക്കുന്ന ദൃശ്യങ്ങളാണ് പങ്കുവെച്ചത്. കുട്ടിയുടെ വ്യക്തിത്വം മറച്ചുവെയ്ക്കാതെയാണ് ആ ദൃശ്യങ്ങൾ ഷെയർ ചെയ്തത്. ഒന്നര ലക്ഷത്തോളം അനുയായികളുള്ള മറ്റൊരാൾ ഉടനടി അത് റീട്വീറ്റ് ചെയ്തു. ഒറ്റ ദിവസത്തിനുള്ളിൽ ലക്ഷക്കണക്കിന് പേരാണ് ആ വീഡിയോ കണ്ടതും ആക്രമണത്തിന് ഇരയായ കുട്ടിയെ വ്യക്തതയോടെ തിരിച്ചറിഞ്ഞതും.\nഇത്തരം ഒരു കൊടും കുറ്റകൃത്യത്തെ സമൂഹത്തിന്റെ സത്വര ശ്രദ്ധയിൽ കൊണ്ടുവരാനും കുറ്റവാളിയെ എത്രയും പെട്ടന്ന് പിടികൂടാനുമുള്ള നല്ല ഉദ്ദേശ്യത്തോടെയാകും ആ വ്യക്തി അത് പങ്കുവെച്ചിരിക്കുക എന്ന് തന്നെ കരുതാം. പിന്നീട് അത് ഷെയർ ചെയ്തവർക്കും അതേ ലക്ഷ്യമായിരിക്കും ഉണ്ടായിരുന്നിരിക്കുക. എന്നാൽ പ്രായപൂർത്തിയാവാത്ത ഒരു കുഞ്ഞിനോടുള്ള ലൈംഗിക പരാക്രമം ലോകം മുഴുവൻ കാണിച്ചതിനുള്ള ന്യായീകരണമാകുന്നുണ്ടോ അത് ? തീർച്ചയായും ഇല്ല.\nഒരു നിയമവിരുദ്ധ പ്രവൃത്തിയാണ് അയാൾ ചെയ്തത്. കുട്ടികൾക്കെതിരെയുള്ള ലൈംഗിക കുറ്റകൃത്യങ്ങൾ തടയാനുള്ള നിയമത്തിലെ ഇരുപത്തിമൂന്നാം വകുപ്പ് പ്രകാരവും ബാലനീതി നിയമത്തിന്റെ എഴുപത്തിനാലാം വകുപ്പ് പ്രകാരവും ഇരയുടെ / അതിജീവിച്ചയാളിന്റെ ഐഡന്റിറ്റി വെളിപ്പെടുത്തുന്നത് കുറ്റമാണ്. ഐ ടി ആക്റ്റ് 67bയും സാമൂഹ്യമാധ്യമങ്ങൾ വഴി ഇരയുടെ വ്യക്തിത്വം വെളിപ്പെടുത്തുന്നത് കർശനമായി തടയുന്നു. അത്തരം ദൃശ്യങ്ങൾ പ്രചരിപ്പിക്കുന്ന വെബ്‌സൈറ്റുകൾ ബ്രൗസ് ചെയ്യുന്നതും ഫോട്ടോകളോ വീഡിയോകളോ ഡൗൺലോഡ് ചെയ്യുന്നതും കൈമാറുന്നതും പ്രചരിപ്പിക്കുന്നതുമെല്ലാം നിയമവിരുദ്ധമാണ്. ഇരയുടെ വ്യക്തിത്വം വെളിപ്പെടുത്തുന്നത് ഇന്ത്യൻ പീനൽ കോഡ് 228aവകുപ്പ് പ്രകാരവും ശിക്ഷാർഹമായ കുറ്റകൃത്യമാണ്. 2018 ഡിസംബറിൽ ഉണ്ടായ സുപ്രീംകോടതി വിധിയും ഇക്കാര്യത്തിലുണ്ട്. കുടുംബത്തിന്റെയും കുട്ടിയുടെ മാതാപിതാക്കളുടെയും സമ്മതമുണ്ടെങ്കിൽ കൂടി ഇരയുടെ ഐഡന്റിറ്റി വെളിപ്പെടുത്താൻ പാടില്ലെന്ന് സുപ്രീം കോടതിവിധി അടിവരയിട്ട് പറയുന്നു.\nനെറ്റിലൂടെ ഒരിക്കൽ പങ്കുവെയ്ക്കുന്ന ഏതുവിവരവും അവിടെത്തന്നെയുണ്ടാകും എന്നതാണ് ഇതിന്റെ ഏറ്റവും അപകടകരമായ വശം. ഷെയർ ചെയ്ത ആൾ തന്നെ ഡിലീറ്റ് ചെയ്താലും ട്വിറ്ററോ ഫേസ് ബുക്കോ അവ നീക്കം ചെയ്താലും ഫലമില്ല. അതവിടെത്തന്നെ കാണും. ആവശ്യക്കാർക്ക് എളുപ്പത്തിൽ തിരിച്ചെടുക്കാവുന്നതേയുള്ളൂ.മാത്രവുമല്ല, മണിക്കൂറുകളോളം ട്വിറ്ററിൽ കിടന്ന വീഡിയോയുടെ ഡൗൺലോഡുകളും സ്ക്രീൻ ഷോട്ടുകളുമായി അവയെല്ലാം ലോകത്തിന്റെ പലഭാഗങ്ങളിലേക്ക് എത്തിക്കഴിഞ്ഞു. ലൈംഗിക അതിക്രമത്തിനിരയായ കുട്ടിയെ സംബന്ധിച്ച് എത്ര ഭീകരമാണ് ഈ അനുഭവം എന്ന് ഓർത്തുനോക്കുക. ആക്രമണത്തേക്കാൾ എത്രയോ തീവ്രമായ അനുഭവമാണ് അത് നൽകുന്നത്. അപരിചിതരായ ലക്ഷക്കണക്കിന് ആളുകളിലേക്കാണ് ആ ദൃശ്യങ്ങൾ എത്തിച്ചേർന്നിരിക്കുന്നത്. കുട്ടിയും അവളുടെ കുടുംബവും പിന്നീട് കടന്നുപോകാനിടയുള്ള ദുരനുഭവങ്ങളെപ്പറ്റി ചിന്തിക്കാൻ പോലുമാവില്ല. കുട്ടികളെ ഉപയോഗിച്ചുള്ള ലൈംഗിക വീഡിയോകൾക്കും ചിത്രങ്ങൾക്കുമെല്ലാം ഓൺലൈനിൽ വലിയ ഡിമാൻഡാണ്. നല്ല ഉദ്ദേശ്യത്തോടെ ഷെയർ ചെയ്യുന്ന പല വീഡിയോകളും എത്തിപ്പെടുന്നത് ചൈൽഡ് പോൺ സൈറ്റുകളിലാണ്.\nതാൻ തെറ്റൊന്നും ചെയ്തിട്ടില്ലെന്നും കുറ്റകൃത്യത്തെ ജനശ്രദ്ധയിൽ എത്തിച്ച് കുറ്റവാളിയെ എത്രയും വേഗം പിടികൂടാൻ അവസരം നൽകുകയുമായിരുന്നു എന്നാണ് ട്വിറ്ററിലൂടെ വീഡിയോ പങ്കുവെച്ച ആൾ പറഞ്ഞത്. എന്നാൽ കുട്ടിയെ സഹായിക്കലായിരുന്നു ഉദ്ദേശ്യമെങ്കിൽ വീഡിയോ പങ്കുവെയ്ക്കുന്നതിനു പകരം മറ്റു മാർഗങ്ങൾ അവലംഭിക്കാമായിരുന്നു എന്ന് പലരും ചൂണ്ടിക്കാട്ടുന്നു. പ്രസ്തുത വീഡിയോയെപ്പറ്റി സൈബർ സെല്ലിൽ റിപ്പോർട്ട് ചെയ്യലാണ് പ്രധാനം. പേര് വെളിപ്പെടുത്താതെ തന്നെ അത് ചെയ്യാം. മറ്റൊരു ഓൺലൈൻ പ്ലാറ്റ്‌ഫോമിലാണ് വീഡിയോ കാണുന്നതെങ്കിൽ അത് വേറൊരിടത്തും അപ്‌ലോഡ് ചെയ്യാതെ അതേപ്പറ്റി അവിടെത്തന്നെ റിപ്പോർട്ട് ചെയ്യാനാണ് ശ്രമിക്കേണ്ടത്. നേരിട്ട് പൊലീസിനെ അറിയിക്കുകയും ചെയ്യാം. സ്വന്തം സോഷ്യൽ മീഡിയ എകൗണ്ട് വഴി തന്നെ ഇത് പൊതുജനശ്രദ്ധയിൽ കൊണ്ടുവരാൻ ആഗ്രഹിക്കുന്ന ഒരാൾക്ക് കുട്ടിയുടെ ഐഡന്റിറ്റി മറച്ചുവെക്കാമായിരുന്നു. വീഡിയോ പങ്കുവെയ്ക്കാതെ തന്നെ അതിന് ശ്രമിക്കാമായിരുന്നു. ഓർത്തിരിക്കേണ്ട കാര്യം ഇതാണ്. സൈബർ നിയമങ്ങളെപ്പറ്റി വേണ്ടത്ര ധാരണയില്ലാതെ ചെയ്തുപോകുന്ന ഇത്തരം പ്രവൃത്തികൾക്ക് വലിയ വില നൽകേണ്ടി വരും. തടവും പിഴയുമെല്ലാം ഒന്നിച്ചനുഭവിക്കേണ്ടിവരും.\nകടപ്പാട്: ന്യൂസ് മിനിറ്റ്


Priyadarshan Hits Out At Producer Firoz Nadiadwala പ്രിയദര്‍ശന്\n'അത്തരക്കാരനായിരുന്നുവെങ്കില് ഞാന് സിനിമയില് ഉണ്ടാകുമായിരുന്നില്ല', ഹേര ഫേരി വിവാദത്തില് മറുപടിയുമായി പ്രിയദര്‍ശന്\n17 Aug, 2021, 5:08 am\nബോളിവുഡ് ചിത്രം ഹേര ഫേരിയുമായി ബന്ധപ്പെട്ട് നിര്‍മ്മാതാവ് ഫിറോസ് നദിയാവാല ഉന്നയിച്ച ആരോപണങ്ങള്‍ക്ക് മറുപടിയുമായി സംവിധായകന് പ്രിയദര്‍ശന്. അക്ഷയ് കുമാര്, പര്‍വേഷ് റാവല്, സുനില് ഷെട്ടി എന്നിവര് പ്രധാന വേഷത്തിലെത്തിയ ഹേര ഫേരി മലയാള ചിത്രം റാം ജി റാവു സ്പീക്കിങ്ങിന്റെ റീമേക്കായിരുന്നു. സിനിമയുടെ രണ്ടാം ഭാഹം ഫിര് ഹേര ഫേരി ഒരുക്കേണ്ട ആവശ്യമില്ലായിരുന്നുവെന്നായിരുന്നു കഴിഞ്ഞ മാസം ഒരു പരിപാടിക്കിടെ പ്രിയദര്‍ശന് പറഞ്ഞത്. ചിത്രത്തിന് മൂന്നാം ഭാഗം വേണ്ടെന്നും അദ്ദേഹം പറഞ്ഞിരുന്നു. ഇതിന് മറുപടിയുമായി നിര്‍മ്മാതാവ് ഫിറോസ് നദിയാവാല രംഗത്തെത്തി.\nആദ്യഭാഗത്തിന്റെ ചിത്രീകരണം പ്രിയദര്‍ശന് പാതിവഴിയില് ഇട്ടിട്ട് പോയെന്നും, രണ്ടാം ഭാഗത്തില് അഭിനയിക്കുന്നതില് നിന്ന് താരങ്ങളെ പിന്തിരിപ്പിക്കാന് ശ്രമിച്ചുവെന്നും നദിയാവാല ആരോപിച്ചിരുന്നു. ഇതിന് പിന്നാലെയായിരുന്നു പ്രിയദര്‍ശന്റെ പ്രതികരണം. തനിക്ക് ആരോടും വിരോധമില്ലെന്നും, 20 വര്‍ഷം മുമ്പ് നടന്ന സംഭവത്തെ കുറിച്ച് ഇപ്പോള് സംസാരിക്കുന്നതെന്തിനാണെന്ന് അറിയില്ലെന്നും ഹിന്ദുസ്ഥാന് ടൈംസിന് നല്‍കിയ അഭിമുഖത്തില് പ്രിയദര്‍ശന് പറഞ്ഞു.\nമമ്മൂട്ടി-പാർവതി ചിത്രം പുഴു ഇന്ന് മുതൽ, മമ്മൂട്ടി ഇത് വരെ ചെയ്യാത്ത റോൾ\n'ആ സിനിമയ്ക്ക് ശേഷം ഞാന് സിനിമകള് ചെയ്തു. എന്റെ കരിയറിലെ 95ാം സിനിമയാണ് ഇപ്പോള് ചെയ്യുന്നത്. എനിക്ക് അത്തരം സ്വഭാവമായിരുന്നുവെങ്കില് ഞാന് ഈ മേഖലയില് ഉണ്ടാകുമായിരുന്നില്ല. ഞാന് ഒരു സൗത്ത് ഇന്ത്യന് സംവിധായകനാണ്. എനിക്ക് ബോളിവുഡില് ഒരു സ്വാധീനവുമില്ല.' അക്ഷയ് കുമാര് അടക്കമുള്ള താരങ്ങള്‍ക്കൊപ്പം താന് പിന്നീടും ചിത്രങ്ങള് ചെയ്തുവെന്നും താരങ്ങളെ സ്വാധീനിച്ചുവെന്ന ആരോപണത്തിന് മറുപടിയായി പ്രിയദര്‍ശന് പറഞ്ഞു.\nട്വല്‍ത് മാന് ഇന്ന് തുടങ്ങുന്നു, ബ്രോ ഡാഡിക്ക് ശേഷമുള്ള മോഹന്‍ലാല് ചിത്രം\nഇത് ഫ്രെയിം ബൈ ഫ്രെയിം നിര്‍മ്മിച്ച സിനിമയാണ്, പിന്നെങ്ങനെയാണ് ഒരു ഡിപ്രസിങ് വേര്‍ഷനാണ് നിര്‍മ്മിച്ചതെന്ന് ഒരാള്‍ക്ക് ആരോപിക്കാന് പറ്റുകയെന്നും സംവിധായകന് ചോദിച്ചു. ഒറിജിനല് സിനിമ സൂപ്പര് ഹിറ്റായിരുന്നു. അതുകൊണ്ടാണ് ഹിന്ദി റീമേക്ക് ചെയ്തത്. താന് ആരെകുറിച്ചും ഒന്നും പറഞ്ഞിട്ടില്ലെന്നും, ചിത്രത്തിന്റെ മൂന്നാം ഭാഗം ചെയ്യാന് ആഗ്രഹിക്കുന്നില്ലെന്നാണ് പറഞ്ഞതെന്നും പ്രിയദര്‍ശന് കൂട്ടിച്ചേര്‍ത്തു.


സ്വാമിയുടെ ലിംഗഛേദനം; മറ്റൊരു സ്വാമി ഇടനിലക്കാരനായി; ഫോണ് സംഭാഷണം ആസൂത്രിതം | Telephone conversation of the girl who chopped of swami genital - Malayalam Oneindia\nUpdated: Sat, Jun 17, 2017, 8:47 [IST]\nതിരുവനന്തപുരം: സ്വാമി ഗംഗേശാനന്ദയുടെ ലിംഗഛേദനവുമായി ബന്ധപ്പെട്ട് പുറത്തുവന്ന ഫോണ് സംഭാഷണം ആസൂത്രിതമെന്ന് റിപ്പോര്‍ട്ട്. സ്വാമിയെ രക്ഷിക്കാനായി സംഘപരിവാര് നേതൃത്വത്തില് നടന്ന ഗൂഢാലോചനയാണ് ഇത്തരമൊരു ഫോണ് സംഭാഷണത്തില് കലാശിച്ചതെന്നാണ് സൂചന. മറ്റൊരു സ്വാമി ഇടനിലക്കാരനായെന്നും ഫോണ് സംഭാഷണം വ്യക്തമാക്കുന്നു.\nഅഭിഭാഷകന്റെ ഓഫീസിലെത്തിയ സ്വാമിയാണ് പെണ്‍കുട്ടിയെ ഫോണില് വിളിക്കുന്നത്. പെണ്‍കുട്ടിയോട് സംസാരിച്ചു തുടങ്ങുന്ന സ്വാമി അഭിഭാഷകന് ഫോണ് കൈമാറുകയായിരുന്നു. വഞ്ചിയൂരുള്ള അഭിഭാഷകന്റെ ഓഫീസിലാണ് തങ്ങളുള്ളതെന്നും ഇയാള് പറയുന്നുണ്ട്. സന്യാസി സമൂഹത്തിന്റെ പേരുദോഷം ഇല്ലാതാക്കാനാണ് സ്വാമി ഇടനിലക്കാരനായതെന്നാണ് റിപ്പോര്‍ട്ട്.\nഗംഗേശാനന്ദ സംഘപരിവാറിന്റെ നേതൃത്വത്തിലുള്ള സന്യാസി സംഘങ്ങളില് സജീവമായിരുന്നെന്ന് തെളിയിക്കുന്ന ചിത്രങ്ങള് നേരത്തെ പുറത്തുവന്നിരുന്നു. ഹിന്ദു ഐക്യവേദി അദ്ധ്യക്ഷനായിരുന്ന കുമ്മനം രാജശേഖരനൊപ്പം മുഖ്യമന്ത്രിയെ കാണാന് ഗംഗേശാനന്ദ നില്‍ക്കുന്ന ചിത്രമാണ് സമൂഹ മാധ്യമങ്ങളില് പ്രചരിച്ചത്.\nഅഭിഭാഷകനുമായുള്ള പെണ്‍കുട്ടിയുടെ സംഭാഷണത്തില് പെണ്‍കുട്ടിയുടെ പല തുറന്നുപറച്ചിലുകളും കള്ളമാണെന്ന് വ്യക്തമാകും. സ്വാമിയുടെ ലിംഗം മുറിച്ചത് എങ്ങിനെയാണെന്നതും സെമണ് വസ്ത്രത്തില് തേച്ചത് എങ്ങിനെയാണെന്നും വിവരിക്കാന് പെണ്‍കുട്ടിക്ക് കഴിഞ്ഞിട്ടില്ല. ടെലഫോണ് സംഭാഷണം പുറത്തുവന്നതോടെ കേസില് അന്വേഷണ സംഘത്തിന്റെ നിലപാട് എന്താണെന്നത് നിര്‍ണായകമാണ്.\ntelephone girl swami പോലീസ് പെണ്‍കുട്ടി ലിംഗം സ്വാമി ഫോണ്\nTelephone conversation of the girl who chopped of swami genital


മുസ്തഫ സംഷീര് (15) - Malappuram News - Malayalam news from Malappuram,acomplete portal from malappuram, local news from malappuram\nമുസ്തഫ സംഷീര് (15)\nകൊണ്ടോട്ടി : പുളിയാംപറമ്പ് ചെറളപ്പാലം തോട്ടോളി ആലിക്കുട്ടിയുടെ മകന് മുസ്തഫ സംഷീര്, 15 വയസ്സ് ഗുഡ്സ് ഓട്ടോറിക്ഷയും ബൈക്കും കൂട്ടിയിടിച്ച് മരണപ്പെട്ടു. കുന്നുംപുറം പുകയൂര് റോഡില് വെച്ച് ഞായറാഴ്ച രാവിലെയാണ് സംഭവം നടന്നത്. പരിക്കേറ്റ് തിരൂരങ്ങാടി ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. ഈ പ്രാവശ്യം എസ്.എസ്.എല്.സി പരീക്ഷ എഴുതി ഫലം കാത്തിരിക്കുകയാണ്. ഗുരുതരമായ പരിക്കുകളോടെ കൂടെഉണ്ടായിരുന്നആഷിഖ് റഹ്മാനെ കോഴിക്കോട് മെഡിക്കല്‍കോളേജില് അഡ്മിറ്റ് ചെയ്തു.മരിച്ച സംഷീറിന്‍റെ മാതാവ് അരീക്കല് റംല. സഹോദരങ്ങള് : അലി അക്ബര്, നജിലനസ്റീന്, നാജിയ നസ്റീന്. മരണ വീട് മുന് മന്ത്രി ബിനോയ് വിശ്വം, ഓ.കെ.തങ്ങള്, ഹമീദ് മാസ്റ്റര് എന്നിവര് സന്ദര്‍ശിച്ചു.


ബൈക്ക് മോഷണം നടത്തിയ യുവാവ് പിടിയില്\nAlappuzha, First Published 3, Oct 2018, 7:32 PM\nകഴിഞ്ഞ ദിവസം ഇയാള് ബൈക്ക് ഓടിച്ച് വരുന്നത് കണ്ട് നമ്പര് പ്ലേറ്റിലെ കൃത്രിമം കണ്ട് ആലപ്പുഴ നോര്‍ത്ത് പൊലീസ് സ്റ്റേഷനിലെ സിവില് പൊലീസ് ഓഫീസര് വിഷ്ണുവിന് സംശയം തോന്നി\nആലപ്പുഴ: പത്രവിതരണത്തിന് പോകുന്നതിനിടയില് ബൈക്ക് മോഷണം നടത്തിയ പതിനെട്ടുകാരന് പിടിയില്. മണ്ണഞ്ചേരി പഞ്ചായത്ത് ഏഴാം വാര്‍ഡില് പാലിയത്ത് തയ്യില് വീട്ടില് അതുലിനെയാണ് മണ്ണഞ്ചേരി പൊലീസ് അറസ്റ്റ് ചെയ്തത്. കഴിഞ്ഞ ദിവസം ഇയാള് ബൈക്ക് ഓടിച്ച് വരുന്നത് കണ്ട് നമ്പര് പ്ലേറ്റിലെ കൃത്രിമം കണ്ട് ആലപ്പുഴ നോര്‍ത്ത് പൊലീസ് സ്റ്റേഷനിലെ സിവില് പൊലീസ് ഓഫീസര് വിഷ്ണുവിന് സംശയം തോന്നി.\nതുടര്‍ന്ന് പ്രതിയെ തടഞ്ഞുനിര്‍ത്തിയ ശേഷം വിഷ്ണു വിവരം മണ്ണഞ്ചേരി എസ്ഐയെ അറിയിക്കുകയായിരുന്നു. പ്രതിയെ കസ്റ്റഡിയിലെടുത്ത് ചോദ്യം ചെയ്തപ്പോഴാണ് മോഷണവിവരം പുറത്തായത്. നേതാജി കണക്കൂര് ക്ഷേത്രത്തിന് സമീപമുള്ള കായിച്ചിറവീട്ടില് സുഖില് എന്നയാളുടെ ബൈക്കാണ് കണ്ടെത്തിയത്.\nസുഖില് ഏറെനാളായി എറണാകുളത്താണ് ജോലി ചെയ്യുന്നത്. കഴിഞ്ഞ ഞായറാഴ്ച വെളുപ്പിന് പ്രതി പത്രം വിതരണം ചെയ്യാന് എത്തിയപ്പോഴാണ് ബൈക്ക് മോഷണം നടത്തിയത്.\nപിന്നീട് ബൈക്ക് വലിയകലവൂര് ക്ഷേത്രത്തിന് സമീപം മാറ്റിവെച്ചിരിക്കുകയായിരുന്നു. അവിടുന്ന് രജിസ്റ്റര് നമ്പരില് കൃത്രിമം നടത്തിയശേഷം ഓടിച്ചുകൊണ്ട് വന്നപ്പോഴാണ് പൊലീസിന്റെ പിടിയിലായത്. പ്രതിയെ കോടതില് ഹാജരാക്കി റിമാന്‍ഡ് ചെയ്തു.\nLast Updated 3, Oct 2018, 7:32 PM\nculprit arrested in bke thedt case


നോക്കിയ 5.4 ഇന്ത്യയില് വില്‍പനക്കെത്തി; ഫ്‌ളിപ്പ്കാര്‍ട്ടിലും നോക്കിയ സ്‌റ്റോറിലും ലഭ്യം - Live Newage\nകൊച്ചി: പുതിയ നോക്കിയ 5.4 ഫോണ്, ഇന്ത്യയില് വില്‍പ്പനയ്‌ക്കെത്തിച്ച് എച്ച്എംഡി ഗ്ലോബല്. പോളാര് നൈറ്റ്, ഡസ്‌ക് കളര് ഓപ്ഷനുകളിലെത്തുന്ന നോക്കിയ 5.4 ഫ്‌ളിപ്പ്കാര്‍ട്ട്, നോക്കിയ ഓണ്‍ലൈന് സ്‌റ്റോര് എന്നിവയില് മാത്രമായിരിക്കും ലഭ്യമാവുക. 4ജിബി റാം/64ജിബി ഇന്റേണല് മെമ്മറി വേരിയന്റിന് 13,999 രൂപയും, 6ജിബി/64 ജിബി വേരിയന്റിന് 15,499 രൂപയുമാണ് വില. ജിയോയിലെ നോക്കിയ 5.4 ഉപഭോക്താക്കള്‍ക്ക്, 4000 രൂപ വിലമതിക്കുന്ന ആനുകൂല്യങ്ങളും ഇതോടൊപ്പം ലഭിക്കും. 349 പ്ലാനിന്റെ പ്രീപെയ്ഡ് റീചാര്‍ജില് 2000 രൂപയുടെ ഉടന് ക്യാഷ്ബാക്കും, പങ്കാളികളില് നിന്നുള്ള 2000 രൂപയുടെ വൗച്ചറുകളും ആനൂകൂല്യങ്ങളില് ഉള്‍പ്പെടും. പുതിയതും നിലവിലുള്ളതുമായ ജിയോ വരിക്കാര്‍ക്ക് ഈ ഓഫര് ബാധകമായിരിക്കും.\nതടസ്സമില്ലാത്ത ചിത്രീകരണ അനുഭവം തേടുന്ന വീഡിയോഗ്രാഫര്‍മാര്‍ക്ക് അനുയോജ്യമായ തെരഞ്ഞെടുപ്പായിരിക്കും പുതിയ ഫോണ്. കുട്ടികളുള്‍പ്പെടെയുള്ള കുടുംബാംഗങ്ങളുടെ സ്മാര്‍ട്ട്‌ഫോണ് ഉപയോഗത്തെക്കുറിച്ചുള്ള ആശങ്കകള് ലഘൂകരിക്കാന് ഫാമിലി ലിങ്ക് ആപ്പ് സഹായകരമാവും. ഫോണില് ഡിജിറ്റല് അടിസ്ഥാന നിയമങ്ങള് സജ്ജീകരിക്കാനും അവയുടെ ഉപയോഗം നിരീക്ഷിക്കാനും ആപ് ഉപഭോക്താക്കളെ സഹായിക്കും. ഇതിനുപുറമെ, ഗൂഗിള് അസിസ്റ്റന്റിലൂടെയും സഹായം തേടാം. ഏറ്റവും പുതിയ സുരക്ഷാ അപ്‌ഡേറ്റുകളും, ആന്‍ഡ്രോയിഡ് അപ്‌ഗ്രേഡുകളും വാഗ്ദാനം ചെയ്യുന്ന നോക്കിയ സ്മാര്‍ട്ട്‌ഫോണുകള് അകത്തും പുറത്തും മനോഹരമായി രൂപകല്‍പ്പന ചെയ്തിരിക്കുന്നവയാണ്. 2020ലെ ബ്രാന്‍ഡ് ട്രസ്റ്റ് റാങ്കിങില് നോക്കിയ സ്മാര്‍ട്ട്‌ഫോണുകള് ഒന്നാം സ്ഥാനത്തായിരുന്നു. തിരക്കേറിയ ആധുനിക ജീവിതത്തിന്റെ ആവശ്യകതകള് മനസില് വച്ചുകൊണ്ടാണ് തങ്ങള് നോക്കിയ 5.4 നിര്‍മിച്ചിരിക്കുന്നതെന്ന് എച്ച്എംഡി ഗ്ലോബല് വൈസ് പ്രസിഡന്റ് സന്‍മീത് സിങ് കൊച്ചാര് പറഞ്ഞു. ഏറെ സവിശേഷതകളോടെ എത്തുന്ന നോക്കിയ 5.4, ആധുനിക ഇന്ത്യക്കാര്‍ക്ക് ഒരു തികഞ്ഞ കൂട്ടാളിയാകുമെന്ന് ഉറപ്പുണ്ടെന്നും അദ്ദേഹം അഭിപ്രായപ്പെട്ടു.


ചലച്ചിത്ര നിര്‍മ്മാതാവ് പാഴ്‌സി മുഹമ്മദ് അന്തരിച്ചു | www.vyganews.com\nചലച്ചിത്ര നിര്‍മ്മാതാവ് പാഴ്‌സി മുഹമ്മദ് അന്തരിച്ചു\n00Tuesday, 19 November 2019\nഎടപ്പാള്: ചലച്ചിത്ര നിര്‍മ്മാതാവ് മുഹമ്മദ് ബാപ്പു (പാഴ്‌സി മുഹമ്മദ്) (82) അന്തരിച്ചു. അര്‍ബുദം ബാധിച്ച് മൂന്നു മാസമായി ചികിത്സയിലായി...\nഎടപ്പാള്: ചലച്ചിത്ര നിര്‍മ്മാതാവ് മുഹമ്മദ് ബാപ്പു (പാഴ്‌സി മുഹമ്മദ്) (82) അന്തരിച്ചു. അര്‍ബുദം ബാധിച്ച് മൂന്നു മാസമായി ചികിത്സയിലായിരുന്നു. എടപ്പാളിലെ സ്വകാര്യ ആശുപത്രിയിലായിരുന്നു അന്ത്യം.\nദേശീയ സംസ്ഥാന അവാര്‍ഡുകള് നേടിയ കെ.ജി ജോര്‍ജ് സംവിധാനം ചെയ്ത സ്വപ്‌നാടനം നിര്‍മ്മിച്ചത് പാഴ്‌സി മുഹമ്മദാണ്.\nരാജീവ് ഗാന്ധി അവാര്‍ഡ്, ജെയ്‌സി ഫൗണ്ടേഷന് അവാര്‍ഡ്, മീഡിയാ സിറ്റി ഫിലിം ടെലിവിഷന് അവാര്‍ഡ് തുടങ്ങി നിരവധി പുരസ്‌കാരങ്ങള് അദ്ദേഹത്തെ തേടിയെത്തിയിട്ടുണ്ട്.\nKeywords: Parsi Muhammed, Passes away, Swapnadanam, Producer\nwww.vyganews.com: ചലച്ചിത്ര നിര്‍മ്മാതാവ് പാഴ്‌സി മുഹമ്മദ് അന്തരിച്ചു


ഫേസ് ബുക്കിൽ ഞാൻ 'ഫേസ്' ഇല്ലാതെ എഴുതുന്ന ആദ്യത്തെ കുറിപ്പാണിത് — Balachandra Menon\nMarch 17, 2017 / Balachandra Menon\nഫേസ് ബുക്കിൽ ഞാൻ ' ഫേസ്' ഇല്ലാതെ എഴുതുന്ന ആദ്യത്തെ കുറിപ്പാണിത് . 'കാടിയാണെങ്കിലും മൂടിക്കുടിക്കണം 'എന്ന ശീലമുള്ളതുകൊണ്ടു എന്റെ മുഖം മറയ്ക്കാതെ ഞാൻ പറയുന്ന കാര്യങ്ങൾ പറയുക വയ്യ. എന്നെ പിന്തിരിപ്പനാണെന്നോ ഭീരുവെന്നോ ഒക്കെ തോന്നുന്നുവെങ്കിൽ അങ്ങിനെ തന്നെ ആയിക്കോട്ടെ.\n'മാതാ പിതാ ഗുരു ദൈവം 'എന്ന് കേട്ട് വളർന്ന പാരമ്പര്യമാണ് നമുക്കുള്ളത് .അങ്ങിനെയെങ്കിൽ അടുത്തിടെ കുണ്ടറയിൽ റിപ്പോർട്ട് ചെയ്യപ്പെട്ട 10 വയസ്സുകാരിയുടെ ആത്‌മഹത്യക്കു കാരണമായി പത്രങ്ങൾ പ്രചരിപ്പിക്കുന്നത് അമ്മയാണ് അന്വേഷണത്തിന് വിഘാതമായി നിന്നതു എന്നാണു. അത് സത്യമെങ്കിൽ നാം പഠിച്ച മാതാ പിതാ ഗുരു ദൈവം തുടക്കത്തിലേ പിഴച്ചു .കുഞ്ഞിന്റെ അച്ഛൻ ഇതിനു കാരണക്കാരനായി കുട്ടിയുടെ അപ്പൂപ്പനെയാണ് പഴി പറയുന്നത്. പത്രത്തിൽ വായിച്ചപ്പോൾ ഞാൻ ഞെട്ടി . എന്നാൽ അച്ഛൻ ഇതിന്റെ മൂത്ത കുട്ടിയെ പീഡിപ്പിച്ച കേസിൽ പ്രതിയാണെന്ന് കേട്ടപ്പോൾ മാതാ പിതാ യിലെ 'പിതാവും ' നമ്മെ ചതിച്ചു\nവാളയാറിലെ രണ്ടു കൊച്ചു പെൺ കുട്ടികൾക്കുണ്ടായ ദുരന്തം സഹിക്ക വയ്യ . ഒരു മാസത്തെ കാലയളവിൽ അവർ രണ്ടുപേരും പീഡനം കൊണ്ട് ആത്മഹത്യ ചെയ്തു എന്നാണു റിപ്പോർട്ട് .ഏറ്റവും ശ്രദ്ധിക്കേണ്ട കാര്യം ചുറ്റുമുള്ള സാമൂഹ്യദ്രോഹികളല്ല അവരെ നശിപ്പിച്ചത് . കിടന്നു മുള്ളിയിരുന്ന കാലം മുതലേ അവരെ എടുത്തും ഒമാനിച്ചും നടന്ന കുടുംബത്തിലെ അംഗങ്ങൾ തന്നെയാണ് .\nഇനിയുള്ള ശരണം ഗുരു ആണെന്ന് കരുതി .അപ്പോൾ കേൾക്കുന്നു ഇരിട്ടിയിൽ ഏതോ മദ്രസയിലെ ഗുരുഭൂതൻ മതപഠനത്തിനു വന്നിരുന്ന പിഞ്ചു പെൺ കുഞ്ഞുങ്ങളെ സ്ഥിരമായി പീഡിപ്പിക്കാറുണ്ടെന്നു .അപ്പോൾ ' ഗുരുവും ' നമ്മെ ചതിച്ചു .\nഇനി ആകെയുള്ള ശരണം ദൈവമാണ്. ദൈവത്തിലേക്കുള്ള വഴി കണ്ടെത്താനായി ദൈവത്തിന്റെ പ്രതിപുരുഷനെ കാണാനെത്തിയ പ്രായപൂർത്തിയാകാത്ത ഒരു പെൺ കിടാവിനെ വിശുദ്ധ വസ്ത്രം ധരിച്ച ഒരു 'അച്ചൻ' തനിക്കു 'അച്ഛനാ' കാനുള്ള ശേഷിയുമുണ്ടെന്നു തെളിയിക്കാൻ ഉപയോഗിച്ചു. 'മാതാ പിതാ ഗുരു ദൈവത്തിലെ ' ദൈവവും 'അങ്ങിനെ നമ്മെ ചതിച്ചു .\nനമുക്ക് ഇതെന്തു പറ്റി ?\nമനുഷ്യന് അരക്കു താഴെയുള്ള വെപ്രാളമേയുള്ളോ ?\nഅതിനുള്ള അവസരങ്ങൾ നമ്മുടെ സമൂഹത്തിൽ അല്ലാതെ തന്നെ ഉണ്ടല്ലോ .എന്തിനു ഈ കുഞ്ഞുങ്ങളെ കീറിപ്പറിക്കുന്നു?\nരണ്ടും മൂന്നും പ്രായമുള്ള കുഞ്ഞിനെ പീഡിപ്പിച്ചു എന്ന് നിത്യേന കേൾക്കേണ്ടി വരുന്ന നാം എത്ര ഭാഗ്യഹീനന്മാരാണ് ?\nധർണ നടത്തിയതുകൊണ്ടോ മെഴുകുതിരി കത്തിച്ചതുകൊണ്ടോ എന്താ കാര്യം ? സമഗ്രമായ അന്വേഷണം കേട്ട് കേട്ട് മടുത്തു . ടി വി തുറന്നാൽ പലതരത്തിലുള്ള പീഡനമല്ലാതെ ഒന്നുമില്ല വാർത്തയായിട്ടു .ദിവസം ഈ ഒരു വാർത്ത തന്നെ വായിക്കേണ്ടിവരുന്നവരുടെ ഗതികേടും ഞാൻ മനസിലാക്കുന്നു .\nനമ്മുടെ സ്വബോധം നഷ്ട്ടപ്പെട്ടോ ? ഒരു ചാനലിൽ 'മകളാണ് മറക്കരുത് ' എന്ന് പറഞ്ഞു കേൾക്കുമ്പോൾ ഒരു മനുഷ്യൻ എന്ന നിലയിൽ എനിക്ക് ലജ്ജ തോന്നുന്നു . ഒരു ചാനൽ ഓർമ്മിപ്പിച്ചിട്ടുവേണോ നമുക്ക് സ്വന്തം മോളെ തിരിച്ചറിയാൻ ?\nഇന്ന് വാട്സ്ആപ്പിൽ ഒരു വീഡിയോ കണ്ടപ്പോൾ കഷ്ട്ടം തോന്നി .ഒരു പിഞ്ചു പെൺ കുട്ടിക്ക് അച്ഛനും അമ്മയും ചേർന്ന് തന്റെ ശരീരത്തിന്റെ വിശദശാംശങ്ങളും ആരെങ്കിലും ദേഹത്തു തൊട്ടാൽ നല്ലതോ ചീത്തയോ എന്ന് തിരിച്ചറിയാനുള്ള പരിശീലനവും. എനിക്ക് പുച്ഛം തോന്നി .ജനിക്കും മുൻപേ ആ കൊച്ചു മനസ്സിൽ നാം നിറയ്ക്കുന്ന വിഷവാതകം എനിക്ക് അരോചകമായി . ഇതൊക്കെ പ്രകൃതി തന്നെ നമ്മൾ പഠിപ്പിക്കുന്നതിന്റെ പേരാണ് ജീവിതം . ഭാവിയിൽ ഋതുമതിയാകും എന്നതുകൊണ്ട് കൊച്ചിന്റെ 28 ന്റെ അന്ന് തന്നെ ആർത്തവത്തെ പ്പറ്റി സ്റ്റഡി ക്ലാസ്സ് എടുക്കണമെന്നാണോ ?\nനമ്മൾ എന്തൊക്കയോ നേടി എന്ന് കരുതുന്നു . എന്നാൽ അതിലേറെ നാം നശിച്ചുകഴിഞ്ഞു ഈ 'നാശം' തന്നെ ദിവസവും രാവിലെ മുതൽ ഉറങ്ങും വരെ വിളംബരം ചെയ്യുന്നത് പത്രധർമ്മം എന്ന .'പേരിൽ ആണെങ്കിലും തീരെ ആശാസ്യമല്ല. വാർത്താ മാധ്യമങ്ങളും ദൃശ്യമാധ്യമങ്ങലും ഈ വാർത്തകളെ 'ചാകര'യാകുന്നതും നാം മനസ്സിലാക്കുന്നുണ്ട് . വാർത്തക്ക് സമൂഹനന്മയെ ഓർത്ത് എന്ത് പ്രാധാന്യം കൊടുക്കണം എന്നൊരു പുനർ ചിന്തനം ആകാം എന്ന് തോന്നുന്നു.(ഒരു വാർത്ത തന്നെ പല പത്രങ്ങളിൽ പലവലിപ്പത്തിൽ കണ്ടു ശീലിച്ചവരാണല്ലോ നമ്മൾ )അച്ഛൻ മകളെ പീഡിപ്പിച്ചു എന്ന വാർത്ത പ്രായപൂർത്തിയായ സ്വന്തം മക്കളുമൊത്ത് വീട്ടിലെ സ്വീകരണമുറിയിൽ ഇരുന്നു കേൾക്കേണ്ടിവരുന്ന ഒരു പാവം 'തന്തയുടെ' ഗതികേട് കൂടി ഒന്ന് കണക്കിലെടുക്കണം .\nപാടുപെട്ടു കാശുണ്ടാക്കി പഠിക്കാൻ കോളേജിൽ അയക്കുന്ന മക്കൾ ഒരു നാൾ മിടുക്കരായി മടങ്ങി വരുമെന്നൊരു പ്രതീക്ഷക്കുള്ള അവസരം ഉണ്ടാക്കണം. ചെറുപ്പത്തിന്റെ ആവേശത്തിൽ അവർ ചുംബനസമരത്തിന്റെ പേരും പേരും പറഞ്ഞു നടുറോഡിൽ കിടന്നു ചുംബിക്കുന്നുവെങ്കിൽ ചുംബിച്ചോട്ടെ. അത് ടി വിയിൽ കാണേണ്ടിവരുന്ന (അതും പലതവണ )മാതാപിതാക്കൾ എന്ത് പാപം ചെയ്തു ? ( ഇങ്ങനെയൊക്കെയായാൽ ടീവിക്കാർ നല്ല കവറേജ് തരും എന്നുള്ള ധാരണയെങ്കിലും ഒഴിവാക്കിയാൽ അത്രയും നല്ലതു ).\nഞാൻ ധർണ്ണക്കു കൂടില്ല ...'.പൊട്ടിച്ചിരിച്ചോ പൊട്ടിക്കരഞ്ഞോ ' സമരംചെയ്യാനില...മെഴുകുതിരിതെളിക്കാനുമില്ല . എന്നാൽ 'ചന്ദനം മണക്കുന്ന പൂന്തോട്ടമുള്ള ' വരദാനം പൂക്കളമെഴുതുന്ന ഒരു വീട് സ്വപ്നം കാണുന്നവർക്കു വേണ്ടി എന്റെ എല്ലാ ശ്രമങ്ങളും ഇനി ഞാൻ പ്രയോഗിക്കും.\nനിങളുടെ പിന്തുണ വേണമെന്ന് മാത്രം .....\nകണ്ണൂരിൽ പുലി നാട്ടിൽ ഇറങ്ങി സംഭ്രാന്തി സൃഷ്ട്ടിക്കുന്നുവത്രെ !


ഘടക കക്ഷികൾക്ക് എതിർപ്പ് , രാഹുൽ വയനാട്ടിൽ മത്സരിച്ചേക്കില്ല – malayalam daily\nഘടക കക്ഷികൾക്ക് എതിർപ്പ് , രാഹുൽ വയനാട്ടിൽ മത്സരിച്ചേക്കില്ല\nന്യൂഡല്‍ഹി: ലോക്സഭാ തിരഞ്ഞെടുപ്പില് രാഹുല് ഗാന്ധി വയനാട് മത്സരിക്കുന്നതിനെ എതിര്‍ത്ത് ഘടകകക്ഷികള് രംഗത്ത്. വയനാട് മത്സരിക്കാതിരിക്കാന് രാഹുല് ഗാന്ധിക്ക് മേല് സമ്മര്‍ദ്ദം ശക്തമാണെന്നാണ് റിപ്പോര്‍ട്ടുകള് ഇടതുപക്ഷത്തിന് എതിരെ മത്സരിക്കുന്നത് രാഷ്ട്രീയ ശരികേടാണെന്ന് എന്.സി.പി നേതാവ് ശരത് പവാറും ലോക് താന്ത്രിക് ജനതാദള് നേതാവ് ശരത് യാദവും കോണ്‍ഗ്രസ് ഹൈക്കമാന്‍ഡിനെ അറിയിച്ചുവെന്നാണ് വിവരം. ഇതോടെ രാഹുല് ഗാന്ധി ദക്ഷിണേന്ത്യയില് മത്സരിക്കുന്ന കാര്യത്തില് ഇന്നും തീരുമാനമായില്ല.\nകേരളത്തില് ഇടതുപക്ഷത്തിനെതിരെ രാഹുല് മത്സരിക്കുന്നത് ബി.ജെ.പി വിരുദ്ധസഖ്യം ഉണ്ടാക്കുകയെന്ന കോണ്‍ഗ്രസിന്റെ പ്രഖ്യാപിത നിലപാടിന് വിരുദ്ധമെന്നാണ് ചില ഘടകകക്ഷികളുടെ അഭിപ്രായം. ദേശീയതലത്തില് തന്നെ പ്രതിപക്ഷ ഐക്യത്തിനാണ് ശ്രമിക്കുന്നത്. അതു കൊണ്ടുതന്നെ രാഹുല് ഗാന്ധി മത്സരിക്കുന്നത് രാഷ്ട്രീയമായി ശരിയല്ലെന്നാണ് ശരദ് പവാര് അറിയിച്ചത്. സി.പി.എം നേതാക്കളുടെ കൂടി അഭിപ്രായം കണക്കിലെടുത്താണ് ഇവരുടെ സമ്മര്‍ദ്ധമെന്നാണ് സൂചന. രണ്ടാം മണ്ഡലത്തില് മത്സരിക്കുന്നുവെങ്കില് ബി.ജെ.പിക്കെതിരെ കര്‍ണാടകയില് മത്സരിക്കുന്നതാണ് രാഷ്ട്രീയശരിയെന്നും ഇവര് ചൂണ്ടിക്കാട്ടുന്നു.\nസുരക്ഷിത മണ്ഡലമെങ്കിലും വയനാടിനെ സംബന്ധിച്ച ഈ പ്രതികൂല റിപ്പോര്‍ട്ടുകളാണ് രാഹുലിനെ ആശയക്കുഴപ്പത്തിലാക്കുന്നത്. സമ്മര്‍ദ്ദത്തിന് രാഹുല് വഴങ്ങിയാല് രാഹുല് വയനാട്ടിലെത്തില്ല. പകരം കര്‍ണാടകയിലാകും രണ്ടാം മണ്ഡലം. കര്‍ണാടകയില് രായ്ച്ചൂര്, ചിക്കോടി മണ്ഡലങ്ങളില് മത്സരിക്കാന് മല്ലികാര്‍ജ്ജുന് ഖാര്‍ഗെ രാഹുലിനെ ക്ഷണിച്ചിട്ടുണ്ട്.\nഇവിടങ്ങളില് സ്ഥാനാര്‍ഥികളെ പ്രഖ്യാപിച്ചെങ്കിലും രാഹുല് വന്നാല് പിന്‍വലിക്കാന് തയ്യാറെന്നാണ് പി.സി.സി നിലപാട്. രാഹുല് ഗാന്ധിയുടെ നിലപാട് തന്നെയാണ് ഇനി പ്രഖ്യാപനത്തിന് വേണ്ടത്. അമേതിയിലല്ലാതെ രണ്ടാം മണ്ഡലത്തില് മത്സരിക്കുന്ന കാര്യത്തില് ബുധനാഴ്ച തീരുമാനമുണ്ടാകുമെന്നായിരുന്നു റിപ്പോര്‍ട്ടുകള്. എന്നാല് യു.പി.എ. ഘടകകക്ഷികളുടെ ഭാഗത്ത് നിന്ന് എതിര്‍പ്പുയര്‍ന്ന സാഹചര്യത്തിലാണ് രാഹുലിന്റെ തീരുമാനം വൈകുന്നത്.\nകേച്ചേരി വധ ശ്രമ കേസിൽ രണ്ട് പേർക്ക് അഞ്ച് വർഷം തടവ്.\nലോകസഭ തെരഞ്ഞെടുപ്പ് ചെലവ് നിരീക്ഷകൻ തൃശൂരിലെത്തി


കീഴാറ്റൂരിലെ സമരക്കാരുടെ പാതയില് കൊച്ചിക്കാര് ചിന്തിച്ചിരുന്നുവെങ്കില് ഇന്നത്തെ കൊച്ചി നഗരം ഉണ്ടാകുമായിരുന്നില്ല - themediasyndicate\nസിപിഎം വിരോധത്തിന്‍റെ പേരില് കീഴാറ്റൂര് സമരത്തെ പിന്തുണയ്ക്കുന്നത് തെറ്റ്\nതൃശൂർ : കീഴാറ്റൂരിലെ സമരക്കാരുടെ പാതയില് കൊച്ചിക്കാര് ചിന്തിച്ചിരുന്നുവെങ്കില് ഇന്നത്തെ കൊച്ചി നഗരം ഉണ്ടാകുമായിരുന്നില്ല എന്ന് സംസ്കൃത സർവകലാശാല മുൻ വൈസ് ചാൻസലറും പിഎസ്സി ചെയർമാനുമായിരുന്ന ഡോ. രാധാകൃഷ്ണൻ . സിപിഎമ്മിനോടുള്ള എതിർപ്പിന്റെപേരിൽ കീഴാറ്റൂർ സമരത്തെ പിന്തുണയ്ക്കുന്നത് തെറ്റാണെന്നും കീഴാറ്റൂർ സമരക്കാരെയും പിന്തുണയ്ക്കുന്ന പാർടികളെയും നിശിതമായി വിമർശിച്ചു കൊണ്ട് ഡോ. കെ എസ് രാധാകൃഷ്ണൻ എഴുതിയ ലേഖനത്തില് പറഞ്ഞു .\nകീഴാറ്റൂരിലെ സമരക്കാരുടെ ദുർവാശിക്കുമുമ്പിൽ ഒഴിവാക്കേണ്ടതല്ല ദേശീയപാത വികസനം. വഴിമുടക്കാൻ എളുപ്പം കഴിയും. വഴിവെട്ടുകയാണ് പ്രയാസമുള്ള കാര്യം. വയൽക്കിളികളെപ്പോലെ ഇന്ത്യയിലെ എല്ലാ പ്രദേശത്തുള്ളവരും ചിന്തിച്ചിരുന്നെങ്കിൽ ഒറ്റ ഹൈവേപോലും വരുമായിരുന്നില്ല.സമരത്തിന് പിന്തുണ പ്രഖ്യാപിച്ച് സമരഭൂമിയിൽ ആവേശഭരിതരായി നിൽക്കുന്നവർ ബദൽ നിർദേശിക്കുകയാണ് വേണ്ടത്. ഭൂമി ഏറ്റെടുക്കാതെ വഴിവെട്ടാനാകില്ല. ഏറ്റെടുക്കുമ്പോഴുള്ള നഷ്ടപരിഹാര പാക്കേജിനെക്കുറിച്ച് ഗൗരവമായി ചിന്തിക്കാം. ഇതൊന്നുംചെയ്യാതെ മുഖ്യമന്ത്രി പിണറായി വിജയനോടുള്ള ദേഷ്യം തീർക്കാൻ അനാവശ്യസമരത്തിന് പിന്തുണ നൽകുന്നത് തെറ്റായ സന്ദേശമാണ്.\nപെട്രോൾ ദേഹത്തൊഴിച്ചു കത്തിക്കുമെന്ന് ഭീഷണി മുഴക്കി കാര്യംകാണാൻ ശ്രമിക്കുന്ന സമരത്തെ ഉത്തരവാദിത്ത ബോധമുള്ളവർ പിന്തുണയ്ക്കരുത്. ഇത്തരം സമരരീതിയും തീവ്രവാദവും തമ്മിൽ ഒരു വ്യത്യാസവുമില്ല. ഭൂമി നഷ്ടപ്പെടുത്തിയിട്ട് ഇതൊന്നുംവേണ്ടെന്നാണ് സമരക്കാർ പറയുന്നത്. അവർ പറയുന്നതാണ് ശരിയെന്ന് ബിജെപിയും കോൺഗ്രസും ലീഗും സിപിഐയും പറയുന്നു. എന്നാൽ, ഇതേ സമീപനം കൊച്ചിക്കാർ സ്വീകരിച്ചിരുന്നെങ്കിൽ ഇന്നത്തെ കൊച്ചി നഗരം ഉണ്ടാകുമായിരുന്നില്ലെന്നും ലേഖനത്തിൽ പറഞ്ഞു.\nTags: c radhakrishnankeezhaattoorkochiകീഴാറ്റൂര്‍കൊച്ചിസി രാധാകൃഷ്ണന്\nആയിരം ദിവസം: നമ്മുടെ നാട്ടിലും ചിലതൊക്കെ നടക്കും ഏത് രാഷ്‌ട്രീയ കാഴ്‌ചപ്പാടുള്ളവർക്കം ബോധ്യം വന്നുവെന്ന് മുഖ്യമന്ത്രി\nഅഗസ്ത്യാർകൂട സ്ത്രീ പ്രവേശനത്തിനെതിരെ കാണി വിഭാഗം; ഗ്രോത്രാചാര സംരക്ഷണ യ‍ജ്ഞം തുടങ്ങി


അമിത്ഷാ ഇടപെട്ടു; മതമൗലിക വാദികൾ കത്തിച്ച ക്ഷേത്രരഥത്തിനു പകരം 90 ലക്ഷത്തിന്റെ പുതിയ രഥം നിർമ്മിച്ച് നൽകാൻ ആന്ധ്രാ സർക്കാർ – Times Kerala\nഅമിത്ഷാ ഇടപെട്ടു; മതമൗലിക വാദികൾ കത്തിച്ച ക്ഷേത്രരഥത്തിനു പകരം 90 ലക്ഷത്തിന്റെ പുതിയ രഥം നിർമ്മിച്ച് നൽകാൻ ആന്ധ്രാ സർക്കാർ\nഹൈദരാബാദ്: മതമൗലിക വാദികൾ കത്തിച്ച ക്ഷേത്ര രഥത്തിനു പകരം പുതിയത് നിർമ്മിക്കാൻ ആരംഭിച്ച് ആന്ധ്രാപ്രദേശ് സർക്കാർ. കേന്ദ്ര ആഭ്യന്തരമന്ത്രി അമിത് ഷായുടെ ഇടപെടലോടെയാണ് പുതിയ രഥം ക്ഷേത്രത്തിനു നിർമ്മിച്ചു നൽകാൻ തീരുമാനമായത്.\nകിഴക്കൻ ഗോദാവരി ജില്ലയിലെ അന്റാർവേദിയിലെ പ്രശസ്തമായ ലക്ഷ്മി നരസിംഹ സ്വാമി ക്ഷേത്രത്തിലെ രഥമാണ് ഫെബ്രുവരിയിൽ അക്രമികൾ കത്തിച്ചത് . പെട്രോൾ ഉൾപ്പെടെയുള്ളവ ഒഴിച്ചാണ് രഥം കത്തിച്ചത്. ക്ഷേത്രത്തിന്റെ ആറു പതിറ്റാണ്ട് പഴക്കമുള്ള രഥമാണ് നഷ്ടമായത്. സംഭവങ്ങൾക്ക് പിന്നിൽ ഗൂഢാലോചന ഉണ്ടെന്ന് കാട്ടി ലീഗൽ റൈറ്റ്സ് പ്രൊട്ടക്ഷൻ ഫോറം (എൽആർപിഎഫ്) കേന്ദ്ര ആഭ്യന്തരമന്ത്രി അമിത് ഷായ്ക്ക് കത്ത് നൽകിയിരുന്നു. ഹിന്ദു ക്ഷേത്രങ്ങൾക്ക് മതിയായ സംരക്ഷണം നൽകണമെന്നും കത്തിൽ ആവശ്യപ്പെട്ടിരുന്നു.\nവിശ്വാസികൾ ആവശ്യപ്പെട്ടിട്ടും രഥം പുതുക്കി നൽകാൻ പോലും ജഗൻ മോഹൻ സർക്കാർ തയ്യാറായിരുന്നില്ല. തുടർന്നാണ് സംഭവത്തിൽ ആഭ്യന്തര മന്ത്രി ഇടപെട്ടത്. പുതിയ രഥം പണിയാൻ സംസ്ഥാന സർക്കാർ 95 ലക്ഷം രൂപയാണ് അനുവദിച്ചത്. റവന്യൂ മന്ത്രി ധർമ കൃഷ്ണദാസിന്റെ മേൽനോട്ടത്തിലാണ് നിർമ്മാണം. രഥം കത്തിച്ചവരെ കണ്ടെത്താനുള്ള അന്വേഷണം സിബിഐയ്ക്ക് കൈമാറിയിരുന്നു.\nകാസർഗോഡ് 122 പേര്‍ക്ക് കൂടി കോവിഡ്; 114 പേര്‍ക്കും സമ്പർക്കത്തിലൂടെ


ഗാര്‍ഡ സേനയിലേയ്ക്ക് അടുത്ത വര്‍ഷം 500 ട്രെയിനികളെ റിക്രൂട്ട് ചെയ്യുംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഗാര്‍ഡ സേനയിലേയ്ക്ക് അടുത്ത വര്‍ഷം 500 ട്രെയിനികളെ റിക്രൂട്ട് ചെയ്യും\nഡബ്ലിന്:ഗാര്‍ഡ സേനയിലേയ്ക്ക് അടുത്ത വര്‍ഷം 500ഓളം ട്രെയിനികളെ റിക്രൂട്ട് ചെയ്യാന് സര്‍ക്കാര് തീരുമാനം. എത്ര പേരെ റിക്രൂട്ട് ചെയ്യണം എന്ന വ്യക്തമായ എണ്ണം ജസ്റ്റിസ് ഡിപ്പാര്‍ട്ട്മെന്റ്. ഡിപ്പാര്‍ട്ട്മെന്റ് ഓഫ് പബ്ലിക് എക്സപെന്‍ഡിച്ചര്, ഗാര്‍ഡ ഹെഡ്ക്വാര്‍ട്ടേഴ്സ് എന്നിവര് ചര്‍ച്ച ചെയ്ത് തീരുമാനിക്കും. 750 റിക്രൂട്ട്മെന്റുകള് ഒരു വര്‍ഷം നടത്തണമെന്നാണ് ഗാര്‍ഡ ഹെഡ്ക്വാര്‍ട്ടേഴ്സിന്റെ വാദം.\nനിലവില് 12,800നും 15,000നും ഇടയില് ഉദ്യോഗസ്ഥരാണ് ഗാര്‍ഡയിലുള്ളത്. സേനയെ കൂടുതല് ശക്തമാക്കുന്നതിന്റെ ഭാഗമായാണ് റിക്രൂട്ട്മെന്റ് നടത്താനുള്ള തീരുമാനം. വര്‍ഷം 300ഓളം പേര് ഗാര്‍ഡയില് നിന്നും വിരമിക്കുന്നുണ്ട് എന്നും കണക്കാക്കപ്പെടുന്നു. ഈ വര്‍ഷം 600ഓളം ട്രെയിനികളെ ഗാര്‍ഡയിലേയ്ക്ക് റിക്രൂട്ട് ചെയ്യാന് അനുമതി നല്‍കിക്കഴിഞ്ഞു.


ശാസ്ത്ര സാഹിത്യ പുരസ്‌കാരം; സെപ്റ്റംബർ 30 വരെ അപേക്ഷിക്കാം - Malayalapathram\nHome » ശാസ്ത്ര സാഹിത്യ പുരസ്‌കാരം; സെപ്റ്റംബർ 30 വരെ അപേക്ഷിക്കാം\nതിരുവനന്തപുരം: സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ ശാസ്ത്ര സാഹിത്യ പുരസ്‌കാരത്തിന് അപേക്ഷകൾ/നാമനിർദ്ദേശങ്ങൾ സ്വീകരിക്കുന്നത് സെപ്റ്റംബർ 30 വരെ നീട്ടി. മലയാള സാഹിത്യത്തിലൂടെ ശാസ്ത്ര വിഷയങ്ങളെ ജനകീയവത്കരിക്കുന്നതിൽ ഗണ്യമായ സംഭാവനകൾ നൽകിയിട്ടുളള വ്യക്തികൾക്കാണ് പ്രസ്തുത പുരസ്‌കാരം.\n2019-ൽ പ്രസിദ്ധീകരിച്ചതും ജനങ്ങളിൽ ശാസ്ത്രാവബോധം വളർത്താൻ സഹായകമായതും അന്വേഷണാത്മകമായതുമായ രചനകളാണ് പുരസ്‌കാരത്തിനായി പരിഗണിക്കുക. ബാലശാസ്ത്ര സാഹിത്യം, ജനപ്രിയ ശാസ്ത്ര സാഹിത്യം, ഗഹനമായ വൈജ്ഞാനിക ശാസ്ത്ര സാഹിത്യം, ശാസ്ത്ര പത്ര പ്രവർത്തനം, ശാസ്ത്ര ഗ്രന്ഥ വിവർത്തനം (മലയാളം) എന്നീ അഞ്ചു വിഭാഗങ്ങളിലാണ് അവാർഡ്. അൻപതിനായിരം രൂപയും, ഫലകവും, പ്രശസ്തി പത്രവും അടങ്ങുന്നതാണ് അവാർഡ്.\nഅപേക്ഷ ഫോറവും നിബന്ധനകളും www.kscste.kerala.gov.in ൽ ലഭിക്കും. നിർദ്ദിഷ്ട ഫോറത്തിൽ തയ്യാറാക്കിയ അപേക്ഷകൾ സാഹിത്യ സൃഷ്ടികളുടെ മൂന്ന് പകർപ്പുകൾ, ബയോഡാറ്റാ, ശാസ്ത്ര സാഹിത്യ രംഗത്ത് നൽകിയിട്ടുളള സംഭാവനകൾ ചൂണ്ടിക്കാണിക്കുന്ന രേഖകളുടെ ശരി പകർപ്പുകൾ എന്നിവ സഹിതം ഡയറക്ടർ, കേരള ശാസ്ത്ര സാങ്കേതിക പരിസ്ഥിതി കൗൺസിൽ, ശാസ്ത്ര ഭവൻ, പട്ടം, തിരുവനന്തപുരം 695 004 എന്ന വിലാസത്തിൽ അയയ്ക്കുക.\nPrevious Articleഓണക്കാലത്ത് ഏഴായിരത്തിലധികം കോടി രൂപ വിതരണം ചെയ്തു\nNext Article ‘മണിയറയിലെ അശോകന്’ ; ചിത്രത്തിലെ പോസ്റ്റര് പുറത്തിറക്കി


bjp-loss-nagpur-mlc-after-30-years | നാഗ്പുരിലും പരമ്പരാഗത ശക്തികേന്ദ്രമായ പുനെയിലും ബിജെപിയെ അട്ടിമറിച്ച് കോൺഗ്രസ്; മഹാരാഷ്ട്ര നിയമസഭ കൗൺസിൽ തിരഞ്ഞെടുപ്പിൽ ബിജെപിക്ക് കനത്ത തിരിച്ചടി; തിരഞ്ഞെടുപ്പ് നടന്ന ആറ് സീറ്റുകളിൽ ജയം ഒരിടത്ത് മാത്രം; നാലിടത്ത് കോൺഗ്രസ്എൻസിപി, ശിവസേന സഖ്യത്തിന് ജയം; കാൽച്ചുവട്ടിലെ മണ്ണിളകി ദേവേന്ദ്ര ഫഡ്‌നാവിസ് - MarunadanMalayalee.com\nനാഗ്പുരിലും പരമ്പരാഗത ശക്തികേന്ദ്രമായ പുനെയിലും ബിജെപിയെ അട്ടിമറിച്ച് കോൺഗ്രസ്; മഹാരാഷ്ട്ര നിയമസഭ കൗൺസിൽ തിരഞ്ഞെടുപ്പിൽ ബിജെപിക്ക് കനത്ത തിരിച്ചടി; തിരഞ്ഞെടുപ്പ് നടന്ന ആറ് സീറ്റുകളിൽ ജയം ഒരിടത്ത് മാത്രം; നാലിടത്ത് കോൺഗ്രസ്എൻസിപി, ശിവസേന സഖ്യത്തിന് ജയം; കാൽച്ചുവട്ടിലെ മണ്ണിളകി ദേവേന്ദ്ര ഫഡ്‌നാവിസ്\nDecember 04, 202008:58 PM IST Permalink\nമുംബൈ: മഹാരാഷ്ട്രയിൽ വീണ്ടും ബിജെപിക്ക് തിരിച്ചടി. നിയമസഭ കൗൺസിലേക്ക് നടന്ന തെരഞ്ഞെടുപ്പിൽ ആറ് സീറ്റുകളിൽ ഒരിടത്ത് മാത്രമാണ് ബിജെപി ജയിച്ചത്. നാലിടത്ത് കോൺഗ്രസ്എൻസിപി-ശിവസേന സഖ്യം വിജയിച്ചു. ഒരു സീറ്റ് സ്വതന്ത്ര സ്ഥാനാർത്ഥി നേടി. ആർഎസ്എസ് ആസ്ഥാനം സ്ഥിതി ചെയ്യുന്ന നാഗ്പുരിലും പരമ്പരാഗത ശക്തികേന്ദ്രമായ പുനെയിലും ബിജെപിയെ കോൺഗ്രസ് അട്ടിമറിച്ചു. 30 വർഷമായി ബിജെപി വിജയിച്ചുവന്ന സീറ്റാണ് നാഗ്പുർ.\nബിജെപിയുടെ ശക്തി കേന്ദ്രമായ അമരാവതിയിൽ കോൺഗ്രസ് വിജയിച്ചു. ബിജെപിയുടെ സന്ദീപ് ജോഷിയെ കോൺഗ്രസിന്റെ അഭിജിത് വൻജാരിയാണ് പരാജയപ്പെടുത്തിയത്. മുൻ നാഗ്പുർ മേയറായ സന്ദീപ് മുൻ മഹാരാഷ്ട്ര മുഖ്യമന്ത്രി ദേവേന്ദ്ര ഫഡ്‌നാവിസിന്റെ അടുത്തയാളാണ്. ഫഡ്‌നാവിസിനും കേന്ദ്രമന്ത്രി നിതിൻ ഗഡ്കരിക്കും ഏറെ സ്വാധിനമുള്ള സ്ഥലത്തെ പരാജയം ബിജെപിക്ക് കനത്ത തിരിച്ചടിയാണ്.\nഉപരിസഭയായ നിയമസഭാ കൗൺസിലിലെ ഗ്രാജുവേറ്റ്, ടീച്ചർ, തദ്ദേശ മണ്ഡലങ്ങളിലേക്കു ചൊവ്വാഴ്ച നടന്ന തിരഞ്ഞെടുപ്പിന്റെ ഫലമാണു വെള്ളിയാഴ്ച പ്രഖ്യാപിച്ചത്. നിയമസഭാ കൗൺസിലിലെ ആകെ 78 സീറ്റുകളിൽ ഏഴെണ്ണമാണ് ഗ്രാജുവേറ്റ്, ടീച്ചർ മണ്ഡലങ്ങൾ. ഔറംഗാബാദ്, നാഗ്പുർ, പുണെ ഗ്രാജുവേറ്റ് മണ്ഡലങ്ങളിലേക്കും പുണെ, അമരാവതി ടീച്ചർ മണ്ഡലങ്ങളിലേക്കുമാണ് തിരഞ്ഞെടുപ്പ് നടന്നത്. ബിജെപി വിജയിച്ച ധൂലെ നന്ദുർബാർ തദ്ദേശ സീറ്റാണ്.\nബിരുദധാരികൾക്കു മാത്രമാണു ഗ്രാജുവേറ്റ്, ടീച്ചർ മണ്ഡലങ്ങളിൽ മത്സരിക്കാൻ സാധിക്കുക. ഗ്രാജുവേറ്റ് മണ്ഡലങ്ങളിൽ ബിരുദധാരികൾക്കും ടീച്ചർ മണ്ഡലങ്ങളിൽ അദ്ധ്യാപകർക്കും മാത്രമാണ് വോട്ടവകാശം. ഇതിനായി പ്രത്യേക വോട്ടർപട്ടികയുണ്ട്. തിരഞ്ഞെടുപ്പ് നടന്ന അഞ്ച് ഗ്രാജുവേറ്റ്, ടീച്ചർ മണ്ഡലങ്ങളും ബിജെപി കൈവിട്ടു. ഒരു തദ്ദേശ സീറ്റിൽ മാത്രം വിജയിക്കാനായി. ആർഎസ്എസ് ആസ്ഥാനം ഉൾപ്പെടുന്ന നാഗ്പുർ മണ്ഡലം ബിജെപിയുടെ ശക്തികേന്ദ്രത്തിനു പുറമെ ദേവേന്ദ്ര ഫഡ്‌നാവിസ് നിധിൻ ഗഡ്കരി ബലാബലത്തിന്റെ അങ്കത്തട്ട് കൂടിയായിരുന്നു.\nമഹാസഖ്യത്തിന് മുന്നിൽ വിയർത്ത് ബിജെപി\n'തിരഞ്ഞെടുപ്പ് ഫലം ഞങ്ങൾ പ്രതീക്ഷിച്ചതു പോലെയല്ല. മൂന്നു പാർട്ടികൾ (ശിവസേന, കോൺഗ്രസ്, എൻസിപി) ചേരുമ്പോൾ ഉണ്ടാകുന്ന ശക്തി കണക്കുകൂട്ടുന്നതിൽ പിഴവ് സംഭവിച്ചു' മഹാരാഷ്ട്ര നിയമസഭാ കൗൺസിലിലേക്ക് നടന്ന തിരഞ്ഞെടുപ്പിലേറ്റ തിരിച്ചടിക്കുശേഷം മുൻ മുഖ്യമന്ത്രി ദേവേന്ദ്ര ഫഡ്‌നാവിസിന്റെ ആദ്യ പ്രതികരണം ഇങ്ങനെയായിരുന്നു. ഫഡ്‌നാവീസിന്റെ ഏകാധിപത്യത്തിനേറ്റ തിരിച്ചടിയെന്നാണ് ഇത് പൊതുവെ വിലയിരുത്തപ്പെടുന്നത്. അവിടെ അടിതെറ്റിയതു ബിജെപി കേന്ദ്ര നേതൃത്വത്തിനു മുൻപിൽ വിശദീകരിക്കാൻ ഫഡ്‌നാവിസ് വിയർപ്പൊഴുക്കേണ്ടി വരും. വിശ്വസ്തനും നാഗ്പുരിലെ സിറ്റിങ് എംഎൽസിയുമായ അനിൽ സോളയ്ക്കു സീറ്റ് നൽകുന്നതിനുവേണ്ടി വാദിച്ച ഗഡ്കരിയെ തള്ളിയാണു ഫഡ്നാവിസിന്റെ വാക്കുകേട്ട് നാഗ്പുർ മുനിസിപ്പൽ കോർപ്പറേഷൻ മേയർ സന്ദീപ് ജോഷിയെ ബിജെപി നിയോഗിച്ചത്. എന്നാൽ 55 വർഷത്തിൽ കൂടുതൽ കുത്തകയായിരുന്ന സീറ്റ് കൈവിട്ടു പോയതിന്റെ ഞെട്ടലിലാണു പാർട്ടി നേതൃത്വം.\nകോൺഗ്രസിന്റെ അഭിജിത് വൻജാരിക്ക് മുൻപിൽ ദയനീമായിട്ടായിരുന്നു സന്ദീപ് ജോഷിയുടെ പരാജയം. ഫഡ്‌നാവിസിന്റെ പിതാവ് ഗംഗാധർ റാവു ഫഡ്‌നാവിസ് പ്രതിനിധീകരിച്ചിട്ടുള്ള മണ്ഡലമാണ് നാഗ്പുർ. 1989 മുതൽ 2014ൽ ലോക്‌സഭയിലേക്കു മത്സരിക്കുന്നതുവരെ നാഗ്പുർ എംഎൽസിയായിരുന്നു നിതിൻ ഗഡ്കരി. തുടർച്ചയായി അഞ്ച് തവണ ഒരു മണ്ഡലത്തെ പ്രതിനിധീകരിച്ച വ്യക്തിയുടെ വാക്കുകൾ തള്ളിയതിന്റെ ആഘാതമാണു ബിജെപിക്കേറ്റ തോൽവിയെന്നു നേതാക്കൾ ചൂണ്ടിക്കാട്ടുന്നു.\nമുഖ്യമന്ത്രി സ്ഥാനം നഷ്ടപ്പെട്ടതിനു പിന്നാലെ പാർട്ടിയിൽ കൂടുതൽ പിടിമുറുക്കാനുള്ള ഫഡ്‌നാവിസിന്റെ വ്യഗ്രതയാണ് നിലവിലെ സ്ഥിതിയിലേക്ക് ബിജെപിയെ എത്തിച്ചതെന്ന് ഒളിഞ്ഞുംതെളിഞ്ഞും പലരും ആരോപിക്കുന്നു. മഹാരാഷ്ട്രയിലെ മുതിർന്ന ബിജെപി നേതാവും മുൻ പ്രതിപക്ഷ നേതാവുമായ ഏക്‌നാഥ് ഖഡ്െസയ്ക്കു പിന്നാലെ മുൻ കേന്ദ്രമന്ത്രി ജയ്സിങ് റാവു ഗെയ്ക്ക്വാദ് പാട്ടീലും ബിജെപിയിൽനിന്നു രാജിവച്ചതു ഫഡ്‌നാവിനെതിരെയുള്ള പടയൊരുക്കത്തിന്റെ സൂചന നൽകിയിരുന്നു.\nനിയമസഭാ കൗൺസിലിലെ തോൽവിയോടെ വിഭാഗീയത കൂടുതൽ ശക്തിയാർജിക്കും. നിയമസഭാ തിരഞ്ഞെടുപ്പിനുശേഷം ഫഡ്നാവിസിന്റെ പിടിവാശിയാണു ശിവസേനയെ അകറ്റിയതിനും ഭരണം നഷ്ടപ്പെടുന്നതിനും കാരണമായതെന്ന ശക്തമായ വിമർശനമാണു പാർട്ടിക്കുള്ളിൽ. ഉദ്ധവ് താക്കറെ സർക്കാർ തനിയെ നിലംപൊത്തുമെന്നു നാഴികയ്ക്കു നാൽപതുവട്ടം പറഞ്ഞിരുന്ന ഫഡ്നാവിസിനുതന്നെ ഇപ്പോൾ മാറ്റിപ്പറയേണ്ടി വന്നു. മഹാവികാസ് അഘാഡിയുടെ ശക്തി തിരിച്ചറിയുന്നതിൽ പിഴച്ചു എന്നാണ് ഫഡ്‌നാവിസ് പറഞ്ഞത്.നിയമസഭയിലും നിയമസഭാ കൗൺസിലിലും ഇപ്പോഴും ഏറ്റവും വലിയ ഒറ്റകക്ഷിയാണെങ്കിലും അതു പേരിൽ മാത്രമാണ്. ശിവസേന-കോൺഗ്രസ്- എൻസിപി ത്രയത്തിനു മുൻപിൽ നിർവീര്യമാകുന്ന സാഹചര്യമാണ് മഹാരാഷ്ട്രയിൽ ബിജെപി നേരിടുന്നത്.


വീണ്ടും എസ്എഫ്‌ഐ വക സദാചാര ഗുണ്ടായിസം; കാലടി സര്‍വ്വകലാശാലയില് ഒന്നിച്ചിരുന്ന യുവതിയേയും സുഹൃത്തിനേയും മര്‍ദ്ദിച്ച് ബാഗ് തട്ടിയെടുത്തതായി പരാതി\nThu Nov 15 2018 14:49:11 GMT+0530 (IST)\nNarada Desk| Updated On: 2017-02-28 02:19:08.0 | Location :\nസംഭവം നടന്നതു കഴിഞ്ഞ 21നാണെങ്കിലും കഴിഞ്ഞദിവസമാണ് ഇവര് പൊലീസില് പരാതി നല്‍കിയത്. പേടികൊണ്ടാണ് സംഭവം ഇതുവരെ മൂടിവച്ചതെന്നാണ് ഇവര് പൊലീസിനോടുപറഞ്ഞത്. പെണ്‍കുട്ടിയുടെ പരാതി ലഭിച്ചതായും എഫ്ഐആര് രജിസ്റ്റര് ചെയ്ത് കേസന്വേഷണം ആരംഭിച്ചതായും കാലടി സിഐ സജി മര്‍ക്കോസ് വ്യക്തമാക്കി.\nഎസ്എഫ്‌ഐക്കെതിരെ വീണ്ടും സദാചാര ഗുണ്ടായിസം സംബന്ധിച്ച ആരോപണം. തൃശൂര് സ്വദേശിനിയായ പൂര്‍വ വിദ്യാര്‍ത്ഥിനിയെയും യുവാവിനെയും എറണാകുളം കാലടിയിലെ ശ്രീശങ്കരാചാര്യ സംസ്‌കൃത സര്‍വകലാശാലയില് വച്ച് മര്‍ദ്ദിച്ച് ബാഗ് തട്ടിയെടുത്തുവെന്നാണ് പരാതി. തൃശൂര് സ്വദേശിനിയായ യുവതി ഒരു വര്‍ഷം മുന്‍പാണ് സര്‍വകലാശാലയില് നിന്നും പഠിച്ചിറങ്ങിയത്.\nപരാതി നല്‍കിയ യുവതി ബംഗളൂരുവില് ജോലിചെയ്യുകയാണ്. തന്നെയും സുഹൃത്തിനേയും ആക്രമിച്ച നാല് എസ്എഫ്‌ഐ പ്രവര്‍ത്തകരുടെ പേര് യുവതി പൊലീസിനുനല്‍കിയ പരാതിയില് പറഞ്ഞിട്ടുണ്ട്. മറ്റുള്ളവരെ കണ്ടാല് അറിയാമെന്നു പെണ്‍കുട്ടി വ്യക്തമാക്കിയതായും സിഐ സജി മാര്‍ക്കോസ് പറഞ്ഞു. യുവതിക്കൊപ്പം മര്‍ദനമേറ്റ യുവാവ് നേരത്തെ ആലുവ റൂറല് എസ്പിക്ക് നല്‍കിയിരുന്ന പരാതിയിലും അന്വേഷണം നടക്കുകയാണ്.\nപൂര്‍വ്വ വിദ്യാര്‍ത്ഥിയായ താന് കലോത്സവത്തിനു കൂട്ടുകാര് വളിച്ചതു പ്രകാരമാണ് സര്‍വ്വകലാശാലയില് എത്തിയതെന്നു പെണ്‍കുട്ടി പരാതിയില് പറയുന്നു. രാത്രി പരിപാടികള് കഴിഞ്ഞ് ക്യാംപസിലെ കൂത്തമ്പലത്തില് സുഹൃത്തുക്കള്‍ക്കൊപ്പം എത്തിയെന്നും അതില് ഒരു സുഹൃത്തിനൊപ്പം സംസാരിച്ചിരിക്കുമ്പോഴാണ് പതിനഞ്ചോളം വരുന്ന സംഘം അടുത്തെത്തി ചോദ്യം ചെയ്തതെന്നും പരാതിയില് പറയുന്നു. നിങ്ങള് ലഹരി ഉപയോഗിച്ചിട്ടുണ്ടോ എന്ന് അവര് ചോദിച്ചു. ഇല്ല എന്നുമറുപടി നല്‍കിയെങ്കിലും തന്റെ ബാഗ് സംഘം തട്ടിപ്പറിച്ചുവെന്നും പെണ്‍കുട്ടി പറയുന്നു.\nബാഗിനുള്ളില് നിന്നും ലാപ്ടോപ്പും വസ്ത്രങ്ങളും ബാഗില്‍നിന്നും വലിച്ച് താഴെയിട്ട് അപമാനിച്ചുവെന്നും പ്രതികരിക്കാന് ശ്രമിച്ച സുഹൃത്തിനെ കൂട്ടം ചേര്‍ന്ന് അവര് മര്‍ദിച്ചുവെന്നും പെണ്‍കുട്ടി പരാതിയില് ചൂണ്ടിക്കാട്ടുന്നു. തങ്ങള്‍ക്കൊപ്പമുണ്ടായിരുന്ന സുഹൃത്തുക്കളെസംഘം ഇടപെടാന് സമ്മതിച്ചില്ലെന്നും പരാതിയില് പറയുന്നു. ഒടുവില് താനും സുഹൃത്തുക്കളും അവിടെനിന്നും ഓടി രക്ഷപ്പെടുകയായിരുന്നുവെന്നും പെണ്‍കുട്ടി വ്യക്തമാക്കി.\nപുലര്‍ച്ചെ 2.30നുളള ട്രെയിനില് ബംഗളൂരുവിലേക്ക് പോകാനുളള തനിക്കു ബാഗ് നഷ്ടപ്പെട്ടതിനാല് യാത്ര മുടങ്ങിയെന്നും പെണ്‍കുട്ടി പരാതിയില് പറയുന്നു. പിറ്റേന്ന് ഒരു സുഹൃത്തുമായി ബന്ധപ്പെട്ടാണ് ബാഗ് തിരിച്ചുകിട്ടുന്നത്. ആദ്യം പരാതിപ്പെടാതിരുന്നത് പേടികൊണ്ടാണെന്നും ഭാവിയെ മുന്‍നിര്‍ത്തി പരസ്യമായി പ്രതികരിക്കാന് ബുദ്ധിമുട്ടുണ്ടെന്നും പെണ്‍കുട്ടി വ്യക്തമാക്കുന്നു.\nതന്റെ സ്വകാര്യതയെ സംരക്ഷിച്ച് തനിക്കുനേരെയുണ്ടായ സദാചാര ഗുണ്ടായിസത്തെ സംബന്ധിച്ച് അന്വേഷണം നടത്തി നടപടി സ്വീകരിക്കണമെന്നും പെണ്‍കുട്ടി പരാതിയില് ആവശ്യപ്പെടുന്നു. തിരുവനന്തപുരം യൂണിവേഴ്സിറ്റി കോളെജിലെ എസ്എഫ്ഐ സദാചാര ഗുണ്ടായിസം വിവാദങ്ങള് സൃഷ്ടിച്ചതിനുപിറകേയാണ് ഈ ആരോപണവും വന്നിരിക്കുന്നത്.


Kuwait's emir Sheikh Sabah Al Ahmad Al Sabah passed away: Report | കുവൈത്ത് അമീര് ശൈഖ് സബാഹ് അന്തരിച്ചു; ഗള്‍ഫിലെ കാരണവര്, മധ്യസ്ഥന്... ഇനിയില്ല - Malayalam Oneindia\nകുവൈത്ത് പ്രഖ്യാപനത്തില് ഇന്ത്യക്കാര്‍ക്ക് വന് ആശ്വാസം: പാകിസ്താനുള്‍പ്പടെ നിയന്ത്രണം\nആദ്യം സൗദി, പിന്നാലെ ബഹ്റൈനും കുവൈത്തും: നീക്കം ശക്തമാക്കി ഗള്‍ഫ് രാജ്യങ്ങള്, ലെബനന് വിയര്‍ക്കുന്നു\nUpdated: Wed, Sep 30, 2020, 0:17 [IST]\nകുവൈത്ത് സിറ്റി: കുവൈത്ത് അമീര് ശൈഖ് സബാഹ് അല് അഹമ്മദ് അല് സബാഹ് അന്തരിച്ചു. ഗള്‍ഫ് മേഖലയിലെ സമാധാന ദൂതനായാണ് അദ്ദേഹം അറിയപ്പെടുന്നത്. എപ്പോഴെല്ലാം ഗള്‍ഫ് മേഖല അശാന്തിയില് മുങ്ങിയോ, ഭിന്നതയില് ഉലഞ്ഞുവോ ആ സമയത്തെല്ലാം മധ്യസ്ഥനായും കാരണവരായും എത്തിയ രാഷ്ട്രനേതാവാണ് ശൈഖ് സബാഹ്. ഗള്‍ഫ് മേഖലയ്ക്ക് തീരാ നഷ്ടമാണ് അദ്ദേഹത്തിന്റെ വിയോഗം.\nശൈഖ് സബാഹ് അല് അഹമ്മദ് അല് ജാബിര് അസ്സബാഹ് എന്നാണ് മുഴുവന് പേര്. 91 വയസുകാരനായ അദ്ദേഹത്തിന് വാര്‍ധക്യ സഹജമായ ഒട്ടേറെ അസുകങ്ങളുണ്ടായിരുന്നു. ദീര്‍ഘനാളായി ചികില്‍സയില് കഴിയവെയാണ് മരണം. കുവൈത്തിന്റെ വികസന കുതിപ്പിലേക്ക് നയിച്ച നേതാവ് കൂടിയാണ് ശൈഖ് സബാഹ്....\nചികില്‍സാവശ്യാര്‍ഥം കഴിഞ്ഞ ജൂലൈ 23നാണ് ശൈഖ് സബാഹ് അമേരിക്കയിലേക്ക് പോയത്. അവിടെ വച്ചാണ് മരണം. 2006ലാണ് ശൈഖ് സബാഹ് കുവൈത്തിന്റെ 15ാം അമീറായി സ്ഥാനമേറ്റത്. ശൈഖ് അഹമ്മദ് അല് ജാബിര് അസ്സബാഹിന്റെ നാലാമത്തെ മകനായ ശൈഖ് സബാഹ് 1929ലാണ് ജനിച്ചത്.\nയൂറോപ്പിലെ പഠന ശേഷം തിരിച്ചെത്തി 25ാം വയസില് കുവൈത്ത് തൊഴില് മന്ത്രാലയത്തിന് കീഴിലുള്ള സമിതിയുടെ മേധാവിയായി. കുവൈത്തിന്റെ ആദ്യ സാംസ്‌കാരിക പ്രസിദ്ധീകരണമായ അല് അറബി തുടങ്ങിയത് ശൈഖ് സബാഹ് സര്‍ക്കാര് പ്രസിദ്ധീകരണ മേധാവിയായിരിക്കുമ്പോഴാണ്.\nഏറ്റവും കൂടുതല് വിദേശകാര്യ മന്ത്രി\nവാര്‍ത്താ വിതരണ മന്ത്രി, വിദേശകാര്യ മന്ത്രി എന്നീ വകുപ്പുകള് കൈകാര്യം ചെയ്ത ശൈഖ് സബാഹ് 2003ലാണ് കുവൈത്തിന്റെ പ്രധാനമന്ത്രിയായത്. 1963ല് വിദേശകാര്യ മന്ത്രിയായ അദ്ദേഹമാണ് കുവൈത്തില് ഏറ്റവും കൂടുതല് കാലം ഈ പദവി വഹിച്ച വ്യക്തി. ലോകത്ത് തന്നെ ഇത്രയും കാലം വിദേശകാര്യ മന്ത്രിയായ വ്യക്തി ഇല്ല.\n2006ലാണ് കുവൈത്തിന്റെ അമീറായി ശൈഖ് സബാഹ് നിയമിതനായത്. ഐക്യരാഷ്ട്ര സഭ 2014ല് കുവൈത്ത് അമീറിന് മാനുഷിക സേവനത്തിന്റെ ലോക നായക പട്ടം നല്‍കി ആദരിച്ചു. 10 ദിവസം മുമ്പ് ശൈഖ് സബാഹിന് അമേരിക്കന് പ്രസിഡന്റിന്റെ ദി ലിജിയന് ഓഫ് മെറിറ്റ് ഡിഗ്രി ചീഫ് കമാന്റര് എന്ന ബഹുമിതി ലഭിച്ചു.\nകുവൈത്തിനെ വികസനകുതിപ്പിന് സഹായിച്ച നേതാവ് എന്ന് മാത്രമല്ല ശൈഖ് സബാഹിന്റെ വിശേഷണം. ഗള്‍ഫ് മേഖലയിലെ കാരണവരായിരുന്നു അദ്ദേഹം. ജിസിസി രാജ്യങ്ങള്‍ക്കിടയില് ഭിന്നതയുണ്ടായാല് ആദ്യം സമവായത്തിന്റെ ശ്രമം നടത്തുക കുവൈത്ത് അമീറായിരിക്കും. ഗള്‍ഫിലെ സമാധാന ദൂതനാണ് അദ്ദേഹം,\nഏറ്റവും ഒടുവില് ഖത്തറിനെതിരെ ഉപരോധമുണ്ടായ വേളയില് സമാവായ ശ്രമവുമായി ആദ്യം മുന്നിട്ടിറങ്ങിയത് കുവൈത്ത് അമീര് ആയിരുന്നു. ഒട്ടേറെ തവണ അദ്ദേഹം സൗദി സഖ്യവുമായും ഖത്തര് നേതൃത്വവുമായി ചര്‍ച്ച നടത്തി. പക്ഷേ, ആ ശ്രമങ്ങള് ഫലം കണ്ടില്ല. അസുഖ ബാധിതനായി അമേരിക്കയിലേക്ക് ചികില്‍സക്ക് പോകുന്നതിന് മുമ്പ് പോലും അദ്ദേഹം സമാധാന ശ്രമങ്ങള് നടത്തിയിരുന്നു.\nകുവൈത്തിന്റെ അടുത്ത അമീര്\nകുവൈത്ത് ഭരണഘടന പ്രകാരം കിരീടവകാശിയാണ് അടുത്ത ഭരണാധികാരി. നിലവിലെ കിരീടവകാശി ശൈഖ് നവാഫ് അല് അഹമ്മദ് അല് ജാബിര് അസ്സബാഹ് (83) ആണ്. ശൈഖ് സബാഹിന്റെ അര്‍ധ സഹോദരനാണ് ഇദ്ദേഹം. ആഭ്യന്തര മന്ത്രിയും നാഷണല് ഗാര്‍ഡിന്റെ ഡെപ്യൂട്ടി ചീഫുമാണ്. ശൈഖ് സബാഹിന്റെ അഭാവത്തില് ശൈഖ് നവാഫ് ആണ് ഭരണകാര്യങ്ങള് നോക്കിയിരുന്നത്.\nകുവൈത്ത് kuwait death\nKuwait's emir Sheikh Sabah Al Ahmad Al Sabah passed away: Report


ഇരിങ്ങാലക്കുടയില് കച്ചമുറുക്കി മുന്നണികള് | Kerala Local body Election 2020\nഇരിങ്ങാലക്കുടയില് കച്ചമുറുക്കി മുന്നണികള്\nNov 30, 2020, 02:03 PM IST\nഇരിങ്ങാലക്കുട: രണ്ടാംഘട്ട പ്രചാരണ പ്രവര്‍ത്തനങ്ങളുമായി മൂന്നുമുന്നണികളും സ്വതന്ത്രരും സജീവമായതോടെ തിരഞ്ഞെടുപ്പ് പ്രചാരണം ചൂടേറി തുടങ്ങി. കുടുംബയോഗങ്ങളും കണ്‍വെന്‍ഷനുകളും ഗൃഹസന്ദര്‍ശനങ്ങളുമടക്കമുള്ള പ്രചാരണങ്ങളില് മൂന്നുമുന്നണികളും ഒപ്പത്തിനൊപ്പമാണ്.\nനഗരസഭയില് ഭരണം നിലനിര്‍ത്തുകയെന്നതാണ് യു.ഡി.എഫിന്റെ ലക്ഷ്യമെങ്കില് ഭരണം പിടിച്ചെടുക്കുക എന്നതാണ് എല്.ഡി.എഫിന്റേത്. മികച്ച പ്രകടനം കാഴ്ചവെച്ച് നഗരസഭയില് അംഗബലം കൂട്ടാനാണ് എന്.ഡി.എ. ഉന്നംവെയ്ക്കുന്നത്.\nകേന്ദ്ര-സംസ്ഥാന സര്‍ക്കാരുകള്‍ക്കെതിരേയുള്ള ജനവികാരം തദ്ദേശ സ്വയംഭരണ സ്ഥാപനങ്ങളിലേക്ക് നടക്കുന്ന തിരഞ്ഞെടുപ്പില് പ്രതിഫലിക്കുമെന്ന് യു.ഡി.എഫ്. കണക്കുകൂട്ടുമ്പോള് സംസ്ഥാന സര്‍ക്കാരിന്റെ പ്രവര്‍ത്തനങ്ങള്‍ക്കുള്ള അംഗീകാരമാകും തിരഞ്ഞെടുപ്പു ഫലമെന്നാണ് എല്.ഡി.എഫ്. വിലയിരുത്തല്.\nഎന്നാല് കേന്ദ്ര സര്‍ക്കാരിന്റെ വിവിധ പദ്ധതികള്‍ക്കുള്ള ജനവിധിയാകും ഈ തിരഞ്ഞെടുപ്പു ഫലമെന്നാണ് എന്.ഡി.എ. കരുതുന്നത്.\nഒരു വശത്ത് കേന്ദ്രസര്‍ക്കാരിന്റെ ജനവിരുദ്ധ നയങ്ങളും മറുവശത്ത് സംസ്ഥാന സര്‍ക്കാരിന്റെ അഴിമതിയും ചര്‍ച്ച ചെയ്യുമ്പോള് യു.ഡി.എഫിന് അനുകൂലമായ രാഷ്ട്രീയ സാഹചര്യമാണ് നിലവിലുള്ളതെന്ന് കെ.പി.സി.സി. നിര്‍വാഹക സമിതിയംഗം എം.പി. ജാക്സണ് ചൂണ്ടിക്കാട്ടി. യു.ഡി.എഫിലുണ്ടായിരുന്ന ഘടകകക്ഷികളായ ലോക് താന്ത്രിക് ജനതാദളും കേരള കോണ്‍ഗ്രസിലെ ഒരു വിഭാഗവും എല്.ഡി.എഫിലേക്കു മാറിയത് യു.ഡി.എഫിന്റെ ജയസാധ്യതയെ ഒരുതരത്തിലും ബാധിക്കില്ല. ഇവര് വിജയിച്ചിരുന്നത് കോണ്‍ഗ്രസ് വോട്ടുകള്‍കൊണ്ടായിരുന്നുവെന്നും എം.പി. ജാക്സണ് പറഞ്ഞു.\nഅതേസമയം സംസ്ഥാന സര്‍ക്കാരിന്റെ ജനോപകാര പ്രവര്‍ത്തനങ്ങള്‍ക്കുള്ള അംഗീകാരമായിരിക്കും തിരഞ്ഞെടുപ്പുഫലമെന്ന് സി.പി.എം. ജില്ലാ കമ്മിറ്റിയംഗം ഉല്ലാസ് കളക്കാട്ട് അഭിപ്രായപ്പെട്ടു. കഴിഞ്ഞ തിരഞ്ഞെടുപ്പില് ഏഴു ഗ്രാമപ്പഞ്ചായത്തുകളില് നേടിയ വിജയം ആവര്‍ത്തിക്കാനും നഗരസഭാ ഭരണം തിരിച്ചു പിടിക്കാന് കഴിയുമെന്നും ഉല്ലാസ് കളക്കാട്ട് ആത്മവിശ്വാസം പ്രകടിപ്പിച്ചു.\nലോക് താന്ത്രിക് ജനതാദളും കേരള കോണ്‍ഗ്രസിലെ ഒരു വിഭാഗവും എല്. ഡി.എഫിലെത്തിയത് ഈ തിരഞ്ഞെടുപ്പില് ഏറെ ഗുണം ചെയ്യുമെന്നും ഉല്ലാസ് കളക്കാട്ട് പറയുന്നു.\nകേന്ദ്രസര്‍ക്കാര് നടപ്പിലാക്കിയ വിവിധ പദ്ധതികളുടെ ഗുണഭോക്താക്കളാണ് ഇക്കുറി എന്.ഡി.എ.യുടെ വിജയശില്‍പ്പികളാകുകയെന്ന് ബി.ജെ.പി. നിയോജക മണ്ഡലം പ്രസിഡന്റ് കൃപേഷ് ചെമ്മണ്ട വ്യക്തമാക്കി. ഓരോ വാര്‍ഡിലെയും ഭൂരിഭാഗം വീടുകളിലും കേന്ദ്രസര്‍ക്കാര് പദ്ധതിയുടെ ഭാഗമായുള്ള സഹായങ്ങള് എത്തിയിട്ടുണ്ട്. ഇത് ജനം തിരിച്ചറിഞ്ഞിട്ടുണ്ട്.\n2015- ല് ഒരു പദ്ധതി പോലുമില്ലാതെയാണ് ജനങ്ങളെ സമീപിച്ചതെങ്കില് 2020-ല് കൈ നിറയെ പദ്ധതികളുമായാണ് ബി.ജെ.പി. തിരഞ്ഞെടുപ്പിനെ നേരിടുന്നതെന്നും കൃപേഷ് പറഞ്ഞു. ഗ്രാമപ്പഞ്ചായത്തുകളിലും മികച്ച പ്രകടനം കാഴ്ചവെയ്ക്കാനാകുമെന്നും കൃപേഷ് ചെമ്മണ്ട ആത്മവിശ്വാസം പ്രകടിപ്പിച്ചു.\nContent Highlights: Kerala Local Body Election 2020\nവനിതാ വാർഡുകളിൽ ചതുഷ്‌കോണ മത്സരം\nതൃപ്രയാർ : തളിക്കുളം ഗ്രാമപ്പഞ്ചായത്തിലെ വനിതാ സംവരണ വാർഡുകളിൽ ശക്തമായ ചതുഷ്‌കോണ ..


സ്വര്‍ണ വിലയില് വര്‍ധനവ് ;ഗ്രാമിന് 60 രൂപയും പവന് 480 രൂപയുമാണ് ഇന്ന് വര്‍ധിച്ചത്\nHome BUSINESS സ്വര്‍ണ വിലയില് വര്‍ധനവ് ;ഗ്രാമിന് 60 രൂപയും പവന് 480 രൂപയുമാണ് ഇന്ന് വര്‍ധിച്ചത്\nകൊച്ചി: സംസ്ഥാനത്ത് സ്വര്‍ണ വിലയില് വന് വര്‍ധനവുണ്ടായി. ഗ്രാമിന് 60 രൂപയും പവന് 480 രൂപയുമാണ് ഇന്ന് വര്‍ധിച്ചത്. ഇതോടെ ഗ്രാമിന് 4,385 രൂപയും പവന് 35,080 രൂപയുമായി.കുറച്ച് ദിവസത്തെ വിലയിടിവിന് ശേഷം കഴിഞ്ഞ ശനിയാഴ്ചയാണ് വില വീണ്ടും ഉയരാന് തുടങ്ങിയത്.\nശനിയാഴ്ച പവന് 200 രൂപ വര്‍ധിച്ച് 34,600 രൂപയില് എത്തിയിരുന്നു. ഇതിന് ശേഷം തിങ്കളാഴ്ച വില മാറ്റമില്ലാതെ തുടരുകയായിരുന്നു.\nPrevious articleഅമേരിക്കന് വാഹന നിര്‍മാതാക്കളായ ജീപ്പ് ഇന്ത്യയില് ഏഴ് സീറ്റര് എസ്.യു.വി. അവതരിപ്പിക്കാന് ഒരുങ്ങുന്നു\nNext articleപന്ത്രണ്ടോളം വിദേശികളെ ക്രൂരമായി കൊന്നുതള്ളിയ കൊലപാതകി; കുറ്റവാളികൾ തിങ്ങിപ്പാർക്കുന്ന ജയിലിൽ സ്വന്തമായൊരു മുറിയും ടിവിയും, ഭക്ഷണം തയ്യാറാക്കി നല്‍കാന് പ്രത്യേകം പാചകക്കാരന് ! ശോഭരാജിന്‍റെ ഫൈഫ് സ്റ്റാർ ജയിൽ വാസം..!\nപെട്രോള് അടിക്കാന് പണം ചോദിച്ച് കവര്‍ച്ച; കഴുത്തില് കത്തിവെച്ച് കവര്‍ന്നത് പണവും രണ്ട് പവന്റെ...\nപെട്രോള് അടിക്കാന് പണം ചോദിച്ചെത്തിയ യുവാക്കള്‍ക്ക് പണം നല്‍കാന് ഗ്ലാസ് താഴ്ത്തിയ യുവാവിനെ കഴുത്തില് കത്തിവെച്ച് ഭീഷണിപ്പെടുത്തി സ്വര്‍ണമാല കവര്‍ന്നു. എറണാകുളം സ്വദേശി ജോജിയുടെ രണ്ട് പവന്റെ മാലയാണ് കവര്‍ന്നത്. വെള്ളിയാഴ്ച പുലര്‍ച്ചെ ഒരുമണിക്കാണ്...\nഎ.വി ഗോപിനാഥുമായി കെ.സുധാകരൻ ചർച്ച നടത്തി\n‘ആരെങ്കിലും ഈ ചോദ്യം ആ പെണ്‍കുട്ടിയോട് ചോദിച്ചോ? അവളുടെ റേപ്പിസ്റ്റിനെ വിവാഹം കഴിക്കാന് തയ്യാറാണോ എന്ന്? അതൊരു...\nഇതരസമുദായത്തിലെ പെണ്‍കുട്ടിയുമായി സൗഹൃദം പുലര്‍ത്തി ;ഒൻപതാം ക്ലാസുകാരനെ ജനനേന്ദ്രിയം മുറിച്ച് കൊലപ്പെടുത്തി\nസ്ഥലമാറ്റം ഐജിവരെയുള്ളവർക്ക് ബാധകം; ബഹ്റയ്ക്ക് തടസമില്ലെന്ന് ആഭ്യന്തരവകുപ്പ്\nആദ്യ ലൈംഗികബന്ധത്തിന് മുമ്പ് ഇക്കാര്യങ്ങള് ഓര്‍ത്തിരിക്കണം; അല്ലെങ്കില് നിരാശപ്പെടേണ്ടി വരും


'രാമലീല'യ്ക്ക് പോലീസ് സംരക്ഷണം വേണം; വില്ലനായി 'വില്ലന്' മാത്രമല്ല, ആക്രമണഭയവും | Tomichan Mulakupadam seeks police protection for Ramaleela release - Malayalam Oneindia\n» 'രാമലീല'യ്ക്ക് പോലീസ് സംരക്ഷണം വേണം; വില്ലനായി 'വില്ലന്' മാത്രമല്ല, ആക്രമണഭയവും\n'രാമലീല'യ്ക്ക് പോലീസ് സംരക്ഷണം വേണം; വില്ലനായി 'വില്ലന്' മാത്രമല്ല, ആക്രമണഭയവും\nUpdated: Thu, Sep 14, 2017, 11:23 [IST]\nകൊച്ചി: ദിലീപ് ആരാധകര് ഏറെ പ്രതീക്ഷയോടെ കാത്തിരുന്ന സിനിമയായിരുന്നു രാമലീല. ടോമിച്ചന് മുളകുമപാടം നിര്‍മിക്കുന്ന ചിത്രം സംവിധാനം ചെയ്തിരിക്കുന്നത് പുതുമുഖ സംവിധായകന് ആയ അരുണ് ഗോപിയാണ്.\nദിലീപ് അറസ്റ്റിലായതിനെ തുടര്‍ന്നാണ് സിനിമയുടെ റീലീസ് നീണ്ടുപോയത്. എന്നാല് ഒടുവില് സെപ്തംബര് 28 ന് ചിത്രം റിലീസ് ചെയ്യുമെന്ന് നിര്‍മാതാവ് പ്രഖ്യാപിക്കുകയായിരുന്നു.\nദിലീപിനെ പിന്തുണച്ച് പലരും രംഗത്തുണ്ടെങ്കിലും പൊതു സമൂഹത്തില് ഇപ്പോഴും രോഷം ശക്തമാണ്. ദിലീപിനെതിരെ ഗൂഢാലോചനയുണ്ട് എന്ന ആരോപണം കൂടി നിലനില്‍ക്കുമ്പോള് രാമലീലയുടെ കാര്യം എന്താകും എന്ന് പറയാന് സാധിക്കില്ല.\nദിലീപിന്റെ ബിഗ് ബജറ്റ് ചിത്രമാണ് രാമലീല. 15 കോടി മുതല് മുടക്കിലാണ് ചിത്രം നിര്‍മിച്ചിരിക്കുന്നത്. ദിലീപ് ആരാധകര് ഏറെ പ്രതീക്ഷയോടെ കാത്തിരിക്കുന്ന സിനിമയായിരുനനു ഇത്.\nജൂലായ് 7ന് ആയിരുന്നു ആദ്യം സിനിമ റിലീസ് ചെയ്യാന് തീരുമാനിച്ചിരുന്നത്. നടി ആക്രമിക്കപ്പെട്ട കേസില് ദിലീപ് വിവാദത്തില് പെട്ടപ്പോള് അത് ജൂലായ് 21 ലേക്ക് മാറ്റി. എന്നാല് സംഭവിച്ചത് മറ്റൊന്നായിരുന്നു.\nജൂലായ് 10 ന് അപ്രതീക്ഷിതമായി ദിലീപിനെ പോലീസ് അറസ്റ്റ് ചെയ്തു. ദിലീപിനെതിരെ അതി ശക്തമായ ജനരോഷം ഉയരുകയും ചെയ്തു. ഇതോടെ സിനിമയുടെ റിലീസിങ് അനിശ്ചിതത്വത്തില് ആവുകയായിരുന്നു.\nതീയേറ്റര് ഉടമകള്‍ക്കും ഭയം\nനടി ആക്രമിക്കപ്പെട്ട കേസില് ദിലീപ് പ്രതിചേര്‍ക്കപ്പെട്ടതോടെ തീയേറ്റര് ഉടമകളും ഭയത്തിലായി. സിനിമ വിജയിക്കുമോ ഇല്ലയോ എന്നത് മാത്രമായിരുന്നില്ല ഭയം. സിനിമ പ്രദര്‍ശിപ്പിക്കുന്ന തീയേറ്ററുകള് ആക്രമിക്കപ്പെടുമോ എന്നതായിരുന്നു പ്രധാന സംശയം.\nഏറ്റവും ഒടുവില് ആ തീരുമാനം കഴിഞ്ഞ ദിവസം പുറത്ത് വന്നു. സെപ്തംബര് 28 ന് സിനിമ റിലീസ് ചെയ്യും. എന്നാല് ആശങ്കകള് ഇപ്പോഴും പൂര്‍ണമായി മാറിയിട്ടില്ല.\nഈ സാഹചര്യത്തില് ആണ് സിനിമയുടെ നിര്‍മാതാവ് ടോമിച്ചന് മുളകുപാടം സിനിമയ്ക്ക് പോലീസ് സംരക്ഷണം വേണം എന്ന ആവശ്യം ഉന്നയിച്ചിരിക്കുന്നത്. ഇത് സംബന്ധിച്ച് ഹൈക്കോടതിയില് ഹര്‍ജി നല്‍കുകയും ചെയ്തു.\nരാമലീലയ്ക്ക് വൈഡ് റിലീസിങ് ആവുക ഉണ്ടാവുക എന്നാണ് വ്യക്തമാക്കിയിട്ടുള്ളത്. അതുകൊണ്ട് തന്നെ എല്ലാ തീയേറ്ററുകളിലും പോലീസ് സംരക്ഷണം നല്‍കുക എന്നത് എത്രത്തോളം പ്രായോഗികമാകും എന്ന കാര്യത്തില് സംശയമുണ്ട്.\nമോഹന്‍ലാലും മഞ്ജുവാര്യരും കേന്ദ്ര കഥാപാത്രങ്ങളായി എത്തുന്ന വില്ലനും സെപ്തംബര് 28 ന് തന്നെ റിലീസ് ചെയ്യും എന്നാണ് റിപ്പോര്‍ട്ടുകള്. അതുകൊണ്ട് തന്നെ രാമലീലയുടെ കളക്ഷനെ ഇത് കാര്യമായി ബാധിച്ചേക്കാം എന്നും റിപ്പോര്‍ട്ടുകളുണ്ട്.\nദിലീപ് അറസ്റ്റിലായി രണ്ട് മാസം കഴിഞ്ഞിരിക്കുന്നു. ദിലീപിനെതിരെയുള്ള ജനവികാരത്തിന്റെ രൂക്ഷതയും കുറഞ്ഞുകൊണ്ടിരിക്കുകയാണ്. വീണ്ടും ജനപ്രിയ നായകന്റെ കുപ്പായം അണിയാന് 'രാമലീല' സഹായകമാകും എന്ന പ്രതീക്ഷയിലാണ് ആരാധകര്.\nപ്രചരണത്തിന് മാത്രം ചെലവിട്ടത്\n15 കോടി രൂപ നിര്‍മിച്ച ചിത്രത്തിന്റെ പ്രചരണത്തിന് മാത്രം ഒരു കോടി രൂപയോളം ചെലവിട്ടിട്ടുണ്ട് എന്നാണ് റിപ്പോര്‍ട്ടുകള്. ദിലീപ് ഫാന്‍സ് ഏറ്റവും അധികം പ്രമോഷന് കൊടുത്ത ചിത്രവും രാമലീല തന്നെ ആയിരിക്കും.\nദിലീപിനെതിരെ വന് ഗൂഢാലോചന നടക്കുന്നുണ്ട് എന്നും ആക്ഷേപമുണ്ട്. ഈ സാഹചര്യത്തില് സിനിമയ്ക്കെതിരെ ആസൂത്രിത ആക്രമണം ഉണ്ടാകുമോ എന്ന ഭയവും ആരാധകര്‍ക്കുണ്ട്.\ndileep arrest,\tcinema,\tbhavana,\tmohanlal,\tmanju warrier,\tദിലീപ്,\tഅറസ്റ്റ്,\tസിനിമ,\tഭാവന,\tഹൈക്കോടതി,\tമോഹന്‍ലാല്,\tമഞ്ജു വാര്യര്,\tവില്ലന്\nTomichan Mulakupadam seeks police protection for Ramaleela release


കമൽജീത് സന്ധു: ഏഷ്യൻ ഗെയിംസിൽ സ്വർണം നേടിയ ആദ്യ ഇന്ത്യൻ വനിത - നേട്ടക്കാർ\nകമൽജീത് സന്ധു: ഏഷ്യൻ ഗെയിംസിൽ സ്വർണം നേടിയ ആദ്യ ഇന്ത്യൻ വനിത\n1948 ൽ പഞ്ചാബിൽ ജനിച്ച കമൽജീത് സന്ധു സ്വതന്ത്ര ഇന്ത്യയുടെ ആദ്യ തലമുറയിൽ പെട്ടയാളാണ്. പെൺകുട്ടികൾ സ്വന്തം കുടുംബത്തിന് പുറത്തുള്ള സ്വാതന്ത്ര്യം ആസ്വദിക്കാൻ പഠിച്ചുകൊണ്ടിരുന്ന ഒരു യുഗത്തിൽ, കായികരംഗത്ത് ഒരു കരിയർ തുടരാൻ അവൾക്ക് ഭാഗ്യമുണ്ടായിരുന്നു. 1970 ലെ ബാങ്കോക്ക് ഏഷ്യൻ ഗെയിംസിൽ 400 മീറ്റർ ഓട്ടത്തിൽ 57.3 സെക്കൻഡിൽ റെക്കോഡുമായി സ്വർണം നേടിയ ആദ്യ ഇന്ത്യൻ വനിതാ അത്‌ലറ്റാണ് അവർ. ഈ ദേശീയ റെക്കോർഡ് 400 മീറ്ററിലും 200 മീറ്ററിലും ഒരു ദശാബ്ദക്കാലം കൊൽക്കത്തയിൽ നിന്നുള്ള റിത സെൻ, പിന്നീട് കേരളത്തിൽ നിന്നുള്ള പി. ടി. ഉഷ എന്നിവർ തകർത്തു. നല്ല വിദ്യാഭ്യാസമുള്ള ഒരു കുടുംബത്തിൽപ്പെട്ട സന്ധുവിനെ സ്കൂൾ കാലം മുതൽ തന്നെ അവളുടെ ഹൃദയം പിന്തുടരാൻ അച്ഛൻ പ്രോത്സാഹിപ്പിച്ചിരുന്നു. അവളുടെ അച്ഛൻ മൊഹീന്ദർ സിംഗ് കോര കോളേജ് കാലത്ത് ഹോക്കി കളിക്കാരനായിരുന്നു. ഒളിമ്പ്യൻ ബൽബീർ സിങ്ങിനൊപ്പം കളിച്ചിരുന്നു.\n1960 കളുടെ തുടക്കത്തിൽ, പെൺകുട്ടികൾ ഒരു ഗേറ്റിൽ നിന്ന് മറ്റൊന്നിലേക്ക് നടക്കുകയല്ലാതെ ശാരീരിക പ്രവർത്തനങ്ങളിൽ ഏർപ്പെടുമെന്ന് പ്രതീക്ഷിച്ചിരുന്നില്ല, അതും കമ്പനിയോടൊപ്പം! സന്ധു ഒരു പെൺകുട്ടിയുടെ സ്റ്റീരിയോടൈപ്പിക്കൽ ഇമേജ് പൂർണ്ണമായും മാറ്റി, ആ ദിവസങ്ങളിൽ എല്ലാ കായിക പ്രവർത്തനങ്ങളിലും പങ്കെടുക്കുക മാത്രമല്ല, എല്ലാവരിലും ഒരു അടയാളം വെക്കുകയും ചെയ്തു. ബാസ്കറ്റ്ബോൾ, ഹോക്കി, ഓട്ടം, അല്ലെങ്കിൽ മറ്റ് ശാരീരിക പ്രവർത്തനങ്ങൾ എന്നിങ്ങനെ മിക്കവാറും എല്ലാ കായിക ഇനങ്ങളിലും അവൾ ഒരു താരമായിരുന്നു. ഇത് എല്ലാവരുടേയും ശ്രദ്ധ പിടിച്ചുപറ്റി, താമസിയാതെ 1967 ലെ ദേശീയ ചാമ്പ്യൻഷിപ്പിൽ 400 മീറ്ററിൽ അവളുടെ ആദ്യ ഓട്ടം ഓടി, പക്ഷേ പരിചയക്കുറവും ശരിയായ പരിശീലനവും കാരണം അവൾക്ക് മുഴുവൻ ഓട്ടവും പൂർത്തിയാക്കാൻ കഴിഞ്ഞില്ല. അവൾക്ക് തോറ്റു, പക്ഷേ അവളുടെ വേഗത അവളെ 1966 ലെ ഏഷ്യൻ ഗെയിംസിൽ സ്വർണ്ണ മെഡൽ ജേതാവായ അജ്മീർ സിങ്ങിന്റെ കീഴിൽ പരിശീലകനാക്കി.\n1963 ൽ സ്ഥാപിതമായ പഞ്ചാബിലെ പട്യാലയിലെ നാഷണൽ ഇൻസ്റ്റിറ്റ്യൂട്ട് ഓഫ് സ്പോർട്സ് (എൻ‌ഐ‌എസ്) പോലും സ്ത്രീകളുടെ പരിശീലനം ആ ദിവസങ്ങളിൽ നിലവിലില്ല. അതിനാൽ ഒരു വനിതാ അത്‌ലറ്റിനെ പരിശീലിപ്പിക്കുന്നത് അജ്മീർ സിങ്ങിന് പോലും പുതിയ കാര്യമാണ്, അവളുടെ പരിശീലകൻ ചെയ്യുന്നതെന്തും സന്ധുവിന് പിന്തുടരേണ്ടിവന്നു. പിന്നീട്, 1970 ലെ ഏഷ്യൻ ഗെയിംസിൽ പങ്കെടുക്കപ്പെടുകയും 1969 ൽ എൻ‌ഐ‌എസിൽ ഒരു ഹ്രസ്വ ക്യാമ്പിൽ പങ്കെടുക്കാൻ വിളിക്കുകയും ചെയ്തു. അവളുടെ ശക്തമായ വ്യക്തിത്വം കാരണം അവിടത്തെ ഉദ്യോഗസ്ഥർ അവളെ ഇഷ്ടപ്പെട്ടില്ല, അവളുടെ പരാജയം അവർ പ്രതീക്ഷിച്ചു. ഏഷ്യൻ ഗെയിംസിന് മുമ്പുള്ള രണ്ട് അന്താരാഷ്ട്ര എക്‌സ്‌പോഷർ ടൂർണമെന്റുകളിൽ വിജയിച്ചുകൊണ്ട് അവർ വീണ്ടും തെറ്റാണെന്ന് തെളിയിച്ചു. അവളുടെ and ർജ്ജവും ഉറച്ച ദൃ mination നിശ്ചയവും അവളുടെ വിജയത്തിനും പ്രശസ്തിക്കും അർഹത നേടി. 1970 ലെ ഏഷ്യൻ ഗെയിംസിൽ സ്വർണം നേടിയ ശേഷം 1971 ൽ പദ്മശ്രീ അവാർഡിന് അർഹനായി.\n1971 ൽ ഇറ്റലിയിലെ ടൂറിനിലെ ലോക യൂണിവേഴ്സിറ്റി ഗെയിംസിൽ 400 മീറ്റർ ഓട്ടത്തിൽ സന്ധു ഫൈനലിസ്റ്റും ആയിരുന്നു. പിന്നീട് 1972 ലെ മ്യൂണിച്ച് ഒളിമ്പിക്സിന് പരിഗണിക്കപ്പെട്ടു. സ്വയം മെച്ചപ്പെടുത്തുന്നതിനായി, യു‌എസ്‌എയിൽ പരിശീലനം ആരംഭിച്ചു, അവിടെ കുറച്ച് മൽസരങ്ങളും നേടി. എന്നിരുന്നാലും, ദേശീയ, സംസ്ഥാനതല മത്സരങ്ങളിൽ പങ്കെടുക്കണമെന്ന് അവർ ആഗ്രഹിച്ചതിനാൽ ഇന്ത്യൻ ഫെഡറേഷൻ ഈ നടപടിയിൽ സന്തുഷ്ടരല്ല. അതിനാൽ അവളുടെ പേര് ഒളിമ്പിക്സിന് പോലും രജിസ്റ്റർ ചെയ്തിട്ടില്ലെന്ന് അറിഞ്ഞപ്പോൾ അവൾ അമ്പരന്നു. ക്രമേണ, അവൾ ഗെയിമുകളിൽ ഇടം നേടി, പക്ഷേ ഇത് അവളുടെ മാനസിക നിലയെയും ഒളിമ്പിക്സ് നേടാനുള്ള അവളുടെ പ്രേരണയെയും ബാധിച്ചു. ഇതിന് തൊട്ടുപിന്നാലെ അവർ അത്ലറ്റിക് കരിയറിൽ നിന്ന് വിരമിച്ചു. 1975 ൽ എൻ‌ഐ‌എസിൽ പരിശീലകനാകാൻ വാഗ്ദാനം ചെയ്തപ്പോൾ അവൾ സ്‌പോർട്‌സിലേക്ക് മടങ്ങി, സ്‌പോർട്‌സിലെ സ്ത്രീകളുടെ പരിശീലനത്തിനുള്ള സാഹചര്യം മാറ്റുന്നതിന് അവൾ വളരെയധികം സംഭാവന നൽകി. അന്താരാഷ്ട്രതലത്തിൽ മികച്ച പ്രകടനം കാഴ്ചവച്ച മറ്റ് നിരവധി വനിതാ കായികതാരങ്ങളായ കമൽജീത് സന്ധുവിന്റെ കഥയാണിത്.\nകൂടുതല് വായിക്കുക: മുൻ ചാമ്പ്യൻ ട്രാക്കും ഫീൽഡ് അത്‌ലറ്റുമായ പത്മശ്രീ ഗീത സുത്‌ഷിയെ കണ്ടുമുട്ടുക


വൃക്കകള് തകരാറിലായ അഞ്ചുമോൾ ചികിത്സ സഹായം തേടുന്നു\nമനോരമ ലേഖകൻ August 02, 2020 07:57 AM IST\nപൂഞ്ഞാര് ∙ വൃക്കകള് തകരാറിലായ പാലംപുരയിടത്തിൽ രതീഷിന്റെ ഭാര്യ അഞ്ചുമോൾ(24) ചികിത്സ സഹായം തേടുന്നു. കൂട്ടിക്കൽ കറുകശേരിൽ പുഷ്പാകരന്റെ മകളാണ് അഞ്ജുമോൾ. ദിവസ വേതനക്കാരനാണു ഭർത്താവ് രതീഷ്. അഞ്ചുവിന്റെ രണ്ട് വൃക്കകളും തകരാറിലാണ്. ഓഗസ്റ്റ് 4നു തന്നെ ശസ്ത്രക്രിയ നടത്തണമെന്നാണ് ഡോക്ടർമാർ നിർദ്ദേശിച്ചിരിക്കുന്നത്.\nപിതാവ് പുഷ്പാകരൻ വൃക്ക നൽകാൻ തയാറുമാണ്. എന്നാൽ പണമാണു തടസം. നിലവിൽ കൊച്ചിയിലെ സ്വകാര്യ ആശുപത്രിയിൽ ചികിത്സയിലാണ് അഞ്ചു. ആഴ്ചയിൽ3ഡയാലിസിസ് വീതം നടത്തിയാണ് അഞ്ജുവിന്റെ ജീവൻ നിലനിറുത്തുന്നത്. ശസ്ത്രക്രിയയ്ക്കായി ഏകദേശം 10 ലക്ഷത്തിലധികം രൂപ ചിലവ് വരും. നാട്ടുകാരുടെ സഹായം കൊണ്ടാണ് ഇതുവരെ ചികി ത്സ മുന്നോട്ടുപോയത്. അഞ്ചുവിനെ ജീവിതത്തിലേക്ക് തിരിച്ച കൊണ്ടുവരാൻ സുമനസുകൾക്ക് മുമ്പിൽ സഹായമഭ്യർത്ഥി ക്കുകയാണ് കുടുംബം.\nചികിത്സാ സഹായം സ്വരൂപിക്കാൻ ഫെഡറൽ ബാങ്ക് പൂഞ്ഞാർ ശാഖയിൽ അഞ്ചുവിന്റെ പേരിൽ അക്കൗണ്ട് തുറന്നിട്ടുണ്ട്. അക്കൗണ്ട് നമ്പർ: 12930100101629. IFSC CODE FDRL0001293.


പട്ടാള ഭരണത്തിന്റെ ക്രൂരതയില് അച്ഛനമ്മമാരെ നഷ്ടപ്പെട്ടു; മോഷ്ടിക്കപ്പെട്ട കുഞ്ഞ് നാല്‍പ്പത് വര്‍ഷത്തിന് ശേഷം കുടുംബത്തെ കണ്ടെത്തി | Daily Indian Herald\nബ്യൂണസ് ഐറിസ്: അച്ഛനമ്മമാര് മരിച്ച് കഴിഞ്ഞാണ് ആഡ്രിയാന ആ സത്യം തിരിച്ചറിഞ്ഞത്, അവര് തന്റെ യഥാര്‍ത്ഥ അച്ഛനമ്മമാര് അല്ലായിരുന്നു. അതോടെ ജീവിതത്തിന് മറ്റൊരു ലക്ഷ്യം കൂടി കൊവരുകയായിരുന്നു. തന്നെ പ്രസവിച്ച അമ്മയെത്തേടി ആഡ്രിയാന ഇറങ്ങി.\nആഡ്രിയാനക്ക് വയസ്സ് നാല്‍പ്പതാണ്. അര്‍ജന്റീനയില് 1976 മുതല് 1983 വരെ നീണ്ട പട്ടാളഭരണകാലത്ത് ‘മോഷ്ടിക്കപ്പെട്ട’ കുഞ്ഞുങ്ങളിലൊരാളാണ് ആഡ്രിയാന. ഇടതുപക്ഷപ്രവര്‍ത്തകരായിരുന്നു അവളുടെ അച്ഛനമ്മമാര്. ലാ പ്ലാറ്റ പട്ടണത്തിലെ കോളേജ് പഠനകാലത്ത് പരിചയപ്പെട്ട് വിവാഹിതരായ വയലെറ്റ ഒര്‍ട്ടോലനിയും എഡ്ഗാര്‍ഡോ ഗാര്‍ണിയറും. എട്ടുമാസം ഗര്‍ഭിണിയായിരിക്കെ 1976 ഡിസംബറില് പട്ടാളം ഒര്‍ട്ടോലനിയെ പിടികൂടി. തടവിലായിരിക്കെ 1977 ജനുവരിയില് അവര് ആഡ്രിയാനയെ പ്രസവിച്ചു.\nഭാര്യയെയും മകളെയും തേടിനടന്ന ഗാര്‍ണിയറെയും പട്ടാളം ജയിലിലടച്ചു. ഗാര്‍ണിയറും ഒര്‍ട്ടോലനിയും പിന്നീടൊരിക്കലും തമ്മില്‍ക്കണ്ടില്ല. പട്ടാളഭരണകാലത്ത് കാണാതായ 30,000 പേരില് അവരുടെ പേരും ചേര്‍ക്കപ്പെട്ടു.\nഗാര്‍ണിയറുടെ അമ്മ പേരക്കുട്ടിയെക്കുറിച്ചുള്ള അന്വേഷണം തുടര്‍ന്നു. ആരുടെയോ മകളായിവളര്‍ന്ന ആഡ്രിയാന കഴിഞ്ഞദിവസം മുത്തശ്ശിയോട് ഫോണില് സംസാരിച്ചു. കാണാതായ പേരക്കുട്ടികളെ തേടുന്നതിനായി മുത്തശ്ശിമാരുണ്ടാക്കിയ ‘ഗ്രാന്‍ഡ്മദേഴ്സ് ഓഫ് പ്ലാസ ഡി മയോ’ വഴിയാണ് ആഡ്രിയാന ബന്ധുക്കളെ കണ്ടെത്തിയത്. ഈ സംഘടനവഴി ബന്ധുക്കളുമായിച്ചേരുന്ന 126-ാമത്തെ ‘കുട്ടി’യാണവര്.


സ്‌കൂള് വിദ്യാര്‍ത്ഥിക്ക് സല്യൂട്ട് നല്‍കിയ കമ്മീഷണറെ പുകഴ്ത്തി സോഷ്യല്‍മീഡിയ- (വീഡിയോ) - FUTURELINE\nവിദ്യാര്‍ത്ഥിയ്ക്ക് സല്യൂട്ട് നല്‍കി താരമായിരിക്കുകയാണ് ബംഗളൂരു സിറ്റി പൊലീസ് കമ്മീഷണര് ടി സുനില് കുമാര്. ബംഗളൂരു മല്യ ആശുപത്രിയില് നിന്നും സഹപ്രവര്‍ത്തകര്‍ക്കൊപ്പം പുറത്തേക്ക് വരികയായിരുന്ന കമ്മീഷണറോട് സ്‌കൂള് വിദ്യാര്‍ത്ഥി ആദരവോടെ സല്യൂട്ട് ചെയ്യുകയായിരുന്നു.\nമറ്റൊന്നും ആലോചിക്കാതെ കമ്മീഷണറും തിരികെ സല്യൂട്ട് നല്‍കി. ഇതിന്റെ വീഡിയോ ആണ് ഇപ്പോള് സോഷ്യല്‍മീഡിയയില് പ്രചരിക്കുന്നത്. ബെംഗളൂരു സിറ്റി പൊലീസ് തങ്ങളുടെ ഫേസ്ബുക്ക് പേജിലൂടെയാണ് വീഡിയോ പുറത്തു വിട്ടത്.\nബഹുമാനം പദവിയ്ക്കും പ്രായത്തിനും സ്ഥാനത്തിനും മുകളിലാണെന്നും കുറിച്ചിരുന്നു. വീഡിയോ ഇതിനോടകം നിരവധി പേര് ഷെയര് ചെയ്തിട്ടുണ്ട്. കമ്മീഷണറെ അഭിനന്ദിച്ചുകൊണ്ടുള്ള നൂറുകണക്കിന് കമന്റുകളും വീഡിയോയ്ക്ക് താഴെ പ്രത്യക്ഷപ്പെട്ടിട്ടുണ്ട്. കഴിഞ്ഞ വര്‍ഷം ഓഗസ്റ്റിലാണ് കമ്മീഷണറായി സുനില് കുമാര് ചുമതലയേറ്റത്.\nPrevious: അന്ന് അങ്ങനെ ചെയ്തിരുന്നുവെങ്കില് ഇന്ന് ഒരിക്കലും ഈ അവസ്ഥ ഉണ്ടാകില്ലായിരുന്നു ; ഷമിയുടെ ഭാര്യ ഹസിന്…!!\nകാലിക്കറ്റ് സര്‍വകലാശാല ബിരുദ പ്രവേശനം: ആപേക്ഷിക്കാന് ഇന്ന് കൂടി അവസരം!\nവിജിലന്‍സ് അന്വേഷിക്കുന്നു; യുഡിഎഫ് സര്‍ക്കാരിന്‍റെ കാലത്തെ ബന്ധുനിയമനങ്ങള്.!\nദിലീപിന്‍റെ ചിന്നവീട് മഞ്ജു മുമ്പേ അറിഞ്ഞിരുന്നു; എന്നിട്ടും എല്ലാം സഹിച്ചത്…. ദിലീപിനെതിരെ വീണ്ടും ലിബര്‍ട്ടി ബഷീര്..!


മൈക്കിൾ ഷൂമാക്കർ ഏഴരശ്ശനി Race Driver\nമൈക്കിൾ ഷൂമാക്കർ ജാതകം and Astrology\nമൈക്കിൾ ഷൂമാക്കർ ശനി ഏഴര ശനിയുടെ റിപ്പോർട്ട്\nപേര് മൈക്കിൾ ഷൂമാക്കർ\nജനന തിയതി3: 1 : 1969 ജനന സമയം 13 : 43 : 0\nജന്മ സ്ഥലം Hurth, Germany\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ മൈക്കിൾ ഷൂമാക്കർ ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. മൈക്കിൾ ഷൂമാക്കർ സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. മൈക്കിൾ ഷൂമാക്കർ കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും മൈക്കിൾ ഷൂമാക്കർ ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. മൈക്കിൾ ഷൂമാക്കർ രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. മൈക്കിൾ ഷൂമാക്കർ നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. മൈക്കിൾ ഷൂമാക്കർ വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. മൈക്കിൾ ഷൂമാക്കർ ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. മൈക്കിൾ ഷൂമാക്കർ കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. മൈക്കിൾ ഷൂമാക്കർ കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ മൈക്കിൾ ഷൂമാക്കർ വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. മൈക്കിൾ ഷൂമാക്കർ സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .\nമൈക്കിൾ ഷൂമാക്കർ മൻഗ്ലിക് / മംഗല്യ ദോഷം റിപ്പോർട്ടുകളും\nമൈക്കിൾ ഷൂമാക്കർ ദശ ഫലം റിപ്പോർട്ട്\nമൈക്കിൾ ഷൂമാക്കർ സംക്രമണം 2021 ജാതകം


സ്വാദൂറും രുചിയുമായി പാൽപ്പത്തിരി... | Pal Pathiri\nസ്വാദൂറും രുചിയുമായി പാൽപ്പത്തിരി...\nഷന നാസിം May 05, 2021 06:28 AM IST\nImage Credit : ashikaseem / Shutterstock\nനോമ്പുതുറ വിഭവങ്ങളിലെ പ്രധാന ഇനങ്ങളിൽ പത്തിരിയാണ് മുൻനിരയിൽ. നേർത്ത പത്തിരി തേങ്ങാപ്പാലിൽ മുക്കി കഴിക്കുന്നതിന്റെ രുചി ഒന്നു വേറെ തന്നെ. മീൻ, ബീഫ് തുടങ്ങി പല രുചികളിൽ സ്വാദൂറും പത്തിരികൾ ഉണ്ടാക്കാം.\nതേങ്ങാപ്പാൽ ഉപയോഗിച്ചുള്ള പാൽപ്പത്തിരിയുടെ രുചിയറിയാം. പാത്രത്തിൽ ഒന്നര കപ്പ് തേങ്ങാപ്പാലും 1/4 കപ്പ് മൈദയും, ഒരു ടേബിൾ സ്പൂൺ പഞ്ചസാരയും, ഒരു നുള്ളു ഉപ്പും ചേർത്തു കട്ട ഇല്ലാതെ നന്നായി യോജിപ്പിച്ചെടുക്കാം. മറ്റൊരു പാത്രത്തിൽ മൂന്നു മുട്ടയും രണ്ടു ടേബിൾ സ്പൂൺ പഞ്ചസാരയും അര ടീസ്പൂൺ ഏലക്ക പൊടിയും നന്നായി യോജിപ്പിച്ച് മാറ്റിവയ്ക്കാം.\nഒരു പാനിൽ ആവശ്യത്തിന് നെയ്യ് ഒഴിച്ച് അണ്ടിപ്പരിപ്പും കിസ്മിസും വറുത്തെടുക്കാം. ഇനി ഒരു സ്റ്റീമർ അല്ലെങ്കിൽ ഇഡ്ഡലി പാത്രത്തിൽ പാകത്തിന് വെള്ളമൊഴിച്ച് തിളപ്പിക്കുക. ഒരു പ്ലേറ്റ് നന്നായി നെയ്യ് തടവി ഇതിലേക്ക് ഇറക്കിവയ്ക്കണം. പാത്രത്തിലെ വെള്ളം തിളച്ചു കഴിയുമ്പോൾ മൈദ മാവിൽ നിന്നും ഒരു തവി ഈ പാത്രത്തിലേക്ക് ഒഴിക്കണം. ഒരു രണ്ടു മിനിറ്റ് അടച്ചുവച്ചു വേവിച്ച ശേഷം നേരത്തെ തയാറാക്കിയ മുട്ട കൂട്ട് മാവിന് മുകളിൽ ഒഴിക്കുക.\nഅതിനു മുകളിൽ കുറച്ചു അണ്ടിപ്പരിപ്പും കിസ്മിസും ഇടണം. കുറച്ചു നെയ്യും ചേർക്കാം. ഇത് അടച്ചുവച്ചു രണ്ടു മിനിറ്റ് വേവിക്കണം. മാവ് തീരുന്നതു വരെ ഇതേ രീതിയിൽ തുടർച്ചയായി ചെയ്യണം. ശേഷം എട്ടു മിനിറ്റ് വേവിച്ചെടുക്കണം. ചൂട് മാറിയ ശേഷം ഇഷ്ടമുള്ള ആകൃതിയിൽ മുറിച്ചെടുക്കാം.\nEnglish Summary : Pal Pathiri Recipe.


ഇറ്റലിയിലെ ബൊലോഗ്ന നഗരം സന്ദർശിക്കുക, എന്താണ് കാണേണ്ടത് | യാത്രാ വാർത്തകൾ\nഇറ്റലിയിലെ ബൊലോഗ്ന നഗരം സന്ദർശിക്കുക, എന്താണ് കാണേണ്ടത്\nസൂസാന ഗാർഷ്യ | | ബൊലോഗ്ന, നഗരങ്ങൾ, പൊതുവായ, ഇറ്റാലിയ\nഇറ്റലിയിലെ ഏറ്റവും വിനോദസഞ്ചാരമില്ലാത്ത നഗരമാണ് ബൊലോഗ്ന. മത്സരം വളരെ മികച്ചതാണ്, പക്ഷേ ഇത് ഒരു നഗരമായതിനാൽ യൂറോപ്പിലെ ഏറ്റവും പഴയ സർവകലാശാലകൾ, ഇത് ലോകമെമ്പാടുമുള്ള വിദ്യാർത്ഥികൾ പതിവായി സന്ദർശിക്കുന്ന ഒരു സ്ഥലമായി മാറുന്നു, അവർക്ക് ഈ മനോഹരമായ നഗരത്തിൽ കാണാനുള്ള എല്ലാ കാര്യങ്ങളെക്കുറിച്ചും പറയാൻ കഴിയും.\nLa ബൊലോഗ്ന നഗരം പോർട്ടിക്കോകൾക്കും ടവറുകൾക്കും പേരുകേട്ട ഇത് 'ഡോട്ട, റോസ ഇ ലാ ഗ്രാസ' അല്ലെങ്കിൽ പഠിച്ചവർ, ചുവപ്പ്, കൊഴുപ്പ് എന്നും അറിയപ്പെടുന്നു. യൂണിവേഴ്സിറ്റിക്ക് വേണ്ടി പഠിച്ചത്, മേൽക്കൂരയുടെ നിറത്തിന് ചുവപ്പ്, ഭക്ഷണത്തിന്റെ പ്രശസ്തിക്ക് കൊഴുപ്പ്. അതിനാൽ ഇറ്റലിയിലെ ബൊലോഗ്ന നഗരത്തിന് താൽപ്പര്യമുള്ള എല്ലാം ഞങ്ങൾ കാണാൻ പോകുന്നു.\n1 ബൊലോഗ്നയിലേക്ക് എങ്ങനെ പോകാം\n2 ബൊലോഗ്നയിൽ എന്താണ് കഴിക്കേണ്ടത്\n3 പ്രധാന സ്ക്വയർ\n4 സാന്റോ സ്റ്റെഫാനോ സ്ക്വയർ\n5 സാൻ പെട്രോണിയോയിലെ ബസിലിക്ക\n6 ബൊലോഗ്നയുടെ ഗോപുരങ്ങൾ\n7 Our വർ ലേഡി ഓഫ് സാൻ ലൂക്കയുടെ സങ്കേതം\n8 ദേശീയ ചിത്ര ഗാലറി\nബൊലോഗ്നയിലേക്ക് എങ്ങനെ പോകാം\nബൊലോഗ്ന നഗരത്തിന് സ്വന്തമായി ഒരു വിമാനത്താവളമുണ്ട്, എന്നിരുന്നാലും സ്പെയിനിൽ നിന്ന് നമുക്ക് റോമിലെ ഫിയമിസിനോ പോലുള്ള വലിയൊരു സ്ഥലത്തേക്ക് പോകേണ്ടിവരും, അവിടെ നിന്ന് ഒരു ലിങ്ക് എടുക്കുക ഈ ചെറിയ വിമാനത്താവളം. വിമാനത്താവളത്തിൽ നിന്ന് ആറ് കിലോമീറ്റർ ദൂരമുണ്ട് ബസ്സിലോ ടാക്സിയിലോ. ബൊലോഗ്നയിൽ റോം അല്ലെങ്കിൽ മിലാൻ പോലുള്ള മറ്റ് സ്ഥലങ്ങളിൽ നിന്ന് ട്രെയിനുകൾ എത്തുന്ന ഒരു ട്രെയിൻ സ്റ്റേഷനുമുണ്ട്, അതിനാൽ ഈ നഗരങ്ങളിലേതെങ്കിലും വിമാനത്തിൽ എത്തി ബൊലോഗ്നയുമായി ബന്ധപ്പെടാൻ ആഗ്രഹിക്കുന്നുവെങ്കിൽ ഇത് ഒരു നല്ല ഓപ്ഷനാണ്.\nബൊലോഗ്നയിൽ എന്താണ് കഴിക്കേണ്ടത്\nനിങ്ങൾക്ക് പാസ്ത ഇഷ്ടമാണെങ്കിൽ, പ്രശസ്തമെന്ന് നിങ്ങൾ അറിഞ്ഞിരിക്കണം ബൊലോഗ്നീസ് പാസ്ത പേര് സൂചിപ്പിക്കുന്നത് പോലെ അദ്ദേഹം ഇവിടെ നിന്ന് പോയി. ഈ വിഭവത്തിനായി സ്പാഗെട്ടി പലപ്പോഴും ഉപയോഗിക്കാറുണ്ടെങ്കിലും, ബൊലോഗ്നയിൽ, നൂഡിൽസ് സാധാരണയായി ഉപയോഗിക്കുന്നു, ഇത് കൂടുതൽ സാധാരണമാണ്, ബൊലോഗ്നീസ് സോസ് ഉപയോഗിച്ച് തക്കാളി, മാംസം. ബൊലോഗ്നയിലെ ഒരു സാധാരണ പാചക റെസ്റ്റോറന്റിൽ ആസ്വദിക്കാൻ ഏറെക്കുറെ നിർബന്ധിതമായ ഒരു വിഭവം.\nLa പിയാസ മാഗിയൂർ നഗരത്തിന്റെ മധ്യ സ്ക്വയറാണ് ഇത്, പതിനഞ്ചാം നൂറ്റാണ്ടിലെ അതേ രൂപം നിലനിർത്തുന്നു. സംരക്ഷിക്കപ്പെടുന്നതും പുതിയവയെ പരമ്പരാഗതവുമായി സമന്വയിപ്പിക്കുന്നതുമായ ഒരു നഗരത്തിന്റെ ഈ മനോഹാരിതയാണ് ബൊലോഗ്ന സന്ദർശനത്തിന് വളരെയധികം ആകർഷണം നൽകുന്നത്. ഈ സ്ക്വയറിൽ പ്രസിദ്ധമായ നെപ്റ്റ്യൂൺ ജലധാര, അതിന്റെ ത്രിശൂലം, നഗരത്തിന്റെ ഐക്കണാണ്. ഈ സ്ഥലത്ത് നഗരത്തിലെ പ്രധാന കെട്ടിടങ്ങളും സ്മാരകങ്ങളും ഞങ്ങൾ കണ്ടെത്തും, അതിനാൽ ഇത് ഒരു നല്ല ആരംഭ സ്ഥാനമാണ്. അതിൽ സാൻ പെട്രോണിയോയിലെ ബസിലിക്ക, പാലാസോ ഡീ ടോണായ് അല്ലെങ്കിൽ പാലാസോ ഡെൽ പോഡെസ്റ്റെ എന്നിവ കാണാം.\nസാന്റോ സ്റ്റെഫാനോ സ്ക്വയർ\nഈ സ്ക്വയറിൽ സാന്റോ സ്റ്റെഫാനോ പള്ളി, ഏഴ് പള്ളികൾ സ്ഥാപിക്കാനുള്ള ജിജ്ഞാസയുണ്ട്. ഏഴ് വ്യത്യസ്ത കെട്ടിടങ്ങൾ ഉൾക്കൊള്ളുന്ന ഒരു സമുച്ചയമാണ് ഈ കെട്ടിടം. അതിനുള്ളിൽ മറ്റൊരു ക uri തുകം നാം കാണുന്നു, അതായത് വിശുദ്ധ ഷീറ്റിൽ നിന്ന് എടുത്ത യേശുക്രിസ്തുവിന്റെ ശരീരത്തിന്റെ ത്രിമാന പുനർനിർമ്മാണം. ഈ സ്ക്വയർ രാത്രിയിൽ വളരെ മനോഹരമാണ്, അത് പ്രകാശിക്കുകയും അതിന്റെ ആർക്കേഡുകളിലൂടെ നടക്കുകയും ചെയ്യുമ്പോൾ, ഈ നഗരം അവർക്ക് പേരുകേട്ടതാണെന്ന് മറക്കരുത്.\nസാൻ പെട്രോണിയോയിലെ ബസിലിക്ക\nഇതാണ് സഭ എല്ലാ ക്രൈസ്തവലോകത്തിലും ഏറ്റവും വലിയത് പക്ഷേ അത് ഇപ്പോഴും പൂർത്തിയായിട്ടില്ലെന്ന് മാറുന്നു. യൂറോപ്പിലെ ആറാമത്തെ വലിയ പള്ളിയും ഇറ്റലിയിലെ മൂന്നാമത്തെ പള്ളിയുമായി ഇത് അവസാനിച്ചു. അതിനുള്ളിൽ പുറത്തുനിന്നുള്ളതിനേക്കാൾ വളരെ മനോഹരമാണ്, അത് പൂർത്തിയാകാത്ത രൂപം നൽകുന്നു. ഇതുകൂടാതെ, നിങ്ങൾക്ക് ഒരു ബാക്ക്പാക്ക് ഉപയോഗിച്ച് പ്രവേശിക്കാൻ കഴിയില്ലെന്നും അവർക്ക് ഒരു ഇടത് ലഗേജ് ഇടം ഇല്ലെന്നും മനസിലാക്കണം.\nഈ നഗരത്തിൽ അദ്ദേഹം വന്നു നൂറിലധികം ടവറുകൾ ഉണ്ട്അതിനാൽ ഇത് അവർക്കും അതിന്റെ പൂമുഖങ്ങൾക്കും പേരുകേട്ടതാണ്. ഇന്ന് 24 ടവറുകൾ അവശേഷിക്കുന്നു, അവയിൽ ഏറ്റവും പ്രസിദ്ധമായത് ടോറെ ഡെഗ്ലി അസിനെല്ലി, ഗാരിസെൻഡ എന്നിവയാണ്. മുകളിൽ നിന്ന് നഗരം കാണാൻ നിങ്ങൾക്ക് അസിനെല്ലിയിൽ കയറാൻ മാത്രമേ കഴിയൂ. ഒരു ലിഫ്റ്റ് ഇല്ലാതെ ഏതാണ്ട് 500 ഘട്ടങ്ങളുണ്ടെന്നതാണ് ദോഷം, അതിനാൽ ശ്രമം നടത്താൻ തയ്യാറുള്ളവർക്ക് മാത്രമാണ് ഇത്.\nOur വർ ലേഡി ഓഫ് സാൻ ലൂക്കയുടെ സങ്കേതം\nബൊലോഗ്ന നഗരത്തെ ചുറ്റിപ്പറ്റിയുള്ള കുന്നുകളിലൊന്നായ കളർ ഡെല്ല ഗാർഡിയയിൽ Our വർ ലേഡി ഓഫ് സാൻ ലൂക്കയുടെ സങ്കേതം സ്ഥിതിചെയ്യുന്നു, ഇത് ഒരു ചരിവിലൂടെ എത്തിച്ചേരുന്നു 666 വില്ലുകൾ അത് എല്ലായ്പ്പോഴും ആളുകളാൽ നിറഞ്ഞതാണ്. പന്ത്രണ്ടാം നൂറ്റാണ്ടിലോ പതിമൂന്നാം നൂറ്റാണ്ടിലോ ഉള്ള കുട്ടിയുമൊത്തുള്ള മഡോണയെ കാണിക്കുന്ന ഒരു ഐക്കൺ ഉള്ളിൽ നമുക്ക് കാണാം, അതിനു താഴെയായി മറ്റൊരു പഴയ മഡോണയുമുണ്ട്. ഈസ്റ്ററിനുശേഷം അഞ്ചാം ഞായറാഴ്ചയ്ക്ക് മുമ്പുള്ള ശനിയാഴ്ച, ഈ ഐക്കണിനെ ആരാധിക്കാൻ ഒരു തീർത്ഥാടനം ആഘോഷിക്കുന്നു.\nദേശീയ ചിത്ര ഗാലറി\nബൊലോഗ്നയിൽ സ്ഥിതിചെയ്യുന്നതും ഏറ്റവും വിനോദസഞ്ചാരമുള്ള നഗരമല്ലെങ്കിലും, ഇറ്റലിയിലെ ഏറ്റവും പ്രധാനപ്പെട്ട മ്യൂസിയങ്ങളിലൊന്നാണ് ഈ പിനാകോട്ടെക്ക. അവ പതിമൂന്നാം നൂറ്റാണ്ട് മുതൽ ആരംഭിക്കുന്നു കൂടാതെ റാഫെല്ലോ കറാച്ചി പോലുള്ള കലാകാരന്മാരും. ചൊവ്വാഴ്ച മുതൽ ഞായർ വരെ രാവിലെ 9:00 മുതൽ വൈകുന്നേരം 19:00 വരെ ഇത് തുറക്കും, കലാപ്രേമികൾക്ക് അത്യാവശ്യമായ ഒരു സന്ദർശനമാണിത്.\nലേഖനത്തിലേക്കുള്ള പൂർണ്ണ പാത: യാത്രാ വാർത്തകൾ » പൊതുവായ » ഇറ്റലിയിലെ ബൊലോഗ്ന നഗരം സന്ദർശിക്കുക, എന്താണ് കാണേണ്ടത്


നടിമാരെ തിരിച്ചെടുക്കില്ലെന്ന് എ എം എം എ; ദിലീപ് രാജിക്കത്ത് കൈമാറിയത് സ്ഥിരീകരിച്ച് സിദ്ധിഖ്\n15 Oct 2018 9:20 AM GMT\nതാരസംഘടനയായ അമ്മയ്‌ക്കെതിരെ സിനിമയിലെ വനിതാ കൂട്ടായ്മ നടത്തിയ ആരോപണങ്ങള് നിഷേധിച്ച് അമ്മ സെക്രട്ടറി സിദ്ധിഖ്. നടി കെ പി എസ് സി ലളിതയും വാര്‍ത്താസമ്മേളനത്തില് സിദ്ധിഖിനൊപ്പം പങ്കെടുത്തു. ഡബ്ല്യൂസിസി അംഗങ്ങള് മോഹന്‍ലാലിനെ അധിക്ഷേപിക്കാന് ശ്രമിച്ചുവെന്നും സിദ്ധിഖ് പറയുന്നു. സംഘടനയ്ക്ക് ഉള്ളില് നിന്നും പ്രസിഡന്റിനെ ചീത്ത വിളിക്കുന്നത് ശരിയല്ലെന്നും സിദ്ധിഖ് കൂട്ടിച്ചേര്‍ത്തു. അതേസമയം നടി ആക്രമിക്കപ്പെട്ട കേസില് കുറ്റാരോപിതനായ ദിലീപ് സംഘടനയ്ക്ക് ഇക്കഴിഞ്ഞ പത്തിന് രാജിക്കത്ത് നല്‍കിയിട്ടുണ്ടെന്നും സിദ്ധിഖ് വെളിപ്പെടുത്തി. മോഹന്‍ലാലിനാണ് രാജിക്കത്ത് നല്‍കിയത്. തന്റെ പേരില് സംഘടനയില് പ്രശ്‌നങ്ങളുണ്ടാക്കേണ്ടെന്ന് പറഞ്ഞാണ് ദിലീപ് രാജിക്കത്ത് നല്‍കിയതെന്നും സിദ്ധിഖ് പറയുന്നു.\nദിലീപിനെതിരെ മാത്രമാണ് ആരോപണം. എന്നിട്ടും അവര് മോഹന്‍ലാലിനെ അധിക്ഷേപിക്കാന് ശ്രമിച്ചു. നടിമാര് പറയുന്നത് പോലെ ദിലീപിന് ജോലി നിഷേധിക്കാനാകില്ല. ആര്‍ക്കും ആരുടെയും ജോലി നിഷേധിക്കാന് അവകാശമില്ല. മീടുവിന്റെ പേരില് മൂന്ന് പേര്‍ക്ക് ജോലി നിഷേധിച്ച ആമിര്‍ഖാനും അക്ഷയ്കുമാറിനുമെതിരെയാണ് കേസെടുക്കേണ്ടതെന്നും സിദ്ധിഖ്. മനുഷ്യാകവാശ ലംഘനമാണ് അവിടെ നടന്നതെന്നും സിദ്ധിഖ്. ആരുടെയും ജോലി കളയുന്ന സംഘടനയല്ല അമ്മ. മീ ടു ദുരുപയോഗം ചെയ്യരുതെന്നും സിദ്ധിഖ് ആവശ്യപ്പെട്ടു. ആരോപണം ഉന്നയിക്കുന്നവര് പേരും വെളിപ്പെടുത്തണം. ആക്രമിക്കപ്പെടുന്ന സെക്കന്റില് തന്നെ പ്രതികരിക്കണമെന്നും സിദ്ധിഖ് പറഞ്ഞു. സേഷ്യല് മീഡിയയിലെ പ്രതികരണം സ്വാഭാവികം മാത്രമാണെന്നും. അത് ജനങ്ങളുടെ പ്രതികരണമാണെന്നും സിദ്ധിഖ് പറഞ്ഞു.\nതിലകന് സംഘടനയെയും അതിലെ അംഗങ്ങളെയും പൊതുഇടങ്ങളില് വച്ച് അപമാനിച്ചു. പട്ടിക്ക് എല്ലിന്‍കഷണം കൊടുക്കന്നത് പോലെയാണ് അമ്മ അയ്യായിരം രൂപ വീതം നല്‍കുന്നതെന്ന് തിലകന് പറഞ്ഞിരുന്നു. കൂടാതെ സംഘടനയെയും അതിലെ അംഗങ്ങളെയും അപമാനിച്ചുകൊണ്ട് പലയിടങ്ങളിലും സംസാരിച്ചു. അതിനാലാണ് തിലകനെ പുറത്താക്കിയത്. അതേസമയം ദിലീപ് ഒരിക്കലും ഒരിടത്തും സംഘടനയെ അപമാനിച്ച് സംസാരിച്ചിട്ടില്ലെന്നും സിദ്ധിഖ് കൂട്ടിച്ചേര്‍ത്തു. തിലകനെ സംഘടനയില് നിന്നും പുറത്താക്കിയ ശേഷവും അദ്ദേഹത്തിന്റെ തൊഴില് അമ്മ തടസ്സപ്പെടുത്തിയിട്ടില്ലെന്നാണ് സിദ്ധിഖ് പറയുന്നത്. അതിന് ഉദാഹരണമായി സംഘടനയിലെ അംഗമായ പൃഥ്വരാജ് അഭിനയിച്ച ഇന്ത്യന് റുപ്പിയില് തിലകന് അഭിനയിച്ചിരുന്നതും അദ്ദേഹം ചൂണ്ടിക്കാട്ടി.\nദിലീപിനെ പുറത്താക്കാന് ആദ്യം തീരുമാനിച്ചിരുന്നതാണ്. 250 ഓളം പേര് പങ്കെടുത്ത അമ്മ ജനറല് ബോഡിയാണ് തീരുമാനം മരവിപ്പിച്ചത്. ദിലീപ് കുറ്റാരോപിതനാണ് കുറ്റക്കാരനല്ലെന്നും സിദ്ധിഖ് പറയുന്നു. ദിലീപ് രാജിക്കത്ത് നല്‍കി എന്നറിഞ്ഞതിന് പിന്നാലെയാണ് നടിമാര് വീണ്ടും രംഗത്തെത്തിയത്. ദിലീപ് ജോലി ചെയ്യുന്നു എന്നതൊക്കെയാണ് പ്രശ്‌നം. നല്ല മനസുകൊണ്ടാണ് ദിലീപ് രാജിക്കത്ത് നല്‍കിയത്. സാമ്പത്തികമായി നല്ല നിലയിലുള്ളവരാണ് ഡബ്ല്യൂസിസി അംഗങ്ങളെന്നും സിദ്ധിഖ് ചൂണ്ടിക്കാട്ടുന്നു.\nനടിമാര് എന്ന് വിളിച്ചെന്ന ഡബ്ല്യൂസിസി അംഗങ്ങളുടെ ആരോപണം ബാലിശമാണ്. അമ്മ നടീനടന്മാരുടെ സംഘടനയാണ്. അതിനാല് തന്നെ നടിമാര് എന്ന് വിളിച്ചതില് ആക്ഷേപം തോന്നേണ്ട കാര്യമില്ല. അനാവശ്യ ആരോപണങ്ങള് ഉന്നയിക്കുന്നവര്‍ക്കെതിരെ നടപടിയെടുക്കുമെന്നും സിദ്ധിഖ് മുന്നറിയിപ്പ് നല്‍കി. അമ്മയില് നിന്നും രാജിവച്ച് പോയ നടിമാരെ തിരിച്ചെടുക്കില്ലെന്നത് എക്‌സിക്യൂട്ടീവ് കമ്മിറ്റിയുടെ തീരുമാനമാണെന്നും സിദ്ധിഖ് പറയുന്നു. സംഘടനയ്ക്കുള്ളില് നിന്ന് സംഘടനയ്‌ക്കെതിരെയും പ്രസിഡന്റ് മോഹന്‍ലാലിനെതിരെയും പ്രവര്‍ത്തിച്ച നടിമാര്‍ക്കെതിരെ നടപടിയെടുക്കും. ദിലീപിനെ റേപ്പിസ്റ്റ് എന്ന് വിളിച്ചതിന് നിയമനടപടി നേരിടേണ്ടി വന്നേക്കാമെന്നും സിദ്ധിഖ്.\nദിലീപിനെ റേപ്പിസ്റ്റ് എന്ന് വിളിച്ചതിന് നിയമനടപടി നേരിടേണ്ടി വന്നേക്കാമെന്നും സിദ്ധിഖ്. പതിനേഴ് വയസ്സുകാരി തന്റെ മുന്നില് വന്ന് സഹായം അഭ്യര്‍ത്ഥിച്ചുവെന്ന് പറയുന്ന നടി ആരാണ് വന്നതെന്നും ഏത് സെറ്റില് ഏത് സംവിധായകന്റെ സിനിമ എന്നും പറയണം. കുറ്റക്കാര്‍ക്കെതിരെ ക്രിമിനല് നടപടിയും എടുക്കണം. ദിലീപ് രാജിക്കത്ത് നല്‍കിയത് അറിഞ്ഞിട്ടാണ് ഡബ്ല്യൂസിസി വാര്‍ത്താസമ്മേളനത്തിനെത്തിയത്. സംഘടനയെ പൊളിക്കാമെന്നത് വ്യാമോഹമാണ്. നടിക്ക് എല്ലാ പിന്തുണയും നല്‍കിയിരുന്നു. കേസിലെ പ്രതിയായ പള്‍സര് സുനി പറഞ്ഞ പേരുകാരില് ഒരാള് മാത്രമാണ് ദിലീപ്. ജല്‍പ്പനങ്ങള്‍ക്ക് അമ്മയിലെ അംഗങ്ങള് മറുപടി പറയേണ്ടതില്ല. ജഗദീഷിനെ പത്രക്കുറിപ്പ് പുറത്താക്കാന് ആരാണ് ചുമതലപ്പെടുത്തിയതെന്ന് അറിയില്ലെന്നും സിദ്ധിഖ് വ്യക്തമാക്കി.\nസംഘടനയില് നിന്നും രാജിവച്ച് പോയ നടിമാരെ തിരിച്ചുവിളിക്കില്ലെന്ന് ലളിത പറഞ്ഞു. താന് ദിലീപിനെ ജയിലില് കാണാന് പോയതു മാത്രമാണ് എല്ലാവരും വിഷയമാക്കുന്നത്. എന്നാല് താന് ആക്രമിക്കപ്പെട്ട നടിയെ കാണാന് പോയതിനെക്കുറിച്ച് ആരും ഒന്നും പറയുന്നില്ല. അമ്മയ്‌ക്കെതിരെ ആരോപണം ഉന്നയിക്കുന്ന നടിമാരെ താന് പേര് വിളിക്കുന്നില്ലെന്നും നടിമാര് എന്ന് മാത്രമേ വിളിക്കൂവെന്നും ലളിത കൂട്ടിച്ചേര്‍ത്തു. ദിലീപ് സംഘടനയില് നിന്നും പുറത്തുപോകുന്നുവെന്ന് വളരെ മാന്യമായാണ് അറിയിച്ചതെന്നും അതാണ് മാന്യതയെന്നും ലളിത പറയുന്നു.\nactressabductingcase Amma dileep KPSCLalitha siddique


Ernakulam Citizen News-കണ്ണന്‍ചിറ ശുചീകരിച്ചു- Mathrubhumi\nപറവൂര്: ഏഴിക്കര പഞ്ചായത്തിലെ കണ്ണന്‍ചിറയില് പഞ്ചായത്തിന്റെ നേതൃത്വത്തില് ശുചീകരിച്ചു. പ്രസിഡന്റ് സി.എം. രാജഗോപാല് ഉദ്ഘാടനം ചെയ്തു. വികസന സ്റ്റാന്‍ഡിങ് കമ്മിറ്റി ചെയര്‍മാന് വി.കെ. സജീവ്, ഷീബ സൈലേഷ്, കെ.എസ്. ജിജികുമാര് തുടങ്ങിയവര് സംബന്ധിച്ചു.\nഏഴിക്കര പഞ്ചായത്തിലേക്കുള്ള പ്രധാന റോഡ് കടന്നുപോകുന്ന ഭാഗമാണ് കണ്ണന്‍ചിറ. ഈ ഭാഗത്ത് വീട്ടുമാലിന്യം, ഹോട്ടല് മാലിന്യം എന്നിവ കൊണ്ടുവന്ന് തള്ളുന്നതുമൂലം അസഹനീയമായ ദുര്‍ഗന്ധമാണ്. പരിസരവാസികള്‍ക്കും റോഡിലൂടെ കടന്നുപോകുന്നവര്‍ക്കും ഇതേറെ ബുദ്ധിമുട്ട് ഉണ്ടാക്കുന്നതായി പരാതി ഉയര്‍ന്നിരുന്നു.\nമാലിന്യം നിക്ഷേപിക്കുന്നത് വിലക്കി പഞ്ചായത്ത് ബോര്‍ഡുകള് സ്ഥാപിച്ചെങ്കിലും അത് അവഗണിച്ചുെകാണ്ടാണ് മാലിന്യ നിക്ഷേപം നടക്കുന്നത്. പരാതിയുടെ അടിസ്ഥാനത്തില് പഞ്ചായത്ത് അധികൃതര് നേരിട്ടെത്തി മാലിന്യം നീക്കം ചെയ്യുകയായിരുന്നു. ഇവിടെ മാലിന്യം തള്ളുന്നവര്‍ക്കെതിരെ കര്‍ശന നടപടി ഉണ്ടാകുമെന്ന് പഞ്ചായത്ത് പ്രസിഡന്റ് സി.എം. രാജഗോപാല് മുന്നറിയിപ്പ് നല്‍കി


കൂടത്തില്; വില്‍പത്രത്തിന്റെ കോപ്പി പുറത്ത് - IBC Live\nചൈനയിലെ ബെയ്ജിങില് കൊവിഡ് ശൂന്യമായെന്ന തരത്തില് വാര്‍ത്തകള്; ചൈനയില് കൊവിഡ് കെട്ടടിങ്ങിയോ? 17 hours ago\nകൊവിഡ് 19 ബാധിച്ച് ചികിത്സയിലായിരുന്ന മാധ്യമ പ്രവര്‍ത്തകന് ദില്ലിയില് ആത്മഹത്യ ചെയ്തു 17 hours ago\nഇനി പൂമ്പാറ്റകള് രചിക്കും മനുഷ്യന്റെ ജീവചരിത്രം; പ്രമുഖ മാധ്യമ വൈല്‍ഡ്ലൈഫ് ഫോട്ടോഗ്രാഫര് നജീബ് ഷാ തിരൂര് ഒപ്പിയെടുത്ത ക്യാമറ കാഴ്ചകള് ലോകത്തിനു മുന്നില് തുറക്കപ്പെടുന്നു 18 hours ago\nകൂടത്തില്; വില്‍പത്രത്തിന്റെ കോപ്പി പുറത്ത്\nPosted By: Editoron: October 27, 2019 In: CRIME, KERALA, LATEST, NEWS, TOP NEWS, TRIVANDRUM\nകരമന: കൂടത്തില് കുടുംബത്തിന്റെ കോടികള് വിലമതിക്കുന്ന സ്വത്തുക്കള് കാര്യസ്ഥന് രവീന്ദ്രനായരുടെ പേരില് മാത്രം.ഒരു സ്വകാര്യചാനല് വില്പത്രത്തിന്റെ കോപ്പി പുറത്തുവിട്ടു.ജയമാധവന് മരിക്കുന്നതിനു ഒരു വര്‍ഷം മുന്‍പ് തയാറാക്കിയതാണ് വില്‍പ്പത്രം . താന് ശാരീരികമായും മാനസികമായും തളര്‍ന്നെന്ന് ജയമാധവന് വില്‍പ്പത്രത്തില് പറഞ്ഞിരുന്നു. ദുരൂഹ മരണങ്ങളിലെ നിര്‍ണായക തെളിവാണ് വില്‍പ്പത്രം.\nസാക്ഷി അനില്‍കുമാര് വില്‍പത്രത്തിന്റെ ഉള്ളടക്കം അറിയില്ലായിരുന്നെന്ന് വ്യക്തമാക്കി.രവീന്ദ്രന്‍നായരുമായുള്ള സൗഹൃദത്തിന്റെ പേരിലാണ് ഒപ്പിട്ടത്. ഇത്രയും പ്രശ്‌നമാകുമെന്ന് അറിയില്ലായിരുന്നു എന്നും അനില്‍കുമാര് പറഞ്ഞു.\nകരമനയിലെ ദുരൂഹ മരണങ്ങളിലും സ്വത്ത് തട്ടിപ്പിലും അന്വേഷണം പൊലീസ് ഊര്‍ജിതമാക്കി.മുന് കാര്യസ്ഥനായ സഹദേവന് ഉള്‍പ്പെടെയുള്ളവരെ വിളിച്ചു വരുത്തി മൊഴിയെടുത്തു. മരണങ്ങളില് ദുരൂഹതയില്ലെന്ന് സഹദേവനും ജോലിക്കാരി ലീലയും പൊലീസിന് മൊഴി നല്‍കി. കേസ് ഉടന് ക്രൈംബ്രാഞ്ചിന് കൈമാറുമെന്നും സൂചനയുണ്ട്.\n2018 സെപ്റ്റംബര് അഞ്ചിന് ജില്ലാ ക്രൈംബ്രാഞ്ച് നല്‍കിയ റിപ്പോര്‍ട്ടില് തന്നെ മരണങ്ങളിലും സ്വത്ത് തട്ടിപ്പിലും ദുരൂഹതയുണ്ടെന്ന് കണ്ടെത്തിയിരുന്നു. എന്നാല് കൂടത്തായി സംഭവങ്ങളുടെ പശ്ചാത്തലത്തില് ബന്ധുവായ പ്രസന്നകുമാരിയമ്മ പരാതി നല്‍കിയതോടെയാണ് പൊലീസ് എഫ്.ഐ.ആര്. രജിസ്റ്റര് ചെയ്തത്.\nജോലിക്കാരി ലീലയുടെ മൊഴി ജയമാധവന്റെ പേരില് തയ്യാറാക്കിയ വില്‍പത്രം വ്യാജമാണെന്ന ക്രൈംബ്രാഞ്ച് അന്വേഷണം ശരി വയ്ക്കുന്നതാണ്. തനിക്ക് എഴുത്തും വായനയും അറിയില്ല. വില്‍പത്രം തയ്യാറാക്കുന്നതിന് മാസങ്ങള്‍ക്ക് മുമ്പ് 23.5 ലക്ഷം രൂപ ജയമാധവന്റെ സാന്നിധ്യത്തില് രവീന്ദ്രന് നായര് നല്‍കിയെന്നും ലീല പറഞ്ഞു.\nരണ്ട് പ്ലസ്ടു വിദ്യാര്‍ഥിനികള് തൂങ്ങിമരിച്ച നിലയില്\nവാളയാര് പീഡനം; കോടതിവിധിക്കെതിരെ അപ്പീല് നല്‍കാന് പൊലീസ്


രാജസ്ഥാനില് ബിജെപിയെ മലര്‍ത്തിയടിച്ച് കോണ്‍ഗ്രസിന്റെ കുതിപ്പ് | Webdunia Malayalam\nചെങ്ങന്നൂരില് പ്രഹരമേറ്റ് മാണി, ലോട്ടറിയടിച്ചത് കോണ്‍ഗ്രസിന്; നീക്കം സിപിഎമ്മിന് തിരിച്ചടി!\nഎല്ലാം വെറും അഭ്യൂഹങ്ങൾ മാത്രം? മഞ്ജു അന്നേ പറഞ്ഞതാണ്, ഒടുവിൽ അത് തന്നെ സംഭവിച്ചു!\nചെങ്ങന്നൂര് പിടിക്കാനുറച്ച് ബിജെപി; കുമ്മനം സ്ഥാനാര്‍ഥിയായേക്കും - മത്സരിക്കാനില്ലെന്ന് ശ്രീധരന് പിള്ള\nസകലരും ഞെട്ടി, താരലേലത്തില് അപ്രതീക്ഷിത നീക്കങ്ങള്; ഏറ്റവും വിലയേറിയ ഇന്ത്യൻ താരമായത് ഇദ്ദേഹം\nനിയമസഭാ തെരഞ്ഞെടുപ്പിന് മാസങ്ങൾ മാത്രം ബാക്കിനിൽക്കെ രാജസ്ഥാൻ ഉപതെരഞ്ഞെടുപ്പുകളിൽ കോണ്‍ഗ്രസിന്‍റെ ശക്തമായ തിരിച്ചുവരവ്. രാജസ്ഥാനില് ഉപതെരഞ്ഞെടുപ്പ് നടന്ന മൂന്നു സീറ്റുകളും ബിജെപിയില് നിന്ന് കോണ്‍ഗ്രസ് പിടിച്ചെടുത്തു. ബിജെപി സ്ഥാനാര്‍ഥികളുടെ മരണത്തെ തുടര്‍ന്നാണ് ഉപതെരഞ്ഞെടുപ്പ് നടന്നത്.\nനിയമസഭാ സീറ്റായ മണ്ഡൽഗറിൽ ബിജെപി സ്ഥാനാർഥിയെ 13000 വോട്ടുകൾക്കാണ് കോണ്‍ഗ്രസ് സ്ഥാനാർഥിയായ വിവേക് ധാക്കഡ് പരാജയപ്പെടുത്തിയത്.\nആൾവാർ, അജ്മാർ, മണ്ഡൽഗർ എന്നീ മണ്ഡലങ്ങളിലാണ് ഉപതെരഞ്ഞെടുപ്പ് നടക്കുന്നത്. മൂന്നു സീറ്റുകളിലും കോൺഗ്രസ് മുന്നേറ്റം തുടരുകയാണ്. ഏറ്റവും ഒടുവിലത്തെ സൂചനപ്രകാരം അജ്മീറില് കോണ്‍ഗ്രസിന്റെ രഘു ശര്‍മ്മ 45,000 വോട്ടിനും ആള്‍വാറില് കരണ് സിംഗ് യാദവ് 72,000 വോട്ടിനും ലീഡ് ചെയ്യുകയാണ്.\nപശ്ചിമ ബംഗാളിൽ ഉപതെരഞ്ഞെടുപ്പില് നിയമസഭാ സീറ്റായ നോവാപുരയിൽ തൃണമൂൽ കോണ്‍ഗ്രസ് സ്ഥാനാർഥി സുനിൽ സിംഗ് വിജയിച്ചു. ഉലുബെറിയ ലോക്സഭാ മണ്ഡലത്തിലും തൃണമൂല് സ്ഥാനാര്‍ഥി വിജയത്തിലേക്ക് നീങ്ങുകയാണ്. ഏറ്റവും ഒടുവില് വിവരം കിട്ടുമ്പോള് 95,229 വോട്ടിന് തൃണമൂല് സ്ഥാനാര്‍ഥി മുന്നിലാണ്.\nRajasthan By Election\nഭിന്നശേഷിയുള്ള സ്വന്തം മകളെ കൊലപ്പെടുത്തി; യുവതിക്കും കാമുകനും വധശിക്ഷ\nസ്വന്തം മകളെ കൊലപ്പെടുത്തിയ മാതാവിനും കാമുകനും വധശിക്ഷ. ഭിന്നശേഷിയുള്ള മകളെ ...\nബഹളം വെച്ചിട്ടും ആരും തിരിഞ്ഞു നോക്കിയില്ല: പീഡനശ്രമത്തെ കുറിച്ച് സനുഷയ്ക്ക് പറയാനുള്ളത്\nമലയാളത്തിലെ പ്രമുഖ യുവനടിയ്ക്ക് നേരെ പീഡന ശ്രമം. കഴിഞ്ഞ ദിവസം രാത്രിയാണ് സംഭവം നടന്നത്. ...\n‘എക്സിക്യുട്ടീവ് മെമ്പര് എന്ന നിലയില് ഈ അക്കാദമിയുടെ ഒരു ഭാഗമായി ഇരിക്കുന്നതില് എന്റെ ഉള്ളം അപമാനിതമാണ്’; പോസ്റ്റ് വൈറല്\nപ്രശസ്ത ശില്പിയും ചിത്രകാരനുമായ അശാന്തന്റെ ഭൗതിക ശരീരം എറണാകുളത്തെ ദര്‍ബാര് ഹാളില് ...\nകർഷകരെ ഏറ്റവുംകൂടുതൽ വഞ്ചിച്ചത് കോൺഗ്രസാണെന്ന കെഎം മാണിയുടെ പ്രസ്‌താവന കേരളാ കോണ്‍ഗ്രസ് ...


സുരക്ഷയ്ക്ക് സൈന്യം തയാറായതായി നാഇഫ് രാജകുമാരന് • Suprabhaatham\nസുരക്ഷയ്ക്ക് സൈന്യം തയാറായതായി നാഇഫ് രാജകുമാരന്\nAugust 14, 2018 | 5:04 pm IST\nമക്ക: പുണ്യ ഭൂമിയിലെ തീര്‍ത്ഥാടകരുടെ സുരക്ഷയ്ക്ക് സൈന്യം എല്ലാ നിലക്കും തയാറായിക്കഴിഞ്ഞതായി സഊദി കരീടവകാശിയും ആഭ്യന്തര മന്ത്രിയുമായ അമീര് മുഹമ്മദ് ബിന് നാഇഫ് പറഞ്ഞു.\nതയ്യാറെടുപ്പുകള് പൂര്‍ത്തിയാക്കിയ സുരക്ഷാ സേനയുടെ വിളംബരം ചെയ്തു നത്തിയ പരേഡില് പ്രസംഗിക്കുകയായിരുന്നു അദ്ദേഹം. തീര്‍ഥാടകര്‍ക്ക് സുരക്ഷിതമായി എളുപ്പത്തില് കര്‍മങ്ങള് നിര്‍വഹിക്കാനുള്ള അവസരം ഒരുക്കുമെന്ന് അദ്ദേഹം പറഞ്ഞു.\nസൈനിക നേതൃത്വത്തിന്റെ അകമ്പടിയോടെ തുറന്ന വാഹനത്തിലാണ് കിരീടവകാശി സേനയുടെ സല്യൂട്ട് സ്വീകരിച്ചത്.\nമക്ക ത്വാഇഫ് ഹൈവേയില് അറഫക്ക് സമീപമുള്ള എമര്‍ജന്‍സി ഫോഴ്‌സിന്റെ ഗ്രൗണ്ടിലാണ് സേനയുടെ പരേഡ് നടന്നത്.\nസാമാധാനപരവും സുരക്ഷിതവുമായ ഹജ്ജിന് വഴിയൊരുക്കാന് തൊണ്ണൂറായിത്തോളം പേരെയാണ് വിവിധ സേനകള്‍ക്ക് കീഴില് സജ്ജമാക്കിയിട്ടുള്ളത്.\nദൈവ വിളിക്കുത്തരം നല്‍കാന് ലോകത്തിന്റെ വിവിധ ഭാഗങ്ങളില് നിന്നുള്ള തീര്‍ഥാടക ലക്ഷങ്ങള്‍ക്ക് ഭദ്രമായ സുരക്ഷ കവടമൊരുക്കുമെന്ന പ്രതിജ്ഞയുമായാണ് പരേഡ് അവസാനിച്ചത്.\nസ്‌പെഷന് പ്രൊട്ടക്ഷന് ഫോഴ്‌സ്, ഹജ്ജ് ഉംറ സേന എന്നിവ ഉള്‍പ്പെടെ പതിനഞ്ചോളം സുരക്ഷാ വിഭാഗങ്ങള് പരേഡില് അണിനിരന്നു. വിവിധ സേനാ വിഭാഗങ്ങളുടെ അത്യാധുനിക ഉപരണങ്ങളും വാഹനങ്ങളും പരേഡിന്റെ ഭാഗമായി.\nതുടര്‍ന്ന് കരസേനയുടെയും എമര്‍ജന്‍സി ഫോഴ്‌സിന്റെയും അഭ്യാസ പ്രകടനങ്ങളും മോക്ഡ്രില്ലും നടന്നു.\nസല്‍മാന് രാജാവിന്റെ ഉപദേഷ്ടാവും മക്ക ഗവര്‍ണറും ഹജ്ജ് കേന്ദ്ര കമ്മിറ്റി അധ്യക്ഷനുമായ അമീര് ഖാലിദ് അല് ഫൈസല് മുഖ്യാതിഥിയായിരുന്നു.\nഹജ്ജ് ഉംറ മന്ത്രി മുഹമ്മദ് ബന്ദന്, ആരോഗ്യ മന്ത്രി ഡോ. തൗഫാഖ് റബീഅ, ഇരുഹറം കാര്യാലയ മേധാവി ഡോ. ശൈഖ് അബ്ദുറഹ്മാന് അസ്സുദൈസ്, സുരക്ഷാവിഭാഗം മേധാവിയും ഹജ്ജ് സുരക്ഷാസമിതി ചെയര്‍മാനുമായ ഉസ്മാന് ബിന് നാസിര് അല് മഹിരിജ്, വിവിധ വിഭാഗങ്ങളിലെ ഉയര്‍ന്ന സാനിക ഉദ്യോഗസ്ഥരും, ഹജ്ജ് ഉന്നതാധികാര സമിതി അംഗങ്ങള് തുടങ്ങിയവര് ചടങ്ങില് പങ്കെടുത്തു.


ഞൊടിയിടയിൽ കടുവ റേഞ്ച് ഓഫിസറെ അടിച്ചു വീഴ്ത്തി; കഴുത്തില്4പല്ലുകള് ആഴ്ന്നിറങ്ങി; ഭീതിയോടെ പ്രദേശവാസികൾ | Forest range officer injured in tiger attack in Wayanad\nഞൊടിയിടയിൽ കടുവ റേഞ്ച് ഓഫിസറെ അടിച്ചു വീഴ്ത്തി; കഴുത്തില് പല്ലുകള് ആഴ്ന്നിറങ്ങി; ഭീതിയോടെ പ്രദേശവാസികൾ\nമനോരമ ലേഖകൻ January 11, 2021 10:36 AM IST\nകഴിഞ്ഞ ഏതാനും ദിവസങ്ങളായി കബനിയിലെ തീരഗ്രാമങ്ങളിൽ കൂടുമാറ്റം നടത്തുന്ന കടുവ റേഞ്ച് ഓഫിസറെ ആക്രമിച്ച് ഗുരുതര പരുക്കേൽപിച്ച വിവരമറിഞ്ഞതോടെ അതിർത്തി ഗ്രാമങ്ങൾ കൂടുതൽ ഭയപ്പാടിലായി. ഇന്നലെ ഉച്ചകഴിഞ്ഞാണ് കടുവയെ തിരയാനിറങ്ങിയ ചെതലയം റേഞ്ച് ഓഫിസർ ടി.ശശികുമാറിനെ കടുവ ആക്രമിച്ചത്. ഇന്നലെ രാവിലെ മുതൽ പാറക്കവലയിലും പരിസരങ്ങളിലും കടുവയെ പലരും കണ്ടിരുന്നു. മരപ്പാലത്തിലൂടെ തോട് കടക്കുന്നതിനിടെ പെരുമ്പള്ളിക്കുന്നേൽ ജോസാണ് ആദ്യം കടുവയെ കണ്ടത്. തോട്ടില് വെള്ളംകുടിക്കുകയായിരുന്ന കടുവയെ കണ്ട് ഭയന്നോടിയ ജോസിനു മരത്തിലിടിച്ച് പരുക്കേറ്റു.\nവനപാലകരും നാട്ടുകാരും തിരയുന്നതിനിടെ സ്ഥലംവിട്ട കടുവ കൃഷിയിടങ്ങളിലൂടെ പതുങ്ങി ഉച്ചയോടെ സീതാമൗണ്ട്–കൊളവള്ളി റോഡ് മുറിച്ചുകടന്നു മറ്റൊരു തോട്ടത്തില് തമ്പടിച്ചു. കുടുംബശ്രീ പ്രവര്‍ത്തകര് യോഗം ചേരാനെത്തിയ ഷൈല ഉണ്ണിയുടെ വീടിനു പിന്നിലെത്തിയ കടുവയെ കണ്ട് അവരും ഭയന്നോടി. അവിടെ നിന്നു മാറിയ കടുവയെ കണ്ടു ഭയന്നോടിയ വെള്ളറക്കല് ടിന്‍സിന് വീണു പരുക്കേറ്റു. ഈ വിവരമറിഞ്ഞാണ് റേഞ്ച് ഓഫിസറും സംഘവും സ്ഥലത്തേക്ക് നീങ്ങിയത്. നാട്ടുകാരെ റോഡില് നിര്‍ത്തി വനപാലകര് മാത്രമാണ് കരുതലോടെ തോട്ടത്തിലേക്ക് കയറിയത്. ഇലഞ്ഞിക്കല് സജിയുടെ തോട്ടത്തിലൂടെ നടക്കുമ്പോഴാണ് അടുത്ത പറമ്പില്‍നിന്നു ചെമ്പരത്തി വേലിയുടെ മുകളിലൂടെ കടുവ പാഞ്ഞെത്തിയത്.\nഇതുകണ്ട് സജിയും നിലവിളിച്ച് ഓടിയെത്തി. ഞൊടിയിടയ്ക്കുള്ളില് കടുവ റേഞ്ച് ഓഫിസറെ അടിച്ചുവീഴ്ത്തി. സമീപത്തെ ചാലില് വീണ അദ്ദേഹത്തിന്റെ കഴുത്തില് കടിച്ചു. കൂടെയുള്ളവര് ലാത്തികൊണ്ട് അടിച്ചും നിലവിളിച്ചുമാണു കടുവയെ തുരത്തിയത്. ചാലില് വീണുപോയതിനാല് കടുവയ്ക്ക് കൂടുതല് ആക്രമിക്കാനായില്ല. സംഭവത്തിനു ശേഷം കൂടുതല് വനപാലകരും പുല്‍പള്ളി ഇന്‍സ്പെക്ടര് കെ.പി.ബെന്നിയുടെ നേതൃത്വത്തില് പൊലീസും സ്ഥലത്തെത്തി നിരീക്ഷണത്തിന് നേതൃത്വം നല്‍കിവരുന്നു. വൈല്‍ഡ് ലൈഫ് വാര്‍ഡന് നരേന്ദ്രബാബുവിന്റെ നേതൃത്വത്തില് മറ്റൊരു കൂടും സ്ഥലത്തെത്തിച്ചു. രാത്രി ജനങ്ങള് പുറത്തിറങ്ങരുതെന്ന ജാഗ്രതാ നിര്‍ദ്ദേശവും നല്‍കിയിട്ടുണ്ട്.\nഒരാഴ്ചയായി വീടും വീട്ടുകാരെയും കാണാതെ രാവും പകലും കൊവവള്ളിയിലും റേഞ്ച് ഓഫിസിലുമായി കഴിഞ്ഞ റേഞ്ച് ഓഫിസര് ടി.ശശികുമാര് മറ്റാര്‍ക്കോ സംഭവിക്കുമായിരുന്ന ദുരന്തം ഏറ്റുവാങ്ങുകയായിരുന്നു. അപകടത്തിനു തൊട്ടുമുൻപ് ഒരു വീട്ടില് നാട്ടുകാരെ വിളിച്ചുകൂട്ടി ജാഗ്രതാ നിര്‍ദേശങ്ങള് നൽകി. പാറക്കവലയില് കടുവയെത്തിയ വിവരമറിഞ്ഞ് സഹപ്രവര്‍ത്തകരെയും കൂട്ടി അവിടേക്ക് പോകുമ്പോഴായിരുന്നു ആക്രമണം.\nഓഗസ്റ്റ് 8ന് പള്ളിച്ചിറയില് സംഭവിച്ചതും ഇതുതന്നെ. ബസവന്‍കൊല്ലിയില് ഗോത്രയുവാവിനെ കൊന്നു ഭക്ഷിച്ച കടുവ താവളം മാറി നാട്ടിലാകെ പ്രശ്നക്കാരനായി മാറിയപ്പോഴാണ് പിന്നാലെ നടക്കേണ്ടി വന്നത്. റേഞ്ചിലെ ജീവനക്കാരൊന്നടങ്കം മാസങ്ങളോളം കാട്ടിലലഞ്ഞു. പള്ളിച്ചിറയില് പശുവിനെ കൊന്നുഭക്ഷിച്ച കടുവ തോട്ടത്തില് തന്നെയുണ്ടെന്നറിഞ്ഞ് അതിനെ വനത്തിലേക്ക് തുരത്താന് ശ്രമിക്കുന്നതിനിടെയാണ് ശശികുമാറിനെ ആക്രമിച്ചത്. ഏറെ വൈകാതെ ഡ്യൂട്ടില് പ്രവേശിച്ചപ്പോള് ചീയമ്പത്ത് മറ്റൊരു കടുവ വില്ലനായി. കൂടുകള് സ്ഥാപിച്ച് ദിവസങ്ങളോളം കാവലിരുന്നു. കൂട്ടിലായ പെണ്‍കടുവയെ എവിടെ വിടുമെന്നു തീരുമാനമെടുക്കാന് ദിവസങ്ങളെടുത്തു. ഒടുവില് നെയ്യാര് സഫാരി പാര്‍ക്കില് വിട്ടു. ആ കടുവ അവിടെ കൂടുചാടിയതും വാർത്തയായിരുന്നു.\nറേഞ്ച് ഓഫിസര് ടി.ശശികുമാറും സംഘവും എന്റെ സ്ഥലത്തുകൂടി നീങ്ങുമ്പോള് 100 മീറ്റര് അകലെ നിന്നാണ് കടുവ ചെമ്പരത്തിവേലിക്കു മുകളിലൂടെ പാഞ്ഞുവന്നത്. കടുവ വരുന്നേയെന്ന് അലറിവിളിച്ച് ഞാന് അവിടേക്ക് ഓടിയെത്തും മുൻപേ കടുവ റേഞ്ച് ഓഫിസറെ അടിച്ചുവീഴ്ത്തി. അടിതെറ്റി ചാലില് വീണ അദ്ദേഹത്തിന്റെ കഴുത്തിലാണ് കടുവ പിടിമുറുക്കിയത്. ഹെല്‍മറ്റുണ്ടായതിനാല് തലയില് പിടുത്തം കിട്ടിയില്ല. ഞാനും മറ്റ് വനപാലകരും ഉച്ചത്തില് നിലവിളിച്ചപ്പോഴാണു കടുവ മാറിയതെന്ന് റേഞ്ച് ഓഫിസറെ രക്ഷിക്കാനെത്തിയ സ്ഥലമുടമ ഇലഞ്ഞിക്കല് സണ്ണി വ്യക്തമാക്കി.\nEnglish Summary: Forest range officer injured in tiger attack in Wayanad


Kodakara Black Money Case:Top leaders will be questioned, BJP in serious crisis | കൊടകര കുഴല്‍പ്പണക്കേസില് ട്വിസ്റ്റ് സംഭവിക്കുമോ? അന്വേഷണം ഉന്നത നേതാക്കളിലേക്ക്, ബിജെപിയില് ആശങ്ക - Malayalam Oneindia\nകൊടകര കുഴല്‍പ്പണക്കേസില് ട്വിസ്റ്റ് സംഭവിക്കുമോ? അന്വേഷണം ഉന്നത നേതാക്കളിലേക്ക്, ബിജെപിയില് ആശങ്ക\nUpdated: Fri, May 28, 2021, 15:26 [IST]\nതിരുവനന്തപുരം: നിയമസഭ തിരഞ്ഞെടുപ്പില് നാണംകെടുത്തുന്ന തോല്‍വിയാണ് സംസ്ഥാനത്തെ ബിജെപിക്ക് സംഭവിച്ചത്. പിന്നാലെ പുറത്തുവന്ന കൊടകര കുഴല്‍പ്പണ കേസും ബിജെപിയെ വലിയ രീതിയില് പ്രതിസന്ധിയിലാക്കിയിരുന്നു. തൃശൂര് ബിജെപി നേതൃത്വത്തില് ഇതിനെ തുടര്‍ന്ന് ചേരിപ്പോര് തുടര്‍ന്നിരുന്നു. എന്നാല് ഇപ്പോഴിതാ അന്വേഷണം ഉന്നത നേതാക്കളില് എത്തിയേക്കുമെന്ന സൂചനകളാണ് ഇപ്പോള് പുറത്തുവരുന്നത്. വിശദാംശങ്ങളിലേക്ക്..\nകൊടകര കുഴല്‍പ്പണം: ബിജെപി വലിയ പ്രതിസന്ധിയിലേക്ക്... ആരാണ് സുനില് നായിക്? ധര്‍മരാജന് ആര്‍എസ്എസ്\nനേരത്തെ തൃശൂര് ജില്ലാ നേതൃത്വത്തിലും കുഴല്‍പ്പണ കേസിനെ തുടര്‍ന്ന് ചേരിപ്പോര് തുടര്‍ന്നിരുന്നു. ആരോപണ വിദേയരായ ബിജെപി, ആര്‍എസ്എസ് പ്രവര്‍ത്തകര്‍ക്കൊപ്പം ചോദ്യം ചെയ്യലിന് ജില്ലാ പ്രസിഡന്റ് കെ.കെ അനീഷ്‌കുമാറും എത്തിയതാണ് പ്രശ്‌നങ്ങള് ഗുരുതരമാക്കിയത്. പ്രസിഡന്റിനെ പുറത്താക്കണമെന്ന് ആവശ്യപ്പെട്ട് ഒരു വിഭാഗം നേരത്തെ തന്നെ രംഗത്തെത്തിയിരുന്നു.\nഅന്വേഷണം ഉന്നത നേതാക്കളിലേക്ക്\nഎന്നാല് ഇപ്പോള് ഉന്നത നേതാക്കളെ ചോദ്യം ചെയ്യാന് വിളിപ്പിച്ചത് ബിജെപിയെ ആശങ്കയിലാക്കിയിരിക്കുകയാണ്. ഉയര്‍ന്ന നേതാക്കളെ ചോദ്യം ചെയ്യുന്നതിന് ഡിഐജിയുടെ നേതൃത്വത്തിലുള്ള പ്രത്യേക അന്വേഷണ സംഘം എത്തി നില്‍ക്കുകയാണ്. തങ്ങളുടെ പ്രതിനിധി കൂടിായ സംഘടന സെക്രട്ടറിയെ ചോദ്യം ചെയ്യാനുള്ള നീക്കം ആര്‍എസ്എസിനെ അസ്വസ്ഥമാക്കുന്നുണ്ട്.\nമറ്റ് പാര്‍ട്ടികളുടെ ആരോപണം\nനിയമസഭ തിരഞ്ഞെടുപ്പിന് വേണ്ടി സംസ്ഥാനത്തെ ബിജെപി നേതൃത്വത്തിന് വേണ്ടി പടണമാണ് കൊടകരയില് നിന്ന് പിടിച്ചെടുത്തതെന്നാണ് തുടക്കം മുതല് കോണ്‍ഗ്രസും സിപിഎമ്മും ആരോപിക്കുന്നത്. എന്നാല് ഇതിന് മറുപടിയുമായി സംസ്ഥാന സെക്രട്ടറി കെ സുരേന്ദ്രന് രംഗത്തെത്തുകയും ചെയ്തിരുന്നു.\nഎല്ലാം ഡിജിറ്റല് വഴി\nതിരഞ്ഞെടുപ്പ് പ്രചാരണത്തിന് വേണ്ടിയുള്ള സാമ്പത്തിക ഇടപാടെല്ലാം സുതാര്യവും ഡിജിറ്റര് വഴിയുമാണെന്നാണ് സംസ്ഥാന അധ്യക്ഷന് സുരേന്ദ്രന് ആരോപണങ്ങള്‍ക്ക് മറുപടി നല്‍കിയത്. എന്നാല് കുഴല്‍പണ കേസ് പുറത്തുവന്നതും തിരഞ്ഞെടുപ്പിലെ പരാജയത്തിന്റെ പശ്ചാത്തലത്തിലും സുരേന്ദ്രനെതിരെ പാര്‍ട്ടിയില് പടയൊരുക്കം നടക്കുന്നുണ്ടെന്നാണ് സൂചന.\nവലിയ പ്രതീക്ഷയോടെയാണ് ബിജെപി ഈ നിയമസഭ തിരഞ്ഞെടുപ്പിനെ നേരിട്ടത്. വിജയസാധ്യതയുള്ള മണ്ഡലങ്ങളെ എ പ്ലസ് കാറ്റഗറിയില് തിരിച്ച് കേന്ദ്ര നേതാക്കളെ ഉള്‍പ്പടെ എത്തിച്ച് വലിയ പ്രചരണമാണ് നടത്തിയത്. എന്നാല് നിലവിലുള്ള ഒരു സീറ്റ് പോലും ബിജെപിക്ക് നിലനിര്‍ത്താനായില്ല. കൂടാതെ രണ്ട് സീറ്റുകളില് മത്സരിച്ച സംസ്ഥാന അധ്യക്ഷന് ദയനീയമായി പരാജയപ്പെടുകയും ചെയ്തു.\nതിരഞ്ഞെടുപ്പ് പരാജയത്തിന്റെ പശ്ചാത്തലത്തില് ബിജെപിയില് വന് അഴിച്ച് പണി നടത്തണമെന്നാണ് ബിജെപിയിലെ ഒരു വിഭാഗം ആവശ്യപ്പെടുന്നത്. സുരേന്ദ്രന് അധ്യക്ഷനായുള്ള നേതൃത്വത്തിലാണ് അഴിച്ച് പണി നടത്തണമെന്നാണ് ചിലര് പ്രധാനമായും ആവശ്യപ്പെടുന്നത്. പികെ കൃഷ്ണദാസിന്റെ നേതൃത്വത്തിലുള്ള വിഭാഗം പരസ്യമായി ഈ ആവശ്യം ഉയര്‍ത്തിയിരുന്നു.\nഎന്നാല് കേരളത്തിലെ നേതൃത്വത്തിന്റെ കാര്യത്തില് അടിയന്തര ഇടപെടലുണ്ടാകില്ലെന്നാണ് സൂചന. കാരണം, ലക്ഷദ്വീപിലെ പ്രതിസന്ധി, ബംഗാളില് ബിജെപിക്കുണ്ടായ തിരിച്ചടി, കൊവിഡ് പ്രതിരോധത്തിലുയര്‍ന്ന ആരോപണം എന്നിവയിലാണ് ഇപ്പോള് ദേശീയ നേതൃത്വം പ്രധാനമായും ശ്രദ്ധ കേന്ദ്രീകരിക്കുന്നത്.\nകനത്ത തോൽവിക്ക് പിന്നാലെ കുഴൽപ്പണ വിവാദവും; തൃശൂർ ബിജെപിയിൽ ചേരിതിരിഞ്ഞ് നേതാക്കൾ\nIgnorant bigots in power destroying Lakshadweep, says Rahul Gandhi | Oneindia Malayalam\nbjp kerala politics money black money ബിജെപി കേരളം politics\nKodakara Black Money Case:Top leaders will be questioned, BJP in serious crisis